
1. 

Az  erdő  felé  vezető  Somos'Utca  elején  még  úrias  külsejű,  kőből 
épült  házak  sorakoznak  és  kétoldalrót  piros  bádogtetők,  meg 
tarka  cseréptetők  néznek  egymással  farkasszemet.  Egy  kis  bolt 
csinál  változatosságot  a  jobb  módot  jelentő  házak  között,  ezzel 
a  felirással : 


ROTTENSTEIN  SAMUELné 

fűszer^  és  vegyeskereskedese 
SZIKV1ZGYÁR 


A  bolttól  lefelé  elmarad  az  utca  kövezet  s  járda  helyett  palló 
van.  Itt  már  alacsony,  kétablakos,  szerény  házacskák  kuporodó 
nak  az  utcának  mind  a  két  oldalán.  Közönséges  zsindellyel 
fedett  házak,  vagy  egyszerű  nádfedeles  házak,  amelyek  mind 
a  titkolt  szegénységre  vallanak.  Odébb  azután  lassanként  el' 
elmaradoznak  ezek  is  és  egyre  ritkábbak  lesznek  a  hajlékok. 
Egymástól  talán  ötven  lépésnyire,  vagy  száz  lépésnyire  áll, 
álldogál  egy-egy  magányos  épület.  Az  utca  képe  itt  a  vége  felé 
olyan,  mint  valami  öreg  fogsor,  amelyből  hiányoznak  a  fogak. 
Azután  végkép  elmaradnak  ezek  a  házak  is,  már  csak  terebélyes 
öreg  fák  hajladoznak  az  ut  szélén,  a  csalános  árok  partján  és 
ugy  nyújtogatják  előre  szikkadó,  vén  karjukat,  mint  az  öreg 
koldusok  az  alamizsna  után. 


Egyszerre  csak  ketté  válik  az  utca  és  az  egyik  fele  betorkollik 
a  dombos  zöld  mezőbe,  a  másik  fele  meg  az  erdőbe  nyilik 
a  fő'Utra,  amely  olyan  mint  egy  alagút. 

Évszázados,  rengeteg  tölgyfák  hajtják  össze  nagy  szerelmesen 
terebélyes  koronájukat  és  a  zöldelő  lombok  vágyón  ölelkeznek. 
Félig  vad  és  félig  ápolt  a  Somos  erdőnek  ez  a  része,  ahová  a 
város  népe  kirándulásokat  tervez  és  kora  tavasztól  késő  őszig 
ott  sétálnak  az  emberek  a  széles  erdei  utón,  le'lehajladozva  a 
bokrok  tövén  viruló  árva  ibolyaszál,  vagy  magános  kankalin 
virág  után.  Sürü  csoportok  járják  az  erdőnek  ezt  a  részét,  a  fő-utat 
és  környékét  és  eldobott  zsíros  papirosok,  meg  cigarettavégek 
és  bottal  a  földbe  rajzolt  girbegurba  ábrák  és  zsebkéssel  a  fa^ 
kéregbe  vésett  monogrammok  és  szivformába  illesztett  nevek 
hirdetik,  hogy  itt  néha  élet  is  van,  már  amennyire  életnek 
lehet  nevezni  azt,  hogy  a  kis  város  polgárai  vasárnap  délután  és 
ünnepnap  délután  kijárogatnak  az  erdőbe.  Legfőként  a  katonák 
meg  a  gimnazisták  kedvelik  a  Somost.  A  katonák  hétköz^ 
napokon  ide  vonulnak  az  erdő  melletti  dombos  rétre  gyakori 
latozni,  a  gimnazisták  meg  hétköznapokon  itt  végzik  el  az 
úgynevezett  iskolakerülést  és  állítólag  itt  készülnek  egész 
júniusban  az  évzáró  vizsgákra  és  ide  járnak  növényt  gyűjteni, 
meg  rovart  gyűjteni,  ahogy  azt  az  iskolai  szabályok  előírják. 
A  fő'Utról  elágazik  egy  széles  erdei  ut  a  sinek  felé,  ami  talán 
egy  óra  járásnyira  van  ide.  Mikor  népes  az  erdő  itt  is  sokan 
vannak  és  zsebkendőt  lobogtatnak  az  ablakból  kihajló  utasok 
felé,  meg  elbámulják  a  vágtató  vagonsort  és  krajcárt,  meg 
gombostűt  tesznek  a  sinre,  hogy  a  vonat  leiapitsa.  A  krajcár, 
vagy  a  gombostű  legtöbbször  lesodródik  és  négyöt  méternyire 
lehet  megtalálni  attól  a  helytől,  ahol  három  összerakott  kavics 
hirdeti  feltűnően,  hogy  ott  volt  elhelyezve.  De  a  nyoma  meg*- 
marad,  belepréselve  a  végtelen  acélba  és  gyerekes  örömöt  okoz 
öregnek,  fiatalnak. 

Ezek  a  Somos  nyilt  és  hétköznapi  szórakozásai,  amelyben  min^ 
denkinek  része  lehet,  aki  felkerekedik  a  városból  és  eljön  ide. 


A  köztudatban  csak  ennyi  él  az  erdőből,  ami  azon  tul  van,  az 
már  rengeteg,  ahol  farkasok,  cigányok,  kígyók  és  hasonló  rossz 
szellemek  tanyáznak.  Apró  mellékutak  és  a  bokrok  között 
kitaposott  kanyargó  ösvények  vezetnek  a  fő'Utról,  meg  a  sinek 
felé  vezető  útról  az  erdő  belsejébe,  ami  üres  és  néma  és  fen-* 
séges,  mint  a  messze,  elhagyatott  vidékek  rengetegjei  és  a  csendet 
semmi  sem  zavarja,  csak  a  madarak  éneke,  a  harkály  kopácso^ 
lása,  a  lombok  suttogása  és  az  a  tompa  koppanás,  amikor  egy 
érett  makk  lepottyan  az  ágról  és  elterül  a  száraz  faleveleken. 
Az  erdő  ezernyi  titokzatos,  ismeretlen  szépsége  mind  el  van 
rejtve  a  világ  szeme  elől,  mert  a  mellékutakon  el  lehet  tévedni 
és  nem  jár  arra  senki  más,  csak  a  Somos'Utca  legszegényebbjei, 
akik  titokban  rőzsét  szedegetnek,  hogy  télen  át  legyen  mivel 
befüteniök  a  kemencébe.  Meg  a  Somosmtcai  gyerekhadsereg 
merészebbje  bujkál  és  vándorol  a  vadonban,  ahol  több  az  ibolya 
mint  a  népes  főutak  körül  és  a  vadalmafák  gyümölcsét  nem 
szedi  le  senki,  som  is  bőven  terem  és  különös  virágok  és 
különös  gombák  bújnak  meg  a  sűrű  bokrok  között.  Persze 
tudni  kell  a  helyet,  hogy  mi  hol  van  .  .  .  Meg  földi  eper  is 
több  van  erre,  benn  a  járatlan  részen,  mint  a  vasúti  töltés 
oldalában,  különösen  azon  a  nagy-nagy  mezőn,  amely  be  van 
keritve  szöges  drótkerítéssel  és  csikóskertnek  nevezik,  mert 
évekkel  ezelőtt  a  gróf  istállójának  a  paripáit  nevelték  itt  a  ver^ 
senyékre. 

. . .  Szóval  errefelé,  bent  a  vad  rengetegben,  két  gyerek  törtet 
előre  a  bokrok  között.  A  kisebbik  vezet  és  a  két  kezével  elhárítja 
maga  elől  a  lombos  ágakat  és  félre  tolja  a  zöldelő  friss  ágakat, 
meg  a  korhadt,  száraz  gályákat  és  óvatosan  feltartja  mindet, 
hogy  egészen  addig  vissza  ne  pattanjanak,  míg  aki  a  háta 
mögött  jön,  szintén  tul  nem  jutott  az  akadályon.  Szótlanul  és 
némán  haladnak,  nem  hallatszik  semmi,  csak  a  lépteik  ropogása, 
ahogy  szántják  maguk  alatt  a  zörgő  talajt.  Buzgón  vágtatnak 
tovább  és  tovább,  egyszerre  csak  megtorpan  a  lábuk,  mert 
rábukkannak  egy  keskeny  gyalogutra.   Aki  elől  megy  hátra  se 


néz,  csak  felemeli   a  jobbkezét,  amely  az  égnek  mered  és  ki' 

nyújtott   mutatóujja   intőn    adja   meg    a   jelt,    hogy   megállás, 

egy  pillanatra  várni  kell.   Azután  óvatosan  kidugja  a  fejét  a 

bokrok  közül,  tágranyilt  szemmel  bámul  jobbra,  balra,  hogy 

nincs-e  valami  élő  lény  a  közelben  ?  Ugy  látszik  meg  van  elé" 

gedve  a  kémszemlével,  mert  a  kinyújtott  karja  lehull  és  csak 

a  fejével  biccent,  meg  a  tekintetével  biztat,  hogy  minden  rendben 

van,  mehetnek  tovább.  Egymásután  bekanyarodnak  az  útra  és 

folytatják  a  menetelést.  Most  már  gyorsabban,  mert  nincs  előttük 

akadály.  Ugy  látszik  kitűzött  céljuk  lehet,  mert  nem  törődnek 

azzal  sem,  hogy  az  ut  mentén  gyöngyvirág  üti  fel  fürtös  fejecs" 

kéjét    és   nagy    csokorra   való    gyöngyvirágot    lehetne    szedni. 

Zöldelő  mogyoróbokor,  ruganyos,  karcsú  vesszőjét  kínálja,  csak 

le  kéne  vágni  a  bicskával.    Ez  se  fontos.  Nőstény  szarvasbogár 

kúszik  felfelé  egy  fiatal  ágon,  olyan  szép  példány,  hogy  megér 

legalább  egy  koronát.  Itt  már  muszáj  megállani.  A  nagyobbik 

fíu  veszi  észre,  előre  pisszeg  a  kicsinek,  hogy  megállás,  azzal 

odalép  a  bogárhoz  és  óvatosan  megfogja  az  ágas'bogas  csápja 

alatt  és  leszorítja,  hogy  ne  tudjon  támadni.  Egy  szempillantás 

alatt  benn  van  a  szarvasbogár  a  kerek,  horpadt  bádogskatulyában, 

amiben  eredetileg  kakaó  volt,  azután  kismirglizve  és  kifénye" 

sitve  konyhadisz  lett  belőle,  ugy  lopták  el  nemrég  a  stelázsiról. 

Mikor  ez  is  megvolt,  kettőzött  gyorsasággal  folytatták  az  utat, 

majdnem  futólépésben.  Fehér  vászonból  való  tornasapkát  visel" 

tek,   amelynek    a   közepén   egyegy   szines   csillag  ékeskedett. 

A  kisebbik  fiu  a  kék  csillagos,    a    nagyobbik    a  píros   csillagos. 

Ez  a  két  csillagos  tornasapka  hires  volt  a  Somosban,    a   gaz" 

dájukat  jól  ismerte  mindenki,  valóságos  rémei  voltak  az  erdő" 

nek.  Ha  ötven  esztendővel  ezelőtt  a  Bakonyban  születtek  volna, 

biztosan   bakonyi    betyárok,   erdőharamiák  váltak  volna  belő" 

lük,  annyira  otthon  voltak  a  rengetegben,  annyira  imádták  a 

fát,  a  bokrot,  a  lombot,  a  virágot,  a  madarakat  és  naphosszat 

elkalandoztak  az  erdőben  egy-egy  madárfészek    után,    vagy   a 

félig   érésben   levő   galagonyáért.   Polgári    foglalkozásuk    nem 


volt,  a  nagyobbikat  tavaly  kicsapták  a  második  gimnáziumból, 
a  kicsit  már  be  sem  Íratták  a  szülei.  Télen  át  inaskodtak  és 
tanonckodtak,  de  alig  hogy  vége  lett  a  hideg  időnek  és  a  Se 
mosban  a  tavalyi  levelek  alól  kiserkent  az  első  hóvirág,  nem 
lehetett  őket  visszatartani.  Nem  maradtak  meg  sehol,  hivta 
őket  az  erdő,  amelynek  élete  hozzátartozott  az  ő  életükhöz . . . 
Ki  tudja  hová  vezérli  őket  az  útjuk,  ebben  a  pillanatban  is? 
Csak  vágtatnak  előre,  táguló  tüdővel  és  dacosan  nekiszegezett 
fejjel,  mint  két  fiatal  vadállat  az  őserdőben.  Majd  hirtelen 
megállanak : 

—  Pszt!  .  .  .  Hangokat  hallok!  ...  —  suttogja  hátra  a  kék 
csillagos.  Elvágódnak  az  utón  és  négykézláb  kúsznak  egy 
bokor  alá.  Újra  csend.  Figyelnek.  —  Hallod?  .  .  .  kérdezi  megint 
a  kék  csillagos.  —  A  piros  csillagos  nem  válaszol,  csak  bólin" 
tással  adja  tudtára  a  másiknak,  hogy  ő  is  hallott  valamit.  — 
Ők  lesznek  . . .  Most  megfogjuk  őket ...  —  lihegi  gúnyos  mosoly-' 
lyal  a  kék  csillagos.  Azzal  kiadja  a  jelszót :  lassan  hasoncsuszva 
előre.  Ö  itt  marad  az  útnak  ezen  az  oldalán,  a  piros  csillagos 
átmegy  a  másik  oldalra.  Aki  előbb  lát  valamit,  az  utánozza 
a  bagolyhuhogást  és  azonnal  megállanak  mind  a  ketten.  A 
többit  majd  megbeszélik  .  .  .  Most  egy  darabig  nem  hallatszik 
semmi,  csak  a  kék  csillagos  meg  a  piros  csillagos  fehérsapka 
villan  fel  mindig  előbbre  és  előbbre  a  bokrok  között.  Olyan 
nesztelenül  kúsznak,  mint  a  kígyók.  Meg'meg  állanak  egy 
pillanatra  és  négykézlábra  emelkedve  figyelnek  a  hangok  után. 
Egyszerre  csak  a  piros  csillag  felől  felhallatszik  a  bagolyhu' 
hogás,  a  kék  csillag  óvatosan  mászik  melléje,  összeér  a  testük, 
összeér  a  fejük,  csak  az  egymás  lélegzetét  hallják,  meg  azt  a 
leheletnyi  zajt,  ahogy  az  ágról  egy  fáradt  falevél  leveti  magát 
a  földre.  Szemben  velük,  alig  tiz  lépésnyire,  egy  bokor  mögött 
valaki  térdel  a  fűben  és  ugy  kémlelődik.  Mellette  hever  a 
fából  készült  szekerce,  aminek  a  feje  ezüst  papírral  van  be- 
vonva és  nyilat  tart  a  balkezében.  Az  övébe  kemény  papírból 
formált  hosszúkás  táska  van  akasztva,  vagy  két  tucat    nádból 


metszett  nyílvesszővel.  A  lomb  se  moccan  sehol  és  a  bokor 
mögül  két  szem  tágra  nyílva  mered  előre  és  kutatóan  vizs" 
gálja  a  környéket. 

—  Hová  van  tűzve  a  héja'tolla?  ...  —  kérdezi  a  piros  csillag  a 
kéktől.  —  A  bal  füléhez.  —  Mohikán  ...  —  suttogja  hirtelen  egy 
lázas  hang.  És  hozzátesszi :  Most  megtaláltuk  őket.  A  héja' 
tollas  ugylátszik  nem  vett  észre  semmit,  a  hangokat  sem 
hallotta.  Még  nagyon  fiatal  indián  lehetett,  akinek  alig  van 
gyakorlata  az  ilyesmiben  ...  —  Több  őrszemet  nem  látsz  ?  . . . 
érdeklődött  ismét  a  kék  csillag  a  vöröstől.  Az  széjjelnézett,  de 
nem  vett  észre  senkit  a  közelben.  Azután  mind  a  ketten  to^ 
vább  folytatták  a  figyelést.  Eltelik  egy-két  izgalmas  perc,  de 
nem  történik  semmi  nevezetes.  Tulajdonképpen  ugy  volt,  hogy 
farkasszemet  néz  velük  az  ellenség,  de  a  fatörzs  eltakarja  őket, 
hát  láthatatlanok  maradnak.  A  kísérteties,  néma  várakozásban 
egyszerre  csak  felordít  a  piros  csillagos  és  a  rengeteg  csendjét 
felveri  az  üvöltése: 

—  Jaj !  jaj !  jaj !  .  .  .  Olyan  hirtelen  jött  az  egész,  hogy  nem 
is  szólhattak  egymáshoz  semmit,  csak  érezték,  hogy  most 
elárulták  magukat.  Hát  villámgyorsan  felszökkentek  a  rejtek" 
helyükből  és  nekivágtak  az  erdőnek  visszafelé.  Az  őrszem 
abban  a  pillanatban  felugrott,  ahogy  meghallotta  a  jajgatást  és 
kürt  formára  illesztette  a  két  tenyerét  és  hátra  kiabált  irokéz 
nyelven : 

—  Hugh !  Hugh ! . . .  Azzal  előre  ugrott  a  bokor  mögül  és 
elrohant  a  jajgatás  irányában.  Akkorra  már  nem  volt  ott 
senki,  csak  jó  száz  lépésnyire  tűnt  fel  a  két  szaladó  gyerek, 
fehér  tornasapkával  a  fején,  a  kék  csillagos  meg  a  piros  csilla^ 
gos ...  —  A  Bánhegyesiek ...  —  dadogta  magában  az  indián, 
azzal  kifeszítette  az  ijját  és  utánuk  küldött  egy  nyílvesszőt. 
Persze  nem  talált,  mert  félannyira  sem  hordott  a  fegyvere, 
mint  amennyire  a  menekülők  voltak.  Ekkor  már  két  másik 
társa  is  ott  állott  mellette,  azoknak  gyorsan  elmondta,  hogy 
mi  történt  és  hozzáláttak,  hogy  felkutassák  a  környéket. 

A  fatörzs  mögött,  a  fűben,  ott  maradt  a  menekülők  helye 
bepréselve,  ahogy  feküdtek.  Meg  egy  kerek  bádogskatulya 
fedele  csillogott  a  lelapitott  fü  között,  azt  az  egyik  harcos 
zsebrevágta.  Sehol  semmi  egyéb.  Egy  szarvasbogár  mászott 
csendesen  a  bokor  alatt,  de  azt  már  nem  vették  észre.  —  Nem 
látnak  testvéreim  idegen  mokaszin  nyomot  ?  .  .  .  érdeklődött 
az  első  indián  ... 

Kimentek  az  útra  és  szorgos  kutatás  után  felfedezték,  hogy  két 
pár  szöges  talpú  cipő  vésődött  a  földbe,  a  szögek  éle  különösen 
feltűnő  nyomot  hagyott ... 

—  Szöges  mokaszin ...  —  szólt  az  egyik  harcos.  —  Akkor  biztos 
Bánhegyesiék  voltak  ...  Ki  akarták  kémlelni  a  vadászterület 
tünket,  meg  wigwamjainkat  ...  —  állapitotta  meg  a  másik. 
Rémülten,  de  azért  félelem  nélkül  álltak  mind  a  hárman  és 
a  szöges  mokaszin  nyomot  bámulták.  Csak  azt  nem  tudták 
megérteni,  hogy  miért  jajgatott  az  egyik  Bánhegyesi. 

—  Talán  kigyó  csipte  meg .  . .  kockáztatta  meg  valamelyik,  s 
mert  nem  találtak  elfogadhatóbb  magyarázatot,  ebbe  bele  is 
nyugodtak.  —  Párducmacska  testvérem  menjen  el  a  Nagy 
Főnöknek  jelentést  tenni.  Gyors  Szarvassal  majd  felváltjuk 
az  őrségen  ...  —  Parancsod  szerint  Fiatal  Sas  ...  —  hangzott 
a  válasz,  majd  hirtelen  elnémult  minden  és  Gyors  Szarvas  és 
Fiatal  Sas  izgatottan  figyeltek  tovább. 

...  A  kék  csillag,  meg  a  piros  csillag  ezalatt  kitartóan  sza^ 
ladt  egymás  mellett  a  rengetegben.  Hátra-hátra  néztek,  mert 
nem  tudták  üldözik-e  őket  a  mohikánok.  De  a  vad  sűrűség- 
ben nem  lehetett  látni  semmit.  Csak  a  két  tüdő  gyors  zihá' 
lása  hallatszott  egyöntetűen.  Egy  kanyarodónál  megálltak,  hogy 
kifújják  magukat.  Most  megszólalt  a  piros  csillagos: 

—  A  hátunk  mögött  is  volt  egy  őr,  nem  vettük  észre.  Belém 
lőtt  a  nyilával,  vagy  gummipuskával  lőtt  belém  .  . .  Olyan  várató 
lanul  és  hirtelen  jött, hogy  nem  tudtam  visszafojtani  a  jajgatást . . . 
Azzal  vége  is  volt  a  pihenőnek  és  szaladtak  tovább.  Meg  sem 
állottak,  mig  ki  nem  érkeztek  a  főútra,  ahol  fáradtan  lehever 

redtek  egy  öreg  fa  alá.  A  fejüket  a  fa  kidudorodó  törzsére 
támasztották,  amely  sürün  be  volt  nőve  mohával,  ugy,  hogy 
egész  jól  beillett  párnának  is.  A  két  karjukat  pedig  széttárták 
jobbra-balra,  ugy  feküdtek  a  hátukon  és  behunyt  szemmel 
lihegtek,  mert  nagyon  kimerültek  a  gyors  szaladásban. 
A  fák  felett  fehér  bárányfelhők  szálltak  át  az  égen,  amelynek 
a  boltozata  átlátszó  kék  volt.  A  lombok  között  néha  egy-egy 
madár  kószált,  gyors  röptű,  fürge  szárnyalással.  Nem  látták, 
csak  hallották  a  szárnycsattogást. 

—  Hopp,  a  szarvasbogár!...  —  eszmélt  fel  egyszerre  a  piros 
csillagos.  Azzal  belenyúlt  a  nadrágzsebébe,  hogy  elővegye.  Hát 
majd  elhűlt  a  lélegzete,  mikor  csak  az  üres  skatulyát  találta  ott, 
a  fedele  annak  is  hiányzott. 

—  Még  sem  volt  a  hátunk  mögött  őrszem  ...  —  jelentette  ki  meg' 
könnyebbülten ...  —  Az  a  ronda  szarvasbogár  árult  el  bennün^ 
ket.  .  .  Azzal  megfordult  maga  körül  és  hasonfeküdt  a  fűben. 
Egyik  kezével  meg  a  csipés  helyét  simogatta,  ami  csak  most 
kezdett  sajogni.  Eddig  eszébe  se  jutott,  hogy  megsebesült,  a 
menekülés  izgalmában  teljesen  megfeledkezett  róla. 

—  Fáj  ?. . .  —  kérdezte  az  öccse,  a  kékcsillagos.  —  Fáj ...  —  szi^ 
szegte  az  idősebb  Bánhegyesi.  —  No  de  jaj  a  mohikánoknak ! . . . 

2. 

Párducmacska  vagy  húsz  lépésnyire  ment  attól  a  helytől,  ahol 
az  előbb  őrködött  és  egy  nagy  bokor  előtt  letérdepelt.  Kétszer 
utánozta  a  rigó  fütyülését,  mire  a  bokor  felől  is  rigófütty 
hangzott  elő.  Erre  négykézláb  ereszkedett  és  csakhamar  eltűnt 
a  zöld  lombok  között.  A  bokor  mögött  mély  barlang  tátongott, 
a  barlang  szájánál  egy  indián  harcos  állott  őrségen,  akinek  az 
öltözete  éppen  olyan  volt,  mint  a  Párducmacskáé,  Gyors  Szarvasé 
és  Fiatal  Sasé. 

—  Jelents  be  Holló  a  Nagy  Főnöknél . . .  Fontos  közölni  valóm 
van  ...  —  Sólyomszem  a  nagy  tanácsban  elnököl,  most  nem 
lehet  bemenni  hozzá ...  —  Nagyon  sürgős  jelentésem  van, 
azonnal  bocsáss  be  . . . 

Azzal  Párducmacska  félretolta  az  útból  Hollót  és  ugy,  ahogy 
volt  négykézláb  bekúszott  a  barlang  nyilasán.  A  folyosón  végig" 
mászva  egy  mély  üregbe  ért,  amely  kör  alakura  volt  kivájva. 
Agyagos,  sűrű  földbe  ásták  a  mohikánok  ezt  a  tanyát,  a  belseje 
egészen  üres  volt,  csak  a  közepén  állott  a  tűzhely,  amelyen 
most  is  lobogott  a  láng.  A  tetőnyilás  boltozatosán  volt  kivájva 
és  egy  esőcsatornából  formált  bádogkéményen  át  szálldogált 
a  füst  a  szabadba,  ki  a  bokrok  közé.  A  barlang  oldalában  négy 
ásványvizes  láda  volt  beépitve  a  földbe,  a  belsejével  kifelé. 
A  ládák  alján  száraz  falevélből  és  friss  fűből  kényelmes  ülőhelyet 
ágyaztak  maguknak  az  indiánok  és  ott  kuporodott  ki'ki  a  saját 
tí&igrto>a.mjában. 

Mikor  Párducmacska  bekúszott  a  folyosóról  az  üregbe,  mind 
a  négy  wigwam  lakója  meglepődve  fordult  feléje  és  érdeklő' 
déssel  várták,  hogy  mit  akar. 

—  Üdvözöllek  Sólyomszem,  üdvözöllek  Chingachgook  és  üdvö' 
zöllek  titeket  is  Dámvad  és  Ravasz  Róka  . . . 

Ezzel  külön'külön  meghajolt  a  nagy  tanácsnak  mind  a  négy 
tagja  felé. 

Akit  Sólyomszemnek  nevezett,  karcsú,  magas  fiu  volt,  hosszú  és 
bő  sárga  nadrágban,  amelynek  két  széléről  felvarrott  héjjatollak 
lógtak  alá.  A  kabátját  piros'fehér'ZÖld  szallag  fonta  átal,  amely 
a  jobb  válla  fölött  vonult  végig  és  a  bal  derekánál  óriási  csokor' 
ban  volt  megkötve.  Rendes,  hivatalos,  anyakönywezetői  nem' 
zeti  jelvény  volt,  ki  tudja  Sólyomszem  hogyan  jutott  hozzá. 
A  hajában  meg  óriási  fehér  structoll  lengedezett  és  ágaskodott 
felfelé,  ezzel  komor  és  tekintélyes  külsőt  kölcsönözve  a  fiatalos 
arcnak,  amely  szép  és  szabályos  volt  és  két  feltűnően  élénk 
fekete  szem  ragyogott  ki  belőle.  Sólyomszem  fegyverzete  nyil, 
gummipuska  és  tomahawk^nak  nevezett  szekerce  volt.  Azon^ 
kivül  övében  a  nyilvesszőtartó  mellett  éles  kés  villogott. 
A  tekintete  elszánt  és  dacos,  a  homlokát  komoran  összerán' 
colta.  Látszott  rajta,  hogy  szigorú  vezér,  akinek  tekintélye 
is  van.  Jobbra  ült  tőle  Chingachgook.  Födetlen  mellét  kék  és 
fekete  festékkel  mázolt  furcsa  rajzok  ékesitették.  Fejéről  neki 
is  structoll  lógott  alá.  Övében  kés  és  tomahawk.  A  nyil  ott 
feküdt  előtte.  Dámvad  és  Ravasz  Róka  fegyverzete  ugyanilyen 
volt.  Dámvad  fekete  hajában  és  Ravasz  Róka  élénk  vörös  haja' 
ban  egyegy  pompás  structoll  ékeskedett.  Párducmacska  ott 
kuporodott  előttük  a  földön  és  várta,  hogy  a  Nagy  Főnök 
megszólitsa. 

—  Mi  hirt  hozott  testvérünk  ?  .  .  .  —  hangzott  fel  Sólyomszem 
kérdése. 

Mire  Párducmacska  előadta  az  egész  történetet  elejétől'végig 
és  a  nagy  tanács  tagjai  feszült  kiváncsisággal  hallgatták.  Mikor 
Párducmacska  végére  ért  a  jelentésnek,  egy  darabig  csend  ural' 

kodott,  aztán  Sólyomszem  kézlegyintéssel  jelezte,  hogy  be' 
szelni  akar. 

—  Chingachgook  mondja  meg,  hogy  mi  a  véleménye  ?  O  a 
legöregebb,  legtudósabb  és  legtapasztaltabb  közöttünk.  Ö  a  Nagy 
Kígyó,  akiben  semmi  nincs  a  kigyó  természetéből,  az  árulást 
nem  ismeri,  okos  és  ravasz  harcos  .  .  .  Ahitattal  lessük  mnv 
den  szavát  .  .  . 

Nagy  Kigyó  örömmel  és  jóleső  boldogsággal  hallgatta  a  hizelgő 
kifejezéseket  és  legelőször  is  arra  kérte  Sólyomszemet,  hogy 
ilyen  fontos  dologban  ne  határozzanak  az  egész  törzs  megkér-' 
dezése  és  véleménye  nélkül.  Azt  indítványozza  tehát,  hogy 
hívják  be  az  összes  harcosokat  a  haditanácsba.  Solyomszem 
azonnal  kiadta  az  utasítást : 

—  Menj  Párducmacska  és  szólítsd  be  a  mohikánokat  .  .  . 

A  fiatal  indián  fürgén  kúszott  kifelé  a  barlangból,  akárcsak 
a  párduc  és  gyorsan  szétvitte  a  parancsot.  Nemsokára  a  har^ 
cosok  mind  beléptek  a  barlangba  és  rangjuk  szerint  foglaltak 
helyet.  Ki  a  középen,  ki  pedig  a  fal  hosszában  helyezkedett  el. 
Sólyomszem  megnyitotta  a  tanácskozást.  Előbb  még  körül'- 
nézett,  hogy  maradt-e  valaki  őrségen,  nehogy  meglepetés  vagy 
váratlan  támadás  érhesse  őket,  aztán  igy  szólt : 

—  Mindnyájan  tudjátok,  hogy  mi  történt.  A  levegő  tele  van 
gyanús  jelekkel.  A  mokaszin  fehér  emberek  nyomát  árulja  el. 
A  két  Bánhegyesi  testvér  wigwamjainkra  és  vadászterületünkre 
pályázik.  Nos  hát,  mi  felvesszük  velük  a  harcot  .  .  .  Átadom 
a  szót  Chingachgooknak,  akinek  már  annyi  tapasztalata  van, 
hogy  vakon  követhetjük  minden  utasítását  .  .  . 

—  Mohikán  harcosok  ...  —  kezdte  Chingachgook  ...  —  Még 
csak  rövid  idő  óta  tartozom  közétek,  de  jól  ismerlek  benne" 
tekét.  Tudom,  hogy  mindnyájan  készek  vagytok  szivveMélek' 
kel  megvédeni  a  vadászterületet  és  ezt  a  tábort,  amelynél 
külömbet  alig  találhatnánk  a  rengetegben  ...  —  A  csikóskert 
többet  ér  .  .  .  —  kockáztatta  meg  egy  éles  hang.  —  Igazat 
adok  Ravasz  Rókának,  de  egyelőre  még  bizonyos  nehézségekbe 

ütközik,  hogy  elfoglalhassuk  a  csikóskertet ...  A  felszerelésünk 
hiányos,  nem  vagyunk  teljesen  készen,  hogy  támadó  hadjá' 
ratot  kezdjünk  a  Nagy  Fehérarcú  Ember  ellen;  egyelőre 
hát  itt  kell  maradnunk  .  .  . 

—  Ugy  van,  ugy  van  ...  Itt  maradunk  ...  —  zúgtak  fel  a 
harcosok  köröskörül. 

—  Meg  fogjuk  védeni  a  vadászterületünket  és  meg  fogjuk  védeni 
a  tanyát  akkor  is,  ha  a  pokol  minden  ördöge  támad  ellenünk  .  .  . 

—  Mostantól  kezdve  tartsátok  szem  előtt  mindannyian,  hogy 
háborúban  élünk  ...  Be  kell   rendezkednünk   a   háborúra  .  .  . 

—  Nagy  Kigyó  okosan  beszél,  —  vetette  közbe  ismét  Ravasz 
Róka,  de  nem  mondaná  meg  azt  is,  hogy  hogyan  rendezked" 
jünk  be?  .  .  .  —  Ne  vágj  a  szavamba..  .  —  jelentette  ki  gő' 
gösen  Nagy  Kigyó  .  .  .  Épp  most  akarom  megmondani  .  .  , 
Először  is  gondoskodnunk  kell  elegendő  élelemről  és  muni' 
cióról.  Hosszú  ostromra  kell  elkészülni,  mert  a  Bánhegyesiek 
elszánt  harcosok.  Újra  és  újra  vissza  fognak  jönni  és  meg' 
próbálnak  majd  kitúrni  bennünket  erről  a  helyről,  melyhez 
őseink  emléke  fűződik,  akiket  én  jól  ismertem  és  akikkel 
együtt  pipáztam  ifjú  koromban  a  tanácsban  ...  —  Ez  tavaly 
volt,  amikor  először  járt  a  negyedikbe  ...  —  súgta  oda  Ravasz 
Róka  a  mellette  ülő  Fiatal  Sasnak,  persze  olyan  halkan,  hogy 
senki  más  nem  hallotta.  De  Nagy  Kigyó  folytatta: 

—  Mi  kell  a  háborúhoz  ?  .  .  .  —  Pénz,  pénz  és  pénz ...  — 
vetette  közbe  Holló  halkan,  mire  általános  kacagásba  kezdtek. 

—  Helyes,  —  vágott  közbe  Nagy  Kigyó,  aki  egymaga  tar- 
totta meg  komolyságát  a  tanácsban.  Testvérem  nagyon  fiatal, 
de  nagyon  okos.  Kicsi  harcos,  de  nagy  férfiú . . .  Ha  jól  tudom 
ezt  valamelyik  hadvezér  már  mondotta  egyszer.  Nagy  Sándor, 
Caesar,  vagy  Napóleon  ...  —  Metternich  mondta  —  jegyezte 
meg  Ravasz  Róka,  csak  éppen  azért,  hogy  ellentmondjon  Nagy 
Kígyónak ...  —  Oh  tévedés . . .  Hiszen  ez  Montecuccoli  mon' 
dása . . .  Metternich  nem  is  volt  hadvezér,  csak  államférfiú  ...  — 
bátorkodott  szerényen  Holló  ismét  közbeszólni,  mert  ő  jártas 

volt  a  történelemben.  —  Metternich,  vagy  Montecuccoli,  tel" 
jesen  mindegy...  —  zárta  be  a  vitát  haragosan  Sólyomszem. 
Térjünk  át  egy  sokkal  komolyabb  dologra.  Arról  van  szó 
ugyanis,  hogy  legyünk  elkészülve  minden  eshetőségre,  mert 
vagy  béke,  vagy  háború  lesz.  Muníció  és  élelem  békében  is  kell 
és  háborúban  is  kell.  Összesen  5  pár  varjuláb  van  a  kincses" 
kamrában.  Ez  50  fillért  jelent.  50  fillérrel  pedig  nem  lehet 
háborút  csinálni,  sőt  eredményes  békepolitikát  sem  .  .  . 

—  Akkor  hát  buzditanom  kell  a  harcosokat,  —  szólt  Nagy 
Kigyó  —  hogy  járjanak  el  szorgalmasabban  a  vadászatokra,  hogy 
minél  több  varjut  ejtsenek.  Két  hét  múlva  beváltjuk  lábaikat 
a  szolgabírói  hivatalnál.  Akkor  aztán  lesz  pénz  is  .  .  .  —  És 
addig?  ...  —  kockáztatta  meg  Sólyomszem.  —  Addig  ugy 
segítünk  magunkon,  ahogy  lehet.  Első  az  élelem  kérdése.  Ha 
jól  tudom  Párducmacska  jelentette  ki  egy  izben,  hogy  atyái" 
nak  wigwamjában  a  kamra  tele  van  mindenféle  jóval...  Az" 
tán  Dámvad  is  azt  adta  tudtunkra  a  nagy  tanácsban,  hogy 
az  ő  kamrájuknak  nagyon  alkalmas  fekvése  van  a  horga" 
szásra  .  .  .  Az  élelem  kérdése  igy  el  van  intézve.  Hátra  van  a 
muníció.  Gummipuskája  mindenkinek  van?  . . .  Altalános  igen. 

—  Háborúban  négy  tölténytáskát  kell  megrakni  kaviccsal. 
Holnaptól  kezdve  igy  legyen.  A  tomahawkja  mindenkinek 
rendben  van? 

Erre  is  kórusban  mondták  az  igent. 

—  És  a  nyilakkal  hogy  állunk  ?  .  .  .  —  Nyila  van  minden" 
kinek,  de  kevés  a  nyílvessző  ...  —  Hát  Dámvad  nem  tud 
több  nádat  szerezni  ?  .  .  .  —  Nálunk  már  nincs  az  istállónak 
teteje,  —  szólalt  meg  Dámvad.  —  A  kocsis  közel  sem  enged  az 
istállóhoz,  az  egész  zsúpot  leszedtem  ...  —  Akkor  uj  nád" 
termő  vidék  után  kell  nézni.  Ki  tud  valami  jó  nádterületet 
atyái  hajlékának  közelében  ? 

Sólyomszem  vállalta,  hogy  Gyors  Szarvassal  és  Ravasz  Rókával 
elintézi  a  nyílvessző  kérdését,  mert  ők  úgyis  szomszédok,  azaz 
Ravasz  Róka  ott  lakik  velük  szemben. 

—  Tehát  ez  is  rendben  volna  ...  —  jelentette  ki  az  öreg 
Chingachgook.  —  Hátra  vannak  a  külsőségek.  Háborúban 
minden  mohikán  kifesti  magát  harci  jelekkel.  Ugy  ahogy  én 
vagyok  ...  —  De  ne  csak  kék  és  fekete  festékkel  mázoljuk 
be  magunkat,  javasolta  Fiatal  Sas,  hanem  pirossal  is.  A  piros 
szebb.  —  Helyes.  Legyen  piros  is,  —  egyeztek  bele  egyhan* 
guan  a  többiek.  —  Javasolom  a  Cinóber  I^et,  —  jelentette  ki 
a  Fiatal  Sas.  —  Inkább  Cinóber  II.  —  ellenkezett  Ravasz  Róka. 

—  Cinóber  I.  az  élénkebb,  feltűnőbb.  —  Éppen  azért.  Cinóber  II. 
is  cinóber,  de  tompább  szine  van  és  az  ellenség  nem  veszi  észre 
olyan  hamar  ...  —  Ragaszkodom  az  indítványomban  java" 
solt  Cinóber  I'hez  —  erősködött  Fiatal  Sas.  —  Követelem  a 
Cinóber  IL'őt  ...  —  kiabálta  tul  Ravasz  Róka  ...  —  Csend  ! . . . 
Elég  legyen !  .  .  .  —  szólt  erélyesen  Sólyomszem.  Talán  nem 
tudjátok,  hogy  milyen  fontos  kérdésben  tanácskozunk  ?  Létünk 
vagy  nem  létünk  függ  ettől  a  tanácskozástól,  tartsátok  hát  meg 
a  komolyságotokat  .  .  . 

A  vezér  szavait  csend  követte,  Fiatal  Sas  és  Ravasz  Róka 
elnémultak,  csak  a  két  tekintet  találkozott,  tele  ellenséges  gyü" 
lölettel  és  mind  a  kettő  ezt  jelentette :  Jaj  csak  ne  állanánk 
döntő  elhatározások  előtt,  majd  bebizonyítanám,  hogy  nekem 
van  igazam  .  .  .  Most  Nagy  Kigyó  intett,  hogy  ő  akar  beszélni. 

—  A  barlangot  ostromállapotba  helyezzük,  amennyiben  egy 
másik  kijárást  is  ásunk  az  ellenkező  oldalon.  Az  őrök  számát 
holnaptól  kezdve  megkettőzzük.  Kettő  áll  a  bokornál  és  egy* 
egy  a  barlang  két  szájánál  foglalja  el  a  posztját  .  .  .  Van  vala^ 
kinek  valami  mondanivalója?...  Pillanatnyi  csend,  aztán  Holló 
emelte  fel  a  kezét,  mintegy  jeléül  annak,  hogy  beszélni  szeretne: 

—  A  roppant  nagy  fontosságú  dologra  való  tekintettel  Sólyom' 
szemnek  felajánlom,  hogy  elhozom  hazulról  a  flóbertemet,  ami 
a  bátyámé,  aki  most  a  kadétiskolában  van .  . . 

A  meglepetés  és  a  csodálkozás  általános  á^ja  hangzott  fel  a  gyülc 
lekezetben.  —  A  hosszú  puska  ...  —  szólt  áhítattal  Sólyom* 
szem,  és  a  szeme  csillogott. 

Nagy    Kigyó    csak    bólintott    és    helyeselte    Holló    ajánlatát: 

—  Holló  testvérem  megérdemli  a  Nagy  Szellem  jóindulatát 
és  az  örök  vadászterületeken  biztosan  nem  marad  el  a  jutalma... 
Sólyomszem  is  beszélni  akart,  de  a  nagy  meghatódástól  alig 
tudott  szóhoz  jutni.  Csak  ennyit  mondott: 

—  Köszönöm  Holló,  a  törzs  nevében  és  Ígérem,  hogy  méltó 
hordozója  leszek  a  hosszú  puskának  ...  És  mától  fogva  a 
te  helyed  itt  van  velünk  a  nagy  tanácsban.  Hozd  ide  a  wtg' 
wamodat  és  ássad  be  az  enyém  mellé  a  földbe  ...  —  Holnap  tehát 
mindenki  elvégzi  a  kiszabott  munkát,  mára  pedig  elég  volt. 
Párducmacska  meg  Fiatal  Sas  kémleljék  ki,  hogy  mi  újság  az 
erdőben.    Megyünk  haza  .  .  . 

A  fiatal  harcosok  nemsokára  visszatértek  és  jelentették,  hogy 
odakinn  nem  találtak  mást,  mint  az  est  némaságát  és  az  erdő 
csöndes  magányát.  Erre  az  egész  törzs  felkerekedett  és  kettesé' 
vei,  hármasával  megindultak  kifelé  a  rengetegből . . .  Sólyom^ 
szem,  Nagy  Kigyó  és  Holló  legelői  mentek. 

—  Holnap  biztos  felelek  latinból  —  mondta  aggódva  a  törzs 
főnöke.  —  Hátha  nem  lesz  felelés  ?  .  .  .  —  kockáztatta  meg 
Holló,  akinek  pedig  mindegy  volt,  mert  már  megtanulta  a 
latin  memoritert,  mielőtt  még  az  anyja  elengedte  az  erdőbe. 
Nagy  Kigyó  nem  szólt  semmit,  ugy  látszik  egész  más  dol^ 
gokkal  volt  elfoglalva.  O  már  a  múlt  esztendőben  meg' 
bukott  latinból,  hát  hozzászokott  az  ilyen  kis  izgalmak" 
hoz  ...  A  többi  harcos  szerényen  követte  a  főembereket.  Leg" 
hátul  Ravasz  Róka  kullogott  Dámvaddal  és  Gyors  Szarvassal* 

—  Mondjátok :  kilences  az  a  flóbert  ?  .  .  .  —  kérdezte  Ravasz 
Róka  két  harcostársától.  —  Hatos  ...  —  felelte  Dámvad  ha' 
tározottan.  —  Hatos  ?  . . .  —  kacagott  csendes  gúnnyal  a  vörös-' 
hajú  mohikán  ...  —  Hát  érdemes  ezért  olyan  nagy  dolgot 
csinálni  ? 

Nemsokára  kiértek  a  főútra,  akkor  már  egy  csoportba  verőd" 
tek  össze,  ugy  mentek  tovább.  Az  erdő  szélén  egy  magas,  nagy 
alak   sötétlett,   messziről  ki   lehetett  venni,   hogy   két  kisebb 

álldogáll  körülötte,  meg  egy  harmadik,  de  ez  egész  kicsinek 
látszik  és  folyton  ide-oda  mozog.  Sólyomszem  megállást  intett. 

—  A  Nagy  Fehérarcú  Ember  ...  —  szólt   és  előre  mutatott. 

—  Bundás  is  vele  van,  ott  ugrál  körülötte.  .  . 

—  De  ki  a  másik   kettő  ?  .  .  .   —   kérdezte  Chingachgook  .  .  . 

—  Biztosan  a  Bánhegyesiek  .  .  .  Nem  baj,  csak  előre  .  .  . 
Mikor  odaértek  hozzájuk,  kitűnt,  hogy  Sólyomszem   mindent 
jól  látott. 

—  Jó  estét  Torzsás  bácsi  ...  —  köszöntötték  tisztelettel  a  fő' 
erdőkerülőt,  aki  kétcsövű  puskájára  támaszkodott  és  ugy 
szemlélte  a  gyerekcsapatot. 

Bundás  eleinte  ugatni  kezdett,  csak  akkor  hagyta  abba,  mikor 
észrevette,  hogy  a  gazdája  nyugodtan  szivja  tovább  a  pipát 
és  békés  hangon  kérdi : 

—  Hol  jártatok  ilyen  sokáig? 

Mindenkinek  elszorult  a  lélegzete,  hirtelen  egyiküknek  se  jutott 
az  eszébe  semmi,  csak  Ravasz  Róka  mondta  hangosan: 

—  Növényt  gyűjtöttünk,  Torzsás  bácsi  kérem,  Klacskó  tanár 
ur  mondta  .  .  . 

És  oda  mutatta  a  fekete   tábláju   növénygyüjtőjét  az  erdőké* 
rülőnek,  amelyben  vastagon  állott  a  nedves  itatós  papiros. 
Azzal  a  többiek  után  sietett  és  nem  vette  észre  ő   sem,  hogy 
a  Bánhegyesiek  gúnyosan  mosolyognak. 


20 


f 


My^h  &£*■■ 


~**:-  '&&KÍif!%&F&3** 


Cédulát  tűztek  egy  ötödikes  hátára. 


3. 

Egynegyed  nyolckor  Nagy  Lajos  már  összepakkolta  a  könyveit 
és  átkiabált  a  deszkakeritésen : 

—  Hill  néni  kérem,  kész  van  már  Gyula?... 

Hill  néni  éppen  a  csirkéket  etette.  Ott  állott  fekete  ruhában 
a  rácsos  csirkcól  előtt  és  a  kötőjéből  kukoricaszemet  szórt  az 
apró  jószágok  elé.  Ugy  csalogatta  őket  kifelé  a  reggeli  napsugárba: 

—  Pipikéim  ♦ . .  pipikéim  . . .  gyertek  elő  .  . . 

A  szomszéd  fiu  kérdésére  felvetette  a  fejét  a  csirkék  felől  és 

hátra  szólt  az  ól  mögé,  a  veteményes  kertbe : 

—  Gyula,  gyere  gyorsan !  Lajkó  már  kész  van . . .  Mindjárt 
nyolc  óra  lesz  . .  . 

A  Gyula  szónál  az  a  betűt  elnyújtotta,  mert  azt  hitte,  hogy 
ugy  jobban  hallatszik.  Jóságosan,  szerelmesen  szólt  Hill  néni 
egyetlen  fiához,  mert  az  volt  minden  reménysége  és  minden 
öröme  az  életben.  A  minden  reménység  és  minden  öröm  ott 
járkált  fel  meg  alá  a  kerti  utón,  amelyet  két  oldalról  ribiszke 
és  egres  bokrok  szegélyeztek.  Már  elvirágzóban  voltak  és  a 
virágok  tövében  látni  lehetett  az  apró  zöld  bogyókat.  Hill  Gyula 
arra  gondolt,  hogy  nemsokára  milyen  jó  dolga  lesz  neki,  meg 
lehet  majd  enni  a  zöld  egrest,  amit  nagyon  szeretett.  Jobban, 
mint  az  érésben  lévőt.  Igazából  nem  is  ette  meg  az  érett  egrest. 
A  Vadölő  cimü  regényben  olvasta,  hogy  az  indiánok,  ami  az 
evést  és  alvást  illeti,  nagyon  rendetlen  életet  élnek.  O  tehát 
szeretett  későn  lefeküdni  és  szeretett  aludni  jó  sokáig  és  leg' 

2  21 


többször  csak  akkor  kelt  fel,  amikor  Nagy  Lajos  átkiabált, 
hogy  már  készen  van  az  indulásra. 

Ma  kivételesen  hét  órára  kimászott  az  ágyból,  gyorsan  meg" 
reggelizett  és  levágtatott  a  kertbe  a  latin  könyvével.  Tudta, 
hogy  Benkovich  tanár  ur  biztosan  kihivja  felelni,  mert  az 
a  szokása,  hogy  névsor  szerint  feleltet  és  Gajáry,  Grossmann 
meg  Hankó  már  az  utolsó  latin  órán  lefeleltek.  Visszavon' 
hatatlanul  rajta  van  hát  a  sor  és  legalább  a  memoriter  felét 
akarta  megtanulni.  Ugy  gondolta,  hogy  a  forditásba  belenéz 
hittan  alatt,  mert  az  első  óra  hittan  és  az  öreg,  pápaszemes 
Csintalan  ugy  sem  látja  a  katedráról,  hogy  ő  az  utolsó  pad" 
ban  a  latin  forditást  tanulja  a  kékfedelü  puska,  segítségével. 
Milyen  jó,  hogy  a  halálfejes  lepkéért,  meg  két  csiborért  meg" 
vette  az  év  elején  a  puskát,  ami  szószerinti  fordítása  a  latin 
könyvnek,  most  a  nélkül  nem  is  tudna  élni ! . . . 
A  hittan'óra  és  a  puska  gondolata  egy  kicsit  megvigasztalta. 
Legrosszabb  esetben  kijegyezi  a  könyvét  és  fölébe  irja  a  latin" 
nak  a  magyar  forditást,  egyezkedett  meg  önmagával.  Hátha 
nem  kell  megmutatni  a  felelés  előtt  ?  Igaz,  hogy  ki  kellene 
keresni  a  szavakat  is,  de  az  nagy  munka.  Majd  elkéri  Káldortól, 
vagy  Pataytól  a  szótárt  és  a  kettőből  együtt  a  tiz  perc  alatt 
kiírja  a  szavakat.  Ezen  a  héten  úgyis  ő  az  ablaknyitogató,  neki 
nem  muszáj  kimenni  az  udvarra,  nyugodtan  bent  maradhat  hát 
hittan  és  latin  között  a  teremben. 

Mindezt  addig  gondolta  át,  mig  a  szótárát  kereste.  De  a  szótárat 
nem  találta  sehol.  Akkor  jutott  eszébe,  hogy  a  szótár  kint  van 
a  barlangban.  A  fedelét  letépte  a  Szótár  felírással  együtt  és  az 
első  hat  lapot  is  kitépte,  amire  már  irva  volt,  erre  a  hátulsó 
hat  lap  is  magától  kiesett,  mert  egy  kapocs  fogta  össze  az  egészet. 
Ami  megmaradt,  annak  az  első  oldalára  ráírta,  hogy  Leltár  és 
a  kincseskamra  értékeit  jegyezte  fel  benne.  Egyelőre  csak  5  pár 
varjuláb  szerepelt,  mint  a  törzs  nyilvántartott  és  elkönyvelt 
vagyona,  más  nem  is  volt  beirva  a  füzetbe.  Persze  holnaptól 
kezdve  máskép  lesz,  mert  ellátják  magukat  élelemmel  és  arról 

pontos  jegyzéket  kell  vezetni,  határozta  el  Hill  Gyula,  de 
hirtelen  arra  gondolt,  hogy  egyelőre  a  legfontosabb  volna  uj 
szótárt  venni.  Annak  az  első  oldalára  egyszerűen  ráirná,  hogy 
„Folytatás",  azzal  el  volna  intézve  az  egész  dolog.  Arra  nem  is 
gondolt,  hogy  azt  mondhatná  Benkovichnak:  —  Tanár  ur  kérem, 
tessék  megbocsátani,  máma  otthon  felejtettem  a  szótáramat . .. 
Nem.  Sólyomszem,  a  törzsfőnök  nem  hazudhat,  az  nem  fér 
össze  az  indiánok  jellemével.  Sebtében  összecsapta  hát  a  köny^ 
veit,  a  hóna  alá  fogta  az  egészet  és  kisietett  az  udvarra: 

—  Anyuskám,  kérek  20  krajcárt,  füzetet  kell  venni . . . 
Özvegy  Hill  Gyulán é  szemrehányólag  fordította  őszülő,  fehér 
fejét  a  fia  felé.  Azt  mondta  a  tekintete:  Jaj  fiam,  már  megint 
pénzt  kérsz !  Szegény,  megboldogult  apád  helyettes  anyakönyv 
vezetői  nyugdijából  alig-alig  telik  annyi  füzetre,  amennyi  neked 
kell!  Látom,  hogy  újra  a  piacra  kell  küldeni  zgy  pár  csirkét, 
vagy  a  barna  tyúkot  kell  eladni ...  De  csak  a  tekintete  árulta 
el  ezt  az  egészet,  hangosan  nem  merte  kiejteni  az  ajkain  amit 
gondolt,  mert  nem  tudta  megtagadni  fiának  egyetlen  kiván^ 
ságát  sem : 

—  Mán  megint  füzetre  kell ! . . .  Tegnap  is  adtam  egy  koronát 
füzetre  . . .  zsémbeskedett  szelíden.  —  Igen,  de  az  számtan  házi-' 
példa  füzet,  ez  meg  latin  szótár  és  máma  biztosan  felelek 
latinból . . .  Özvegy  Hillné  saját  megnyugtatására  aggodalom' 
mai  és  félénken  kérdezte: 

—  Megtanultad  a  leckét,  fiam?. . .  Nem  fogsz  beszekundázni? . . . 
Azzal  besietett  a  szobába  és  a  szekrényből  elővette  a  kopott, 
bőrből  való  pénztárcáját,  ami  még  lánykorából  való  és  az  ezüst 
koronák,  meg  ezüst  forintosok  és  az  egyetlen  20  koronás  papír' 
pénz  közül  kihalászott  két  nikkel  huszfillérest. 

Szaladt  vissza  az  udvarra  a  fiához,  aki  már  a  kapuban  állott 
és  beszélgetett  Nagy  Lajossal.  Csókot  lehelt  a  boglyas  frizurára 
és  büszkeséggel  nézett  végig  az  ő  szép  fián.  Lesimította  hátul 
a  kabátja  gallérját,  ami  fel  volt  gyűrődve  és  még  sokáig  ott 
állt  a  kis  kapuban,  elnézve  az  ő  délceg  gyermekét,  aki  előtornász, 

ugró-bajnok,  tavaly  kis  ezüst  érmet  nyert  a  tornavizsg?n  és  csak 
nézett,  nézett  utána,  ahogy  a  szomszéd  fiu  mellett  lépkedett 
és  bámulta  egész  addig,  míg  bekanyarodtak  a  Petőfi-utcába. 
A  katholikus  templom  tornyában  éppen  hármat  kongattak, 
nyomban  utána,  mint  valami  visszhang  megszólalt  a  református 
templom  harangja  is,  három  halk  zendüléssel.  Özvegy  Hill 
Gyuláné  szemében  könnyek  gyülekeztek. 

—  Jaj,  csak  el  ne  késsen  az  én  drága  jó  fiam  .  . . 

Vissza  ballagott  a  csirkéihez,  azok  már  mind  bekapdosták  a 
kukoricaszemeket.  Végig  söpörte  az  udvart  a  nagy  vessző' 
seprűvel,  benézett  a  konyhába,  hogy  nem  fűtöttbe  ki  a  tej, 
aztán  lement  a  kertbe  gyomlálni,  meg  kapálgatni . . . 

—  Szegény  jó  uram,  ha  élne  —  sóhajtozott  magában  —  leg- 
alább  tarthatnánk  egy  cselédet . . . 

A  Csóka-féle  könyv  és  papirkereskedésben  megvásárolták  a 
szótár-füzetet.  Sietni  kellett,  mert  a  toronyórán  már  8  előtt 
5  percet  mutatott  a  nagymutató.  A  klastrom  alacsony,  vasrácsos 
kapujában  ott  állt  fekete  reverendában  az  igazgató  ur  Jakab 
tanár  úrral  és  Matirkó  tanár  úrral,  aki  a  cingulus  mögé  dugta 
mind  a  két  kezét,  ugy,  hogy  csak  a  hüvelykujjai  látszottak  ki 
a  fekete  öv  mögül.  Sőt  a  gimnázium  ajtajában  ott  beszélgetett 
Csintalan  tanár  ur  is  Mille  Jánossal,  aki  ministrálni  szokott. 
Mély  kalapleemeléssel  köszöntek  a  tanár  uraknak,  szóval 
nem  illett  mondani  semmit,  legfeljebb  a  világi  tanároknak, 
de  ahhoz  is  nagy  bátorság  kellett.  A  gimnázium  a  Kölcsey 
utcában  volt,  a  piarista  rendház  mellett.  Azaz  az  utca  legelején 
állott  a  nagy  templom,  ezzel  szemben  volt  a  Kossuth-kert,  ahol 
Kossuth  Lajos  szobra  előtt  minden  március  15-én  emlékünnepet 
rendez  az  ifjúság.  A  templom  után  a  rendház  következett, 
majd  a  hosszú  tornaterem  épülete.  Ennek  a  falában  fekete 
márványtábla  hirdette  arany  betűkkel,  hogy  valamikor  Petőfi 
Sándor  járt  ezen  a  helyen,  sőt  itt  ismerkedett  meg  Szendrey 
Júliával. 

Ezt  a  felírást  minden  áldott  nap  végigolvasta  minden  diák  és 
az  egész  gimnázium  végtelenül  büszke  volt  Petőfi  Sándorra. 
Ugy  érezték,  hogy  ezzel  az  emléktáblával  nekik  is  van  valami 
kis  közük  a  költőhöz,  és  a  Talpra  Magyarhoz  és  János  vitézhez, 
meg  az  egész  irodalomhoz. 

A  tornaterem  után  magas,  vasrácsos  kerités  következett,  amely 
az  udvart  határolta.  Itt  lehetett  tíz  percben  játszani.  A  kerités 
után  jött  a  gimnázium  épülete.  Három  perccel  csengetés  előtt 
mindenfelöl  sietve  sereglettek  a  diákok,  az  épületbe.  Kis  diákok 
és  nagy  diákok ;  kettesével  vagy  hármasával,  vagy  magányosan, 
kiki  ahogy  éppen  jött.  Hill  Gyula  és  Nagy  Lajos  áttértek  a  túlsó 
oldalon  lévő  könyv^  és  papirkereskedésből  a  gimnázium  oldalára 
és  beleütköztek  Rottensteinba,  aki  jött  elfelé  az   iskolából . . . 

—  Ni,  a  Ravasz  Róka  ...  —  bökte  oldalba  Gyors  Szarvas  a  törzs' 
főnököt.  —  Vájjon  hová  megy?... 

—  Szervusztok ...  —  mondta  Ravasz  Róka,  ahogy  elvágtatott 
mellettük.  —  Nekünk  nincs  hittanunk  . . .  Beteg  a  tanitó  ur  . . . 
Ki  van  irva  a  táblára :  IV.  0S2tály,  izr.  hittan  elmarad . . . 

—  Milyen  jó  dolguk  van  az  izraelitáknak ...  —  villant  fel  egy 
pillanatra  Hill  Gyula  és  Nagy  Lajos  gyermek^agyában  a  gon' 
dolat . . .  Hányszor  elmarad  az  ő  hittanjuk  ! ...  De  a  másik  pilla-' 
natban  már  az  jutott  az  eszükbe,  hogy  mi  lesz  most  a  latin 
szavakkal?...  Mert  ha  nincs  izr.  hittan,  Káldor  nem  jön  be, 
csak  kilencre,  s  akkor  már  késő  lesz  elkérni  tőle  a  füzetet .. . 
Patay  ugyan  itt  van,  de  ő  tiszta  jeles  és  biztosan  csak  egykét 
szót  irt  ki,  mert  nagyon  sok  szót  ismer . . .  Nagy  Lajos  nem 
nagyon  bánta  az  egészet.  Ö  sem  kereste  ki  ugyan  a  latin  szavakat, 
de  hol  van  még  az  N  betű  a  névsorban,  mikor  ma  csak  a  i/'nál 
tartanak  ?  .  . .  Szerencsére  Illés  Sándor  épp  most  ültette  át  füze" 
tébe  a  nagy  szótárból  a  szavakat  és  körmölte  buzgón  egymás 
alá  a  kifejezéseket.  Mialatt  Csintalan  tanár  ur  beirt  az  osztály^ 
könyvbe,  kész  is  lett  vele  és  elővett  egy  papirost,  arra  ráirta : 
Add  to-vább  Híllnek!  így  kézről'kézre  hátra  vándorolt  a  füzet, 
egész  a  legutolsó  padig. 

Hill  Gyula  ugyanis  megváltoztatta  a  haditervet  és  jónak  látta, 
hogy  már  óra  alatt  lemásolja  a  szavakat  és  preparálja  a  könyvet. 

—  Tiz  percben  átismételem  a  memoritert. . .  —  határozta  el  ma/ 
gában...  A  végén  megbánta,  hogy  az  egészből  gondot  csinált. 
Kiderült,  hogy  Benkovich  az  utolsó  latin  órán  nem  jegyzett 
Gajárynak,  Grossmannak  és  Hankónak,  hát  újra  kihivta  őket. 
Azzal  telt  el  az  idő,  hogy  a  coniugatiók,  meg  az  ablativus 
absolutus  felől  faggatta  a  három  fiút  egész  az  óra  végéig. 
Most  természetrajz  következett,  aztán  német.  Mind  a  kettőn 
szerencsésen  tul  estek  a  mohikánok,  kivéve  Gyors  Szarvast  és 
Nagy  Kígyót,  akik  négyest  fogtak  természetrajzból.  Holló  viszont 
németből  egykettedre  felelt,  Dámvad  az  első  padból  jól  látta, 
mikor  Földváry  jegyzett.  Ravasz  Rókának  viszont  az  volt  a 
szerencséje,  hogy  éppen  rácsengettek.  Földváry  tanár  ur  ugy  is 
megfenyegette : 

—  Tul  sokat  csavarogsz  a  Somosban !  Inkább  tanulnád  meg 
jobban  a  leckét. . . 

Hill  Gyula,  Nagy  Lajos,  Luczay  Laci  és  a  kis  Varga  egy  álló 
izgalomban  élték  át  a  természetrajz  és  a  német  órákat  és  léleg^ 
zet  visszafojtva  lestek,  ahogy  a  tanár  ur  lapoz  a  noteszében, 
vagy  tintaceruzáját  a  jobb  kezében  tartva  végigfuttatja  a  név^ 
soron  és  ugy  tanakodik  és  gondolkozik  magában,  hogy  kit 
szólitson  ki  felelésre  ♦  .  . 

Az  utolsó  tiz  perc  előtt  aztán  egészen  megváltoztak.  Egyszerre 
valami  jóleső,  csodálatos  érzés  fogta  el  őket.  A  verőfényes, 
májusi  napsugár  beragyogta  az  osztályt,  eddig  észre  se  vették* 
Mostanig  egy  ködben  és  felhőrengetegben  láttak  maguk  körül 
mindent.  Az  utolsó  tiz  percben  valahogy  könnyebbnek  érez' 
ték  a  testüket  és  olyasféle  melegség  járta  át  a  szivüket,  ami 
azt  jelenti,  hogy  milyen  szép  is  ez  az  élet  ...  A  tízperces 
szünet  alatt  folyton  vicceket  csináltak  az  udvaron.  Cédulát 
tűztek  gombostűvel  egy  ötödikes  hátára,  ezzel  a  felírással : 
„Ez  a  szamár  eladó".  Elcserélték  a  kalapokat  és  a  sapkákat 
a  fiuk  fején,  aztán  tovább  szaladtak.   Bakot  ugrottak  és  ver* 

senyt  futottak  és  a  labdát  elkapkodták  az  első  és  másodikos 
diákoktól  és  hátba  vágták  vele  a  nagyokat  ...  S  mikor  a 
csengő  szavára  visszaterelődtek  az  osztályba,  majd  feldön" 
tötték  a  padokat.  Egy  helyütt  ki  is  ömlött  a  tinta.  A  táblára 
szamárságokat  firkáltak  és  a  vizes  spongyát  odavágták  a  fal" 
hoz  . . .  Körülugrálták  a  katedrát  és  ugy  vágtattak  összevissza, 
mint  a  kiszabadult,  fiatal  csikók.  Volt  az  osztályban  vigyázó, 
de  azt  nem  hagyták  szóhoz  jutni.  Nem  bánták,  ha  fel  is  irja 
őket,  mert  tornádóra  következik  és  tornasorán  ők  az  igazi  urak. 
Sólyomszem  —  Hitt  Gyula.:  előtornász,  ugróbajnok. 
Chíngachgook  —  Huszthy  Béla.:  a  legjobb  füleslabda'dobó. 
Gyors  Szarvas  —  Nagy  Lajos  :  a  legjobb  futó. 
Fiatal  Sas  —  Luczay  Laci :  a  korláton  és  a  nyújtón  ugy  repked 
és  forgolódik,  hogy  a  felső  osztályosok  között  se  akad  párja. 
cPárducmacska  —  a  kis  Varga :  a  mászórudon  jeleskedik. 
Dámvad,  Ravasz  Róka,  Holló  nem  tartoznak  a  legjobb  torna" 
szók  közé,  viszont  szép  csendesen  ülnek  a  padban  és  már 
pedánsan  kikészitették  maguk  elé  a  könyveiket,  ugy,  hogy  csak 
felkapják  a  hónuk  alá,  azzal  sorakozhatnak  az  indulásra  .  .  . 
Olyan  lármát  és  kiabálást  vittek  véghez,  hogy  az  igazgató  ur 
rájuk  nyitott  az  osztályba.  Egyszerre  csend  lett,  mindenki  élné" 
múlt,  a  légy  zümmögését  is  meg  lehetett  hallani.  Mire  az  igaz- 
gató ur  szó  nélkül  kiment,  de  nyitva  hagyta  maga  után  az  ajtót . . . 
Aztán  jött  a  tornatanár,  akit  a  diákok  egymás  között  csak 
Jánosinak  hivtak.  Rossz  kedvű  volt  és  haragos.  Ugy  látszik 
szigorú  akart  lenni ! 

—  A  diri  biztosan  összeszidta,  mert  későn  jött  be  .  .  .  — 
súgta  a  második  padból  Ravasz  Róka  az  első  padnak,  amely" 
ben  Dámvad  és  Holló  ültek.  —  Nézd:  Rottenstein  már 
megint  biztatja  Patayt  és  Fogarassyt ...  —  vágta  oda  Huszthy 
Hill  Gyulának.  —  Nem  tesz  semmit.  A  fő,  hogy  torna"óra 
után  mindenki  együtt  maradjon.  Haditanácsot  tartunk  .  .  . 
Azzal  felkerekedtek  a  többiek  után  és  legutolsóknak  álltak  a 
sorba,  amely  megindult  a  tornaterem  felé. 

A  Somos'Utcai  fiuk  minden  nap  egy  csoportba  verődve  raen' 
tek  haza  az  iskolából.  Patay  és  Fogarassy  is  velük  tartottak 
egész  a  Petőfi'Utcáig,  mert  ők  ott  laktak.  Csak  tiszteletbeli 
SomoS'Utcaiak  voltak,  nem  valódiak.  Patay  édesapja  főmér" 
nők  a  városnál,  az  igazgató  ur,  meg  a  tanárok  el^el  járogatnak 
hozzájuk  vasárnap  délben  ebédelni,  meg  kilátogatnak  hozzájuk 
a  szöllöbe  s  igy  mindenképpen  csak  nyereség  a  Somos^utcaiak' 
nak,  ha  Patay  Sándor  Dámvad  néven  ott  ül  velük  a  tanácsban. 
Fogarassy  Gyurkának  az  apja  a  helybeli  honvédség  parancs^ 
noka,  a  legfőbb  katona  a  városban.  Mikor  a  kaszárnya  kapuja" 
ban  őrködő  poszt  messziről  meglátja,  hangosan  bekiabál  a 
kapu  alá : 
—  Fegyverbe !  .  .  ♦ 

És  az  egész  kaszárnyaőrség  glédában  várja  az  aranygalléros 
parancsnokot.  Gyurka  —  aki  a  mohikánoknál  Holló  névre 
hallgat  —  be  szokta  vinni  Hill  Gyulát,  meg  az  öreg  Huszthyt 
a  kaszárnyába  és  ilyenkor  „cibakot"  kapnak  az  élelmezési 
őrmestertől,  meg  kávékonzervet,  sőt  húskonzervet  is.  Hosszú* 
kás,  fekete  rozskenyeret  —  úgynevezett  profuntot  —  is  gyakran 
ajándékoz  a  nagybajuszos  Székely  őrmester  a  parancsnoka 
fiának  és  a  fiu  barátainak.  így  hát  fontos  érdeke  a  törzsnek, 
hogy  Fogarassy  Gyurka  is  közéjük  számit.  A  civil  és  katonai 
hatóságokkal  való  jóviszony  összekötő  kapcsa  a  két  uriasan 
öltözött,  jó  modorú,  előkelő  fiu,  akiknek  zongoratanárjuk 
van  odahaza,  sőt  Patay  Sándor  francia  órára  jár  a  Petőfi'Utca 

végibe,  egy  Provance-ból  ideszakadt,  francia  kisasszonyhoz. 
A  két  tiszteletbeli  mohikán  minden  igyekezettel  azon  van, 
hogy  méltónak  bizonyuljon  társaihoz.  Dámvad  több  izben 
felajánlotta,  hogy  édesanyja  kamrájából  befőttet,  szalámit, 
almát,  sőt  bort  és  tüzes  vizet  (indián  szokás  szerint  igy  ne 
vezték  a  pálinkát)  bocsát  a  törzs  rendelkezésére.  A  nádszer*- 
zésben  is  kitüntette  magát.  Holló  pedig  a  tegnapi  haditanácsban 
adta  fényes  tanújelét  testvéri  ragaszkodásának,  amikor  is  oda" 
igérte  Sólyomszemnek  a  hosszú  puskát  .  .  . 
Az  igaz,  hogy  a  harcászatban  nem  nagyon  tüntették  ki  ma' 
gukat,  főleg  Dámvad  nem.  A  múltkor  is  Chingachgook  kiküldte 
az  indiánokat  varjuvadászatra.  A  Somos'-erdőtől  nem  messze 
van  a  Nyires,  amely  a  vasúti  sinek  túlsó  oldalán  fekszik.  Itt 
a  fákon  százával  tanyáznak  a  varjak  és  aki  ügyes :  gummí/ 
puskával,  meg  parittyával  szépen  lehozhat  egyet-kettőt  belőlük. 
Gyors  Szarvasnak  sikerült  is  két  varjut  ejteni,  Párducmacska 
is  ejtett  egyet,  Azonkivül  találtak  egy  döglött  varjut  s  igy 
összesen  4  pár  varjulábbal  tértek  vissza  a  vadászatról,  amit 
a  győzelem  jeléül  az  övükbe  tűzdeltek,  akárcsak  az  indiánok 
a  lenyúzott  skalpokat.  Egyedül  Dámvad  jött  haza  zsákmány 
nélkül.  A  döglött  varjut  ugyan  ő  vette  észre,  de  Gyors  Szar' 
vas  azt  vitatta,  hogy  ő  a  vadászat  vezetője,  hát  a  talált  varjú 
is  őt  illeti.  Szégyenszemre  üres  kézzel,  jobban  mondva  üres 
harci'övvel  kullogott  vissza  Dámvad  a  vadászatról.  Senki  sem 
tett  neki  szemrehányást,  de  valóságban  nagyon  bántotta,  hogy 
most  mindenki  ügyetlennek,  tehetségtelen  mohikánnak  és  rossz 
vadásznak  tartja.  Titokban  attól  is  félt,  hogy  a  haditanács 
emiatt  tikos  szavazással  kibuktatja  a  nagytanácsból.  Nagyon 
jól  tudta  és  érezte  magában,  hogy  ezt  az  állást  nem  annyira 
személyes  érdemeinek,  mint  az  éléskamra  felajánlásának  és 
az  istállójuk  nádfedelének  köszönheti.  Ezért  biztosítani  akarta 
magát  az  esetleges  orvtámadások  ellen  és  az  utóbbi  időben 
feltűnően  közeledett  Ravasz  Rókához,  aki  —  hogy  ugy  mond' 
juk  —  a  törzsben  az  ellenzéket  képviselte. 

Dámvad  egy  egész  éjszakán  át  törte  a  fejét  ezeken  a  dolgokon 
és  az  emiitett  varjuvadászat  után  következő  napon  cselhez  folya* 
modott.  Déltájban  addig  somfordált  és  addig  settenkedett  a 
konyhában,  mig  egy  őrizetlen,  alkalmas  pillanatban  sikerült 
neki  a  szakácsné  elől  ellopni  egy  pár  fiatal  csirkelábat.  Nagyon 
világos  szintinek  találta,  hát  szépen  bemártogatta  többször  egy 
más  után  az  édesapja  dolgozószobájában  levő  Günther^  Wagner' 
féle  tussba.  Attól  egyszerre  szürkés  lett  a  csirkeláb  és  némi 
jóakarattal  varjulábnak  lehetett  minősíteni.  Dámvad  zsebre^ 
vágta  a  zsákmányt  és  alig  várta  a  délutánt,  amikor  a  mohi" 
kánok  szokás  szerint  kivágtattak  az  erdőbe.  Valami  kifogással, 
csak  félórával  a  többiek  után  érkezett. 

—  Jelentem  neked  Sólyomszem,  —  állított  be  a  barlangba  — 
hogy  sikerült  egy  varjut  ejtenem  és  a  levágott  lábát  helyezd  el 
a  kincseskamrában . .  . 

—  Testvérem  bebizonyította,  hogy  a  vadászatban  sem  ügyet" 
len  —  mondta  neki  a  vezér  elismeréssel,  azzal  a  két  tussba-' 
mártott  csirkelábat  a  láda  fenekére  dobta,  a  többi  négy  közé. 
A  kulcsot  meg  visszaakasztotta  a  láncra,  amely  a  nyakában 
lógott  és  igy  került  a  leltárba  az  ötödik  pár  varjuláb. 
Dámvad  egyszerre  megkönnyebült  és  háborgó  lelkiismeretét 
ilyen  gondolatokkal  igyekezett  megnyugtatni:  Ki  tudja  mikor 
nyitják  fel  újra  a  kincseskamrát  és  csak  nagysokára  vehetik 
észre  a  turpisságot.  Akkor  sem  a  mohikánok,  legfeljebb  az 
irnok,  aki  beváltja  a  szolgabírói  hivatalban  a  varjulábakat, 
páronként  10  fillérjével...  Vagy  legrosszabb  esetben  még  itt 
jönnek  rá  a  csalásra,  de  egyik  esetben  sem  hárulhat  rá  szégyen. 
Az  öt  pár  varjuláb  már  összekeveredett  és  ha  szóba  hoznák  az 
ál'varjulábakat,  miért  gondolnának  éppen  ő  rá,  mint  csalóra?. . . 
És  legeslegrosszabb  esetben,  ha  valaki  nyíltan  gyanúsítani 
merészelné  is,  ő  mindent  nyugodtan  letagadhat.  Sólyomszem 
és  Chingachgook  biztosan  a  pártjára  állanak,  a  Ravasz  Rókával 
való  folytonos  barátkozás  pedig  kizárja  az  ellenzék  tárna* 
dását  is . . . 

Fődolog,  hogy  a  becsülete  meg  van  mentve  és  harcos  hírneve 
helyreállott . . . 

—  Mindent  megértettetek?...  —  kérdezte  Sólyomszem  Dám^ 
vadtól  és  Hollótól,  ahogy  azok  a  Petőfi'Utca  és  a  Somos'Utca 
sarkán  elváltak  a  többiektől. 

—  Chingachgook  és  Párducmacska  délután  Dámvadhoz  mennek 
élelmiszert  horgászni !  Ravasz  Róka  és  Gyors  Szarvas  pedig 
velem  jönnek  nád'cserkészetre  .  . . 

—  Hát  én  mit  csinálok  ? . . .  —  kérdezte  Holló  féltékenyen  és 
elszomorkodva,  hogy  Sólyomszem  nem  ad  neki  semmiféle 
megbízatást. 

—  Holló  délután  átveszi  a  törzs  vezetését,  egészen  addig,  mig 
mindnyájan  ki  nem  érkezünk.  Megássátok  a  barlangban  a 
második  kijáratot.  Csak  arra  kell  vigyázni,  hogy  a  második 
kijárat  is  valamelyik  bokor  alá  vezessen,  nehogy  szabad  szemmel 
észre  lehessen  venni . . . 

Kezet  fogtak  és  a  két  harcos  elvált  a  többiektől.  Holló  szinte 
elkábult  a  nagy  dicsőségtől,  ami  érte  és  Dámvad  is  boldog 
volt,  hogy  újból  szolgálatot  tehet  a  mohikánoknak.  Azok  pedig 
együtt  folytatták  tovább  az  utat,  lefelé  a  Somos'Utcában.  Az 
öreg  Huszthy  meg  kis  Varga  csakhamar  hazaértek,  ők  itt  laktak 
az  utca  elején.  Csak  négyen  maradtak  együtt :  Hill  Gyula, 
Nagy  Lajos,  Rottensteín  és  Luczay  Laci. 

—  Nem  kellett  volna  Hollóra  bizni  a  délutáni  törzsfőnök'' 
séget ...  —  próbálta  Ravasz  Róka  megjegyezni.  —  Itt  van 
Fiatal  Sas,  sokkal  ügyesebb  és  tapasztaltabb  harcos... 

—  Sohase  vagy  megelégedve  Andor. . .  —  jegyezte  meg  szelíden 
Hill  Gyula.  —  Mindig  kifogásokat  találsz  a  parancsaim  ellen. 
Felejted,  hogy  most  háborúban  élünk  és  mellőzni  kell  a  párt' 
villongásokat  ?  . . .  Fő  az  összetartás,  mert  anélkül  nincs  egység 
és  egység  nélkül  nem  vagyunk  erősek . .  . 

—  Igazad  van  Sólyomszem,  jegyezte  meg  Fiatal  Sas  és  Gyors 
Szarvas  is  helyeselve  bólogatott  a  fejével.    Szólni  nem  mert 

semmit,  a  társai  nem  is  igen  hallották  a  szavát  soha.  Gyors 
Szarvas  csendes  jó  fiu  volt,  aki  állandó  rajongással  és  tisz" 
telettel  nézett  Hill  Gyulára,  büszke  volt  a  vezér  barátságára 
és  büszke  volt  arra  is,  hogy  éppen  tőszomszédságban  lakhat 
vele.  Olyan  segédtiszt  féle  szerepet  töltött  be  Nagy  Lajos  Hill 
Gyulánál,  akiért  —  legalább  ugy  érezte  —  kész  lenne  mindent, 
mindent  feláldozni.  A  múltkor  is  elcserélte  vele  a  zsebkését, 
amit  az  édesapjától  kapott  a  születésnapjára.  Ha  a  törzsfőnök*- 
nek  nincs  ollós  és  dugóhuzós  bicskája,  akkor  a  harcosnak  nem 
kell,  mondta  Nagy  Lajos  és  most  boldogabban  és  büszkébben 
hurcolja  a  cserébe  kapott  egyszerű  fanyelű  kést,  mint  az  ajándék 
gyöngyházas  bicskát.  Hogyne,  mikor  az  a  Hill  Gyuláé  volt  1 
Igaz,  hogy  csak  két  kis  kés  van  benne,  hozzá  az  egyik  már  ide-oda 
mozog,  mert  gyenge  a  rugója,  de  Nagy  Lajosnak  igy  is  többet 
jelent  a  fényes  születésnapi  ajándéknál. 

Az  utolsó  cserépfedeles  ház  előtt  Luczay  Laci  is  lemaradt  a 
társaságból,  hárman  bandukoltak  tovább. 

Az  erdő  felől  katonák  vonultak  haza  a  délelőtti  gyakorlatozásból. 
Már  nyárias,  vászon  uniformisba  voltak  öltözködve,  a  sapka' 
juk  mellé  virágot  és  zöld  tölgyfalevelet  tűzdeltek.  A  hadnagy, 
aki  a  csapatot  vezette  a  hóna  alá  fogta  a  kardját,  a  sapkáját  meg 
ott  tartotta  a  jobbkezében  és  az  arca  piros  volt  a  napsütéstől, 
a  cipője  meg  szürkének  látszott  a  portól,  pedig  nem  is  ment 
az  ut  közepén,  hanem  különválva,  a  járdán  lépkedett.  Szakasz^ 
vezető  jött  a  csapat  élén,  az  oldalát  könnyű  bajonett  verte  és 
vékony  mogyoróvesszőt  suhogatott  a  kezében.  A  katonák  vállát 
nehéz  puska,  a  hátukat  meg  a  „bornyu"  nyomta.  Porosak  voltak 
és  fáradtak,  a  verejték  csak  ugy  csurgott  léteié  az  arcukról, 
látszott  rajtuk,  hogy  nagyon  ki  lehetnek  merülve.  Azért  vidáman 
és  buzgón  énekelték  ezt  a  nótát : 

...  A  várostól  nem  messze  van  a  Somos, 
Édes  rózsám,  mért  vagy  olyan  bánatos  ? 
Azért  vagyok  édes  rózsám  bánatos, 
Mert  közel  van  a  városhoz  a  Somos  .  .  . 

Az  énekszóra  utcahosszat  kibújtak  a  gyerekek  a  kapu  elé  és 
bámulták  a  katonákat.  Azaz  nemcsak  a  gyerekek,  hanem  a 
nagyobbacska  lányok  is  kíváncsian  néztek  utánuk  és  amikor 
felhangzott  az  énekszó  és  valamelyik  apró  gyerek  elkiabálta 
magát:  —  Jönnek  a  katonák!...  gyorsan  abbahagyták  a  ház" 
béli  teendőket,  de  az  utcára  már  nem  igen  merészkedtek  kijönni. 
Nem  voltak  ünneplő  ruhába  öltözködve  és  Isten  ments,  hogy 
így  meglássák  őket  a  vitézek.  Csak  a  deszkakerítések  nyilasán 
át  leskelődtek,  meg  az  egyszerű  ablakfüggönyök  mögül  forgatták 
tekintetüket  az  elvonuló  csapat  után. 

Nagy  Lajos  nővére,  Margit  is  ott  állt  a  kapuban  és  nézte  a 
katonákat.  Ö  már  12  órakor  hazajött  a  polgáriból,  mert  a  har" 
madik  osztálynak  12'től  l^ig  kézimunka  órája  volt  és  elkéretsz^ 
kedett  Jolán  kisasszonytól. 

—  Nincs  otthon  édesanyám,  —  mondta  el  a  betanult  kifogást  — 
okvetlenül  muszáj  hazamenni .  .  . 

Jolán  kisasszony  elengedte  Margitot,  mert  kézimunkából  úgyis 

kitűnője  van  és  ő  tud  legjobban  horgolni  az  egész  osztályban. 

A  hímzéssel  is  sokkal  előbbre  van  mint  a  többi,  mert  otthon 

is  dolgozik  a  kézimunkáján. 

Pedig  Margit  csak  azért  jött  haza,  hogy  valami  meglepetést  ké^ 

szitsen  elő  a  fiuknak.  A  választásról  még  megmaradt  a  nemzeti' 

szinü  zászló,  abból  levágott  egy  kis  darab  pirosat,  egy  kis  darab 

fehéret,  meg  egy  kis  darab  zöldet    és   ügyesen    összevarrta   és 

összeillesztett    belőle    egy    apró    nemzetiszínű   lobogót.    Mikor 

észrevette,  hogy  a  fiuk  feltűnnek  a  sarkon,  befutott  a  szobába 

és  a  háta  mögé  rejtve,   izgatottan  dugdosva,  előhúzta  a  meg' 

lepetést. 

A  három  fiu  éppen  akkor   ért  oda   a  Nagy  Lajosék  házához, 

mikor  a  katonák  elvonultak. 

Rottenstein  leemelte  a  kalapját  és  igy  köszönt  Margitnak: 

—  Kezétcsókolom  .  .  . 

Hill  Gyula  csak  ennyit  mondott: 

—  Szervusz. 

Ők  tegeződtek,  mert  egész  kicsi  gyerek  koruk  óta  ismerték  egy 
mást,  Rottensteinék  meg  csak  2  évvel  ezelőtt  költöztek  ide 
a  Kaplonyvutcából,  ahol  az  első  üzletük  megbukott  és  Rotten^ 
stein  Sámuel  csődbe  került.  Azért  van  most  a  táblán  a  Sámuel 
szó  után  nagyon  apró  betűkkel  odairva  a  „né"  is. 
Nagy  Lajos  nem  is  köszönt  a  nővérének.  Testvérek  között 
nem  szokás,  különben  is  ők  ketten  állandóan  haragban  voltak. 
Margit  előhúzta  a  zászlót  és  szótlanul  átnyújtotta  Hill  Gyulának. 
A  törzsfőnök  eleinte  semmit  sem  tudott  mondani,  a  meghatott' 
ságtói  és  a  boldogságtól  tele  volt  a  szive.  A  vezér  hangján, 
de  nagyokat  nyelve  és  reszkető  szájjal  nyögte  ki  végre: 

—  Köszönöm  Margit.  És  e  pillanattól  kezdve  a  te  neved 
VahAa.*Va.h.  Te  vagy  a  mohikán  lány,  aki  féltő  szeretettel 
gondolsz  ránk,  minden  bajban,  bánatban,  veszedelemben  és 
gondolatban  velünk  leszel,  amikor  a  csatába  megyünk .  .  . 
Margit  lesütött  szemmel  hallgatta.  Rottenstein  pár  lépéssel 
odébb  állt  tőlük,  irigyen  és  féltékenykedve.  Csak  akkor  vigasz-* 
talódott  meg  egy  kicsit,  mikor  Hill  Gyula  ezt  mondotta: 
.  .  .  gondolsz  ránk  .  .  .  Tehát  ő  rá  is,  Rottenstein  Andorra, 
vagyis  Ravasz  Rókára.  Ugy  érezte,  hogy  ez  nagyon  jól  esik  neki. 
Margit  rájuk  fog  gondolni,  mikor  csataorditástól  lesz  hangos 
az  erdő  rengetegje  és  titokban  aggódással  várja  őket  vissza. 
Öt  is,  Rottenstein  Andort,  vagyis  Ravasz  Rókát .  .  . 
Valósággal  elmerengett  és  elábrándozott  e  fölött,  csak  akkor 
eszmélt  fel,  amikor  Sólyomszem  rákiabált : 

—  Andor,  négyre  pontosan  nálunk  legyél !  .  .  . 

Bánta  is  ő  most  a  négy  órát.  Lehajtotta  a  fejét  és  már  beforr 
dúlt  a  boltajtón,  amikor  még  mindig  Nagy  Margitot  látta  maga 
előtt,  ahogy  átadja  Hill  Gyulának  a  zászlót. 
Rottensteinék  már  az  ebédnél  ültek,  papa,  mama,  meg  Andor 
nénje  és  a  két  kisebb  öccse.  A  bölcső  is  ott  állott  a  bolt  mögötti 
szobában,  ahol  teritve  volt.  Abban  aludt  a  legfiatalabb  Rotten^ 
stein,  éppen  8  hónapos.  Azért  kellett  ebben  a  szobában  ebédelni, 
mert  segédet  nem  tartottak  és  ha  a  boltajtó  felett  megkondult 

a  kis  jelzőharang:,  minduntalan  fel  kellett  ugrálni  valakinek, 
hogy  kiszolgálja  a  vevőt.  Legtöbször  a  mama  szolgált  ki,  Andor 
nővére,  meg  az  apja  a  szikvizgyárat  látták  el  és  azt  igazgatták. 
Az  igazgatás  abban  állott,  hogy  az  apa  forgatta  a  nagy  kere^ 
ket,  a  lány  meg  tartotta  az  üveget  a  csap  alá  és  préselte  befelé 
a  vizet.  Aztán  a  kék,  meg  rózsaszinü  teli  szódavizes  üvegeket 
ládákba  rakták,  az  öreg  Rottenstein  befogta  sovány  lovát  a 
kocsiba,  a  ládákat  pedig  mind  felpakolták  és  ugy  fuvarozták 
sorra  a  megrendelőkhöz.  Andor,  ha  nem  kellett  neki  tanulni, 
vagy  ha  jól  viselte  magát,  jutalomképen  felkapaszkodhatott 
apja  mellé  az  ülésre  és  tartotta  a  gyeplőt,  amig  Rottenstein 
bácsi  leemelte  a  ládát,  vagy  leemelt  egy  pár  üveget  és  bevitte 
a  korcsmába,  vagy  a  privát  házakhoz .  .  .  Ahogy  Andor  belé-' 
pett  és  széjjelnézett  csupa  komor  és  szigorú  arcot  látott 
maga  körül.  Csak  a  saját  teritékét  nem  látta  a  megszokott 
helyen,  az  asztal  sarkában.  —  Jó,  hogy  jössz  .  .  .  biztatta 
fenyegetően  Rottenstein  apa.  —  Mama  !  menj  ki  vele  a  másik 
szobába!  .  .  .  tette  hozzá  és  evett  tovább.  Andor  nem  értette 
az  egészet,  hirtelen  nem  tudta,  hogy  mire  gondoljon  és  még 
nem  tudta,  hogy  a  sok  elszámolatlan,  lappangó  bűne  közül 
melyikért  fog  most  meglakolni. 

—  Mi  van  a  strucctollas  legyezőmmel  ?  .  .  .  támadt  rá  hirtelen 
Rottenstein  mama.  —  Hova  tetted  a  structollas  legyezőmet  ?  . . . 
Andor  nem  azért  volt  Ravasz  Róka,  hogy  rögtön  ne  válaszolt 
volna:  —  Isten  bizony  nem  tudom.  Nem  is  láttam  a  legyezőt! 

—  Elhallgass,  tromfolta  le  mérgesen  az  anyja.  —  Béla,  meg 
Sanyi  mindent  láttak.  Tegnapelőtt  kiloptad  a  fiókból  és  magadé 
dal  vitted  az  erdőbe  ...  —  De  bizony  Isten!  ...  —  Csend 
legyen  ha  mondom .  .  .  Több  szó  nem  hallatszott,  csak  két 
darab,  bősz  anyai  pofon  csattant  el  villámgyorsasággal  a  Ravasz 
Róka  arcán.  Kiderült,  hogy  Rottenstein  mama  este  színházba 
megy  a  leányával  és  egész  délelőtt  keresték  a  strucctollas  legye' 
zőt.  Végre  Andor  két  kisebbik  öccse  elárulta,  hogy  bátyjuk 
a  tolvaj. 

A  nagytanács  tagja  hangos  sírásra  fakadt.  Erre  két  ujabb  nyak' 
levest  kapott,  aztán  megszólalt  az  anyja :  —  Büntetésből  most 
nem  ebédelsz  és  majd  meglátod  mit  kapsz,  ha  nem  hozod 
vissza  a  legyezőmet !  .  .  . 

Azzal  Ravasz  Róka  magára  maradt  a  szobában.  Kivülről  rázá' 
rult  az  ajtó.  Az  arcát  égették  a  pofonok  és  a  szeméből  sürü 
könnyek  potyogtak.  Csak  leborult  a  díványra  és  éhesen  és 
fájó  szívvel  gondolt  arra,  hogy  ő  most  a  mohikánokért  szén' 
ved.  Hirtelen  elővette  zsebkendőjét,  letörölte  a  könnyeit  és 
a  nedves  ronggyal  borogatni  kezdte  az  anyai  pofonok  nyomát. 
—  Nem  is  fáj .  .  .  —  hazudta  önmagának.  Eszébe  jutott,  amit 
Sólyomszem  mondott  az  imént. 

Margit,  azaz  Vah'ha-Vah,  a  mohikán  leány,  velük  van  min' 
den  bajban,  bánatban  és  szomorúságban  . .  .  „Ránk  gondolsz" 
mondta  a  törzsfőnök  .  .  .  Tehát  rá  is,  Rottenstein  Andorra, 
vagyis  Ravasz  Rókára,  aki   első  áldozata   a  nagy  háborúnak. 

e  pitUnattól  kezdve  a  te  neved  Vah-ta-Vah 


5. 

Ebéd  után  Patay  Sándor  megkereste  a  hosszú  hegymászórudat, 
amit  a  múlt  esztendőben  hozott  magával,  amikor  tanulmányi 
kiránduláson  volt  húsz  diáktársával  a  mármarosi  sóbányákban. 
A  földrajz  tanár  ur  vezette  a  kirándulást  és  az  ő  biztatására 
vették  a  fiuk  a  cifrán  faragott  hegymászóbotot,  amilyent  a 
turisták  visznek  magukkal,  amikor  a  hegyekben  kapaszkodnak. 
Legfelöl  a  botra  be  volt  vésve,  hogy  Aknás ztatína,  de  nem  is 
ez  a  fontos,  hanem  ami  a  végiben  van,  az  a  hosszú-hosszú 
vastag  szög. 

Tavaly,  ősz  felé,  arra  használta  Patay  a  hegymászórudat,  hogy 
a  pinceablakon  keresztül  mélyen  lenyúlt  vele  a  pincébe  és 
addig  bökdösött  vaktában  és  találomra  az  ablak  alatt  elvo' 
nuló  polcok  felé,  mig  a  szöges  bot  bele  nem  akadt  egy  almába. 
Akkor  aztán  óvatosan  felhúzta  az  almát  és  kezdődött  elölről 
a  játék.  Ezt  elnevezte  horgászásnak  és  éppen  olyan  izgalommal 
és  lélegzetvisszafojtva  várta  fent  a  pinceablakban  Patay  Sándor 
az  almát,  mint  a  halászó  ember  a  halacskát,  amelyet  nem  is 
lát,  legfeljebb  érzi  a  dugó  rezgéséből,  meg  a  spárga  súlyából, 
hogy  fent  akadt  már  a  horgon. 

Mikor  a  pincéből  kifogyott  az  alma,  beállott  a  horgászásban 
a  holtszezon.  Nemrégen  jutott  eszébe  újra,  hogy  az  éléskamra 
ablakán  keresztül  éppen  ugy  végre  lehet  hajtani  az  egész 
müveletet,  még  jobban,  mert  itt  látja  az  ember,  hogy  mire 
pályázik.  Csak  egy  széket  kell  hozni  az  ablak  alá,  amely  min" 

dig  nyitva  van  és  a  széken  állva,  még  a  kis  diák  is  kényei' 
mes  szemlét  tarthat,  hogy  odabent  mi  tornyosodik,  mi  sorakozik, 
mi  van  felhalmozva  és  mi  minden  van  elraktározva  a  polco^ 
kon,  a  tető  felöl  lelógó  spárgán  és  a  két  fal  közt  keresztbe 
feszitett  rudakon  .  .  .  Patay  még  sohasem  horgászott  a  spájz" 
ablakon  keresztül,  de  már  gyakran  terepszemlét  tartott.  Sőt, 
ha  nap  közben  belopódzkodott  a  kamrába  és  rajta  kivül  nem 
volt  ott  senki,  igyekezett  előnyösen  elhelyezni  egy-két  kivá" 
natos  dolgot.  Ugy  csoportositotta  ezeket,  hogy  az  ablakon  át 
horgászó  rúddal  kapcsolatban  könnyen  a  kezeügyébe  kerülje^ 
nek,  ha  esetleg  rászánná  magát  a  horgászásra. 
Ahogy  délben  hazajött  az  iskolából  szokása  szerint  kiment 
Julcsa  nénihez  a  konyhába,  hogy  megkérdezze  mi  lesz  az 
ebéd.  Mostanában  túlságosan  hízelkedett  a  szakácsnénak,  aki 
gyanakodott  rá  a  csirkeláb  eltűnése  óta.  Az  volt  a  szerencséje, 
hogy  a  macskára  is  gyanakodott,  sőt  valószínűbbnek  tartotta, 
hogy  Cinege  a  tolvaj,  mert  el  sem  tudta  képzelni,  hogy  mit 
kezdhet  a  kis  fiatalúr  a  csirkelábakkal.  Addig'addig  hízelgett 
a  szakácsné  körül,  mig  az  teljes  bizalommal  magára  hagyta 
és  gyorsan  besurranhatott  a  kamrába.  Az  ablakkal  szemben  lévő 
polcon  négy  befőttes  üveget  az  oldalára  fektetett  a  szájával  előre, 
ugy,  hogy  a  szöges  botot  bele  lehessen  szúrni  a  pergament 
kötésen  keresztül  az  üvegbe.  Két  tábla  füstölt  szalonnát  is  az 
ablak  irányában  tolt  a  rúdon,  a  fél  kenyeret  meg  éppen  az 
ablak  alá  helyezte.  Mikor  készen  volt  mindennel,  gyorsan 
kisietett,  nem  szerette  volna,  ha  észreveszik,  hogy  a  kamra 
körül  settenkedik.    A  konyhában  ott  találta  az  anyját : 

—  Mit  kerestél  a  kamrában  ? . . .  —  Édes  anyámat.  Azt  hittem 
ott  van  . . . 

—  Mutasd  a  zsebeidet ! . . . 

Odafordul  az  anyja  felé  és  büszkén  és  gőgösen  ráncigálta  elő 
a  két  nadrágzsebének  a  bélését,  meg  a  két  kabátzsebének  a 
bélését  is  :  —  Tessék . . . 

—  Jól  van,  indulj  gyorsan  ebédelni . . . 

Egész  ebéd  alatt  szórakozott  volt  és  azon  gondolkozott,  hogy 
nem  veszik-e  észre  az  előkészületeket  a  kamrában.  Csak  akkor 
nyugodott  meg,  mikor  az  anyja  lefeküdt  aludni.  Tudta,  hogy 
ilyenkor  magával  viszi  az  összes  kulcsokat  és  a  feje  mögé  teszi 
a  diványpárna  alá.  A  kamra  hát  be  van  zárva  és  estig  ki  se 
nyitják.  Ez  nagyon  jól  jött  a  horgászáshoz,  mert  most  hat 
óráig  senki  se  teheti  be  a  lábát  a  kamrába  és  Huszthyval  meg 
kis  Vargával  nyugodtan,  zavartalanul  dolgozhatnak.  Azt  már 
ebéd  közben  bejelentette,  hogy  a  két  fiu  ugy  négy  óra  táján 
eljön  hozzá ;  mert  együtt  akarják  megcsinálni  holnapra  a  mér' 
tani  rajzot.  Egy  izgalomban  és  drukkban  őgyelgett  le  meg  fel 
az  utcaajtóban,  hogy  fogadja  őket. 

—  Minden  rendben  van?.,,  kérdezte  az  öreg  Huszthy,  ahogy 
kezet  szoritottak. 

Szótlanul  bólintott.  —  Tiszta  a  levegő  ? . . .  —  Igen.  —  A 
hegymászóbotot  elkészítetted  ?  —  Az  ablak  alatt  van,  a  székkel 
együtt ...  —  Akkor  gyerünk  —  fejezte  ki  megelégedését  a 
törzs  legöregebb  harcosa.  —  Dologra ! 

Az  éléskamra  ablaka  a  hátsó  veteményes  kertre  nyílott,  ahol 
ilyenkor  senki  sem  jár.  Négy  keskeny  vasrúd  volt  rács  forma" 
ban  beleerősitve,  legelőször  megbízták  a  kis  Vargát,  hogy 
másszon  fel  a  székre  és  próbáljon  fejjel  bebújni,  mert  ugy 
könnyebb  a  belső  terepet  kikémlelni.  Be  csak  befért  valahogy 
a  kis  Varga  feje,  de  kihúzni  nem  tudta,  akárhogy  ügyeskedett. 
A  két  füle  egy  kicsit  szétállot,  hát  nem  ment  sehogyse  a  dolog. 
Akárhogy  forgolódott,  akárhogy  hajlította,  csavargatta,  fektette, 
húzta,  szorította  a  fejét,  csak  nem  akart  visszajönni  a  rácsból. 
A  rács  meg  nem  engedett.  A  nyaka  már  egész  belefájdult  és 
belevörösödött  az  erőlködésbe,  a  bőre  felhorzsolódott,  ő  csak 
némán  tűrte  a  fájdalmakat  és  szótlanul,  dacosan,  összeszorított 
ajakkal  igyekezett  kievickélni. 

—  Ilyen  fülekkel  nem  szabad   keresztülbujni    az    ablakrácson 

—  bosszankodott  Huszthy,  aki  félt,  hogy  ezzel  az  egész  hor' 
gászásnak  vége. 

Kis  Varga  szégyenkezett  a  fülei  miatt  és  a  szive  szerint  leg' 
jobban  szerette  volna  elbőgni  magát,  mert  hogy  jön  ő  ahhoz, 
hogy  áldozatokat  hozzon  a  törzsnek  s  a  tetejébe  szekírozzák 
a  füleivel.  Elkeseredésében  elhatározta,  hogy  lesz  ami  lesz, 
azzal  kirúgta  maga  alól  a  széket  és  a  testsúlya  magával  rán' 
totta  a  fejét  is  a  rács  mögül,  azzal  lepottyant  a  földre.  Igaz, 
hogy  a  két  füle  csupa  vér  volt  és  nagyon  fájt,  de  szégyen^ 
szemre  még  sem  maradhatott  tovább  a  kényszer^kalodában. 
Elővette  a  zsebkendőjét  és  hol  a  jobb,  hol  a  bal  vérző  fülére 
szorította. 

—  Ha  újra  velünk  akarsz  jönni,  hozzál  magaddal  más  füleket . . . 
viccelt  vele  Huszthy.  Ezt  már  nem  hallgathatta  szótlanul  és 
keserves  sírásra  fakadt.  Alig  tudták  lecsendesíteni.  Fel'fel  csuk' 
lőtt  belőle  a  sírás  és  folyton  szepegett  tovább.  A  szemét,  meg 
az  ajkát  is  törülgetni  kellett  a  véres  zsebkendővel,  tiszta  pirosra 
maszatolta  össze  magát.  Most  ugy  nézett  ki,  mint  egy  gyilkos  a 
panoptikumban.  Huszthy  és  Patay  nem  vesztegethettek  sok 
időt  a  siró  sebesülttel,  gyorsan  munkához  láttak.  Egymásután 
négy  üveg  meggybefőttet  és  egy  nagy  üveg  őszibaracklekvárt 
halásztak  ki  a  szöges  bottal  az  éléskamrából.  A  pergament' 
papiros  mindenütt  beszakadt,  ahogy  a  hegymászórud  beléje 
fúródott  és  útközben  a  meggylé  sürün  csurgott  kifelé  az  üvegből, 
amig  az  ablakhoz  ért.  A  szög,  a  bot  végén  csupa  piros  lett, 
a  baracklekvár  után  meg  vastagon  sárga.  Ezt  vigasztalásul  oda" 
nyújtották  kis  Vargának,  hogy  nyalja  le,  mert  nagyon  jó  orvos' 
ság.  És  a  szalonnának  is  ártana,  ha  baracklekváros  szöggel 
szúrnának  belé.  Mert  a  szalonna  után  is  addig-addig  ügyese 
kedett  Patay,  míg  sikerült  elráncigálnia  az  ablakig. 

—  Nem  jön  tovább,  mondta  hátra  a  jelentést. 

—  Nem  ?  . . . 

—  Nagyon  nagy. 

—  Bentragad,  mint  a  Varga  füle  . . . 

Tanakodtak,  hogy  mit  kéne  csinálni.  Patay  a  szöges  rudat 
tartotta,  a  végiben  a  szalonna  nehezedett,  Huszthy  felkapaszko' 

dott  melléje  a  székre,  csak  kis  Varga  könnyezett  tovább  egy 
sárgarépa'ágy  oldalában,  ahol  tavaly  sóska  lehetett,  mert  egy 
két  levél  az  idén  is  kiütött  a  földből,  kéretlenül.  A  savanyu 
sóskalevelet  tépegette  és  tömte  be  a  szájába.  Mikor  látta,  hogy 
a  másik  kettő  tanácstalanul  áll  a  szalonna-probléma  előtt, 
felnézett  hozzájuk.  —  Bicskával  darabokra  kéne  vágni  . . .  ugy 
ki  jön  . . . 

Hát  persze,  erre  nem  gondoltak.  Huszthy  restelte,  hogy  kis 
Varga  adja  a  mentő  tanácsot  és  sietett  megjegyezni:  —  A  füled' 
nél  nem  jutott  eszedbe,  hogy  darabokra  kéne  vágni  ? . . .  Ket' 
ten  megint  nevettek  a  széken.  Kis  Varga  abba  hagyta  a  sós* 
kaevést  és  elkeseredetten  kirántott  maga  mellől  egy  fiatal  sárga* 
répát,  le  sem  törölte  róla  a  földet  és  bánatában  azt  ette  tovább. 
Három  darabban  húzták  ki  a  szalonnát.  A  fél  kenyeret  is  ketté 
kellett  vágni  az  ablakban,  egészben  azt  sem  tudták  kihorgászni. 
Mikor  az  egész  zsákmány  rendben  volt,  azon  tanakodtak,  hogy 
milyen  módon  csempészhetik  ki  észrevétlenül  az  utcára.  Amig 
a  kapuhoz  érnek  találkozhatnak  a  házbeliekkel,  s  akkor  jaj 
nekik  és  oda  van  a  szerzemény.  A  három  darab  szalonna  vala* 
hogy  befér  a  kabátjuk  alá ...  A  négy  üveg  meggybefőtt  a 
nadrágzsebbe  kerül,  de  mi  lesz  a  nagy  üveg  baracklekvárral? 
Nem  fér  be  sehova.  Próbálták  mindenképen  elhelyezni,  sikerte* 
lenül.  A  kenyér  is  feltűnően  kidomborította  a  hasukat,  a  trikó 
alatt. 

—  Kár  . . .  mondta  Patay  —  Sólyomszem  nagyon  örült  volna  . . . 

—  De  mit  csináljunk  vele  ?  .  .  .  Vissza  nem  tehetjük  .  .  . 
Arról  szó  sem  lehet,  állapodtak  meg. 

—  Ássuk  el  a  kertben? 

Azt  nagyon  körülményesnek  találták.  Végre  megint  a  kis  Var' 
gának  támadt  a  mentő  ötlete:  —  Meg  kell  enni  .  .  .  Ezt  egy* 
hangulag  elfogadták.  Letelepedtek  a  baracklekvár  köré  és  a 
mutatóujjukat  egymás  után  sürün  bemártogatták  az  üvegbe, 
ugy  ették  meg  a  legnagyszerűbb  zsákmányt.  —  Hopp !  kénye* 
rünk  is  van    —   vették   észre   magukat.   Fel   kellett   vágni    a 

kenyeret  szeletekre,  most  már  ugy  táplálkoztak,  egymással 
versenyezve,  hogy  ki  tud  többet  enni.  A  ragadós  sárga  lekvár 
ott  maradt  az  arcukon,  a  szájuk  körül  és  az  orruk  hegyén, 
alig  tudták  letörülni.  Kis  Varga  arca  már  ki  se  látszik  a 
maszatból.  Vér,  sírás,  föld,  sárgarépa,  sóska,  most  meg  a  lek-' 
vár  .  .  .  Eggyel  több,  vagy  kevesebb  ugy  sem  számit,  hát  le 
sem  törölte.    Minek  ?  . . . 

Mikor  jóllaktak,  azt  vették  észre,  hogy  a  kenyér  is  elfogyott. 
Már  nem  domboritja  ki  a  hasukat,  ha  a  trikó  alá  dugják.  Ezt 
jól  elintézték.  Fő  dolog,  hogy  a  szalonna  megvan  és  a  négy 
üveg  meggybefőtt. 

—  Induljunk !  .  .  .  szólt  határozottan  Huszthy,  mikor  már  jól" 
laktak  .  .  . 

Azzal  nesztelenül,  lábujjhegyen  surrantak  az  utcaajtó  felé.  Sze" 
rencsére  senki  se  látta  őket,  amíg  kiléptek  az  utcára.  Csak  a 
harmadik  háznál  szólitotta  meg  egy  öreg  néni  Vargát :  —  Kis 
fiu,  csupa  vér  a  lábad  ,  .  .  Ijedten  néztek  oda  mind  a  hárman. 

—  A  lábam  is?  .  .  .  álmélkodott  kis  Varga.  —  Észre  se 
vettem  .  .  . 

De  rögtön  mosolyogni  kezdtek.  A  beszakitott  tetejű  meggy" 
befőttes  üvegből  csurgott  ki  a  pirosas  lé,  átütötte  a  nadrágszár 
bélését  és  a  térd  fölött  előpiroslott  a  lábon  és  keskeny  esik" 
ban  kúszott  lefelé  a  rövid  harisnya  alá.  Gyorsan  zsebre  dugták 
mind  a  két  kezüket  és  a  tenyerükkel  betapasztották  az  üvegek 
száját.  Kis  Varga  azon  gondolkozott,  hogy  otthon  kiissza  az 
összes  levet,  legfeljebb  azt  mondja  a  törzsfőnöknek,  hogy  a  lyU" 
kas  pergamenten  át  észrevétlenül  kifolyt. 


Ravasz  Rókának  a  nádcserkészésben  az  lett  volna  a  feladata,  hogy 
Nérót  lefogja  és  ne  engedje  a  ház  háta  mögé  addig,  amig 
Sólyomszem  és  Gyors  Szarvas  el  nem  végzik  a  munkát.  Nero 
a  Görgeyék  kutyája  volt.  Görgeyék  ott  laktak  a  SomoS"Utca 
végiben  és  csak  a    múlt   esztendőben   került   friss   nádfedél   a 

házukra.  De  Ravasz  Róka  nem  jött,  sőt  nem  is  adott  életjelt 
magáról,  hiába  várták  a  mohikánok.  Ok  maguk  nem  igen 
mertek  érdeklődni  Rottensteinéknál,  hogy  vájjon  mi  van  a 
barátjukkal,  hát  megkérték  Vah"tah'Vah'-t,  hogy  menjen  és 
tartson  szemlét.  Margit  szivesen  vállalta  a  feladatot  és  nem  a 
bolt  ajtón,  hanem  az  utcáról  vezető  kapun  ment  be  a  szikviz^ 
gyárba,  de  az  egész  udvaron  nem  látott  senkit.  Kíváncsian 
nézett  szerteszét,  mig  végre  az  egyik  ablaktábla  mögött  fel' 
fedezte  Ravasz  Róka  bánatos,  kisirt  tekintetét,  ahogy  odalapi" 
totta  arcát  az  üveghez,  a  két  karját  pedig  nekifeszítette  az 
ablakfélfának,  mintha  ki  akarna  törni  a  ketrecből.  Jelekkel 
integetett  ki  Margitnak,  hogy  ne  szóljon  egy  hangos  szót  se, 
mert  észreveszik  és  jelekkel  adta  tudtára,  hogy  ő  fogoly,  rázár" 
ták  a  szobaajtót.  Vah'ta"Vah  mosolygott  és  legjobban  szeretett 
volna  hangosan  felnevetni,  olyan  mulatságosnak  találta  Ravasz 
Róka  helyzetét,  de  aztán  eszébe  jutott,  hogy  ez  nem  illik. 
Mohikán  leánynak  nem  szabad  mohikán  testvérét  kinevetni, 
még  akkor  sem,  ha  nem  szereti  túlságos  nagyon.  Hát  barát" 
ságosan  integetett  a  kezével,  biztatólag  nézett  a  szeme  közé  és 
gyorsan  kisietett  a  Nagy  Főnökhöz,  hogy  hirül vigye,  amit  látott. 

—  Nincs  más  hátra  —  szólt  Sólyomszem  —  Valvta'Vah  jön 
velünk  Ravasz  Róka  helyett.  Neki  kell  Nérót  foglalkoztatni . .  ♦ 
Margit  egy  kicsit  összerezzent . . .  Nero  . . .  Előtte  állott  a  nagy 
fekete  kutya,  a  Somos-utcai  gyerekek  réme,  állandó  szájkosár" 
ral,  ijesztő  fehér  fogakkal,  rémült  ugrándozásaival  és  borzai" 
mas  üvöltésével,  ahogy  a  járókelőket  fogadja,  mikor  végig" 
haladnak  a  Görgey  ház  előtt. 

—  Vah'ta'Vah  mindenben  szót  fogad  urának  és  mindenben 
követi  .  .  .  jelentette  ki  egyszerűen. 

Azzal  megindultak.  Nero  ott  feküdt  a  kapu  előtt,  Vah"ta^Vah 
bátran  melléje  állott.  Elszántan  simogatni  kezdte  a  kutya 
nyakát  és  becéző  szavakat  sugdosott  feléje.  Akkor  látta,  hogy 
nem  is  olyan  vad,  mert  szelíden  bámul  rá  gömbölyű,  barna 
kutyaszemeivel.  Mintha  azt  mondaná :  mért  féltek  tőlem,  nem 

bántom  én  azt,  aki  nem  tesz  semmi  rosszat  .  .  .  Nero  türel' 
mesén  hagyta  magát  cirógatni,  a  fiuk  ezalatt  hátulról  meg' 
közelitették  a  házat.  Egy  ugrással  átvetették  magukat  a  deszka' 
kerítésen.  A  másik  pillanatban  buzgón  rángatták  ki  a  nádat 
a  zsup'tetőből  és  összeszedtek  vagy  két  ölre  valót.  Szótlanul, 
némán  ment  a  munka.  Vah'ta'Vah  közben  olyan  jóba  volt 
Néróval,  hogy  vastag  nyakszijjánál  fogva  tartotta.  Gyors 
Szarvas  aztán  kiugrott  az  utcára  és  Sólyomszem  dobálta  utána 
a  kihúzott  nádat.  Valami  zajjal  járhatott  ez  a  munka,  mert 
Nero  egyszerre  csak  kitépte  magát  Vah'ta'Vah  kezei  közül 
és  vérfagyasztó  üvöltéssel  a  zaj  irányába  vágtatott.  Margit  rémül' 
ten  elkiabálta  magát  a  kapuban  :  —  Gyula !  .  .  .  És  szaladt 
egyenesen  haza.  Tudta,  hogy  itt  most  bonyodalmak  követkéz' 
nek,  amiben  már  nem  akart  résztvenni. 

Sólyomszem  hallotta  Nero  ugatását,  de  nem  ugrott  ki  azon' 
nal  az  utcára,  mert  az  összes  nádat  meg  akarta  menteni.  Az 
utolsó  nyaláb  már  a  kezében  volt  és  akkor  hajitotta  ki  Gyors 
Szarvasnak,  mikor  a  Margit  kiáltása  belezugott  a  levegőbe. 
Nem  volt  pillanatnyi  vesztegetni  való  ideje  sem,  egy  ugrással 
a  keritésen  termett,  felsőtestével  már  kint  volt  az  utcán. 
Akkor  ért  oda  Nero.  Hatalmas  lendülettel  a  menekülő  fiúra 
vetette  magát,  harapni  nem  tudott  a  szájkosár  miatt,  csak  a 
két  első  lábával  kapott  Sólyomszem  után.  A  nadrágját  érte  el 
a  körmeivel  és  végighasitotta  az  egyik  szárát.  Sólyomszem 
érezte,  hogy  a  testén  is  ott  maradt  a  Nero  karmolásának  a 
nyoma,  de  eszeveszett  futásuk  közben  csak  arra  gondolt,  hogy 
mit  szól  majd  az  édesanyja  az  elszakított  nadrághoz.  Mindegy. 
A  sok,  pompás,  kemény  nádvessző  ott  volt  az  ölükben,  Nero 
és  a  Görgey  ház  már  messze  van,  mindjárt  beérnek  az  erdőbe  . . . 
Nem  a  főúton  át  mentek  a  barlang  felé,  kerülő  ösvényeket, 
járatlan,  ismeretlen  nyomokat  választottak,  legtöbbször  nem 
is  utón  mentek,  csak  átvágtak  a  fák  között. 
—  Jól  elszakadt  a  nadrágod  .  .  .  mondta  Gyors  Szarvas  Sólyom' 
szemnek.  A  tépésnél  széjjel  húzták  a  szövetet  és  tényleg  látni 

lehetett,  hogy  a  bőrön  megaludt  vér  piroslik,  ami  a  Nero 
körmeinek  szántása  nyomán  fakadt. 

—  Jól  elszakadt .  . .  állapította  meg  a  Nagy  Főnök  és  már 
azon  gondolkozott,  hogy  odahaza  kénytelen  lesz  valamit 
hazudni.  Gyors  Szarvas  érezhette,  hogy  milyen  gondolatok 
forgolódnak  Sólyomszem  fejében,  hát  rögtön  ajánlotta : 

—  Anyádnak  azt  kell  mondani,  hogy  játékdélutánon  szaki' 
tottad  el  .  .  . 

Tulajdonképen  játékdélután  lett  volna  a  mai  napon,  de  elma' 
radt  és  Sólyomszem  meg  Gyors  Szarvas  ezt  nem  jelentették 
be  otthon.  Ahogy  igy  beszélgetnek  léptek  zaja  hallatszik  velük 
szemben.  Azaz  nem  is  léptek  zaja,  hanem  az  a  zaj,  amikor 
kergetnek  valakit.  Nem  messze  egymástól,  két  fatörzs  mögé 
bújtak  és  várták,  hogy  mi  történik.  Lélegzetvisszafojtva  lestek 
előre,  egyszerre  csak  a  bokrok  között  feltűnik  két  egymás 
mellett  szaladó  fehér  tornasapka,  a  kékcsillaggal,  meg  a  piros 
csillaggal.  Húsz  lépéssel  utánuk  feltűnik  két  indián :  Chín^ 
gachgook  és  Dámvad.  Tisztán  látták  a  helyzetet :  Bánhegyesiék 
a  mohikánok  elől  szaladnak,  s  vesztükre  éppen  az  ő  irányukban. 

—  Nekünk  jönnek . . .  súgta  át  Sólyomszem  Gyors  Szarvasnak. 

—  Én  a  kicsit  fogom  le . . . 

—  Én  meg  a  nagyot . . . 

Ebben  a  pillanatban  már  csak  tiz  lépés  választotta  el  a  menc 
külőket  a  két  mohikántól  és  az  üldözők  is  egyre  közeledtek. 
Sólyomszem  és  Gyors  Szarvas  a  nádvesszőket  ledobták  a  földre, 
a  két  karjuk  ezzel  felszabadult  és  csak  elő  kellett  ugrani  a  fa 
mögül  és  ki  kellett  tárni  a  két  karjukat,  hogy  Bánhegyesiék 
beleszaladjanak,  mint  valami  csapdába. 

Ugy  is  történt.  A  kékcsillagos,  meg  a  piroscsillagos  egyenesen 
az  ellenség  ölébe  szaladt  és  elkeseredett  rugdalódzással  meg 
elszánt  kapálódzással  vették  észre,  hogy  —  foglyok.  Már  a  földön 
feküdtek  mind  a  ketten  és  fölöttük  térdelt  a  két  indián,  mikor 
Nagy  Kigyóék  is  odaértek.  Harsány  győzelemorditás  és  má' 
moros,  boldog  üdvrivalgás   verte  fel  az  erdő  csendjét.    Nagy 

Kígyó  elmesélte  Sólyomszemnek,  hogy  ők  éppen  a  barlang 
felé  tartottak  a  délutáni  élelmiszerzsákmánnyal,  mikor  le 
kellett  telepedni  egy  fa  alá,  mert  Párducmacska  megbotlott 
egy  fatörzsben  és  ahogy  elvágódott  a  földön,  a  zsebében  össze' 
tört  az  egyik  meggybefőttes  üveg. 

—  A  meggyet  muszáj  volt  megenni . . .  magyarázta  tovább  Nagy 
Kigyó.  —  Hát  ahogy  ott  ülünk,  hátulról  nekünk  támadnak 
Bánhegyesiék  és  követelni  kezdték,  hogy  adjunk  nekik  isbelőle  . . 

—  Semmi  közünk  hozzátok,  —  mondtuk  nekik  —  menjetek 
utatokra ...  De  nem  akartak  elmenni  és  azzal  fény  egetődztek,  hogy 
elárulják  Torzsásnak  a  barlangunkat,  ha  nem  kapnak  meggyet. 

—  Azt  se  tudjátok,  hogy  hol  van  . . .  bosszantotta  őket  Párduc- 
macska,  mire  a  nagyobbik  Bánhegyesi  neki  ugrott  és  mellbe- 
vágta.  Erre  mindnyájan  felugrottunk  a  földről  és  neki  akara- 
tunk menni  a  két  Bánhegyesinek,  de  azok  megszaladtak  .  .  . 
Párducmacskára  bíztuk  a  zsákmány  őrizetét,  hiszen  ő  ugy  sem 
tudott  volna  szaladni,  mert  nagyon  fájt  neki  a  mell-por,  mi 
ketten  meg  üldözőbe  vettük  őket . . . 

Sólyomszem  kezet  fogott  Nagy  Kígyóval :  —  Nem  csalódtam 
benned,  Chingachgook.  Valóban  méltó  vagy  a  híredhez . . . 
Azzal  megvetéssel  nézett  a  két  fogoly  felé,  akik  ott  kuporog- 
tak a  földön  és  elszántan  vártak,  hogy  mit  csinálnak  velük 
az  indiánok.  —  Ne  féljetek  mingók ! . . .  biztatta  őket.  Keresz- 
tény harcosok  vagyunk,  nem  kenyerünk  a  fejbőrnyuzás  . . . 
Emlékezett  erre  a  mondásra  Bőrharisnya  történetéből  és  most 
boldogan  alkalmazta. 

—  Őrizzétek  csak  őket  —  adta  ki  a  parancsot  Dámvadnak  és 
Gyors  Szarvasnak  —  én  és  Nagy  Kigyó  visszavonulunk,  hogy 
tanácskozzunk  a  sorsuk  fölött. 

Két  perc  múlva  kihirdették  Bánhegyesiék  előtt  a  határozatot : 
Esküvel  megfogadják,  hogy  a  Somosnak  ebbe  a  részébe  többet 
nem  teszik  be  a  lábukat.  Torzsásnak  nem  árulják  el,  hogy  a 
mohikánok  barlangja  errefelé  van.  A  nagyobbik  Bánhegyesi 
ünnepélyesen  bocsánatot  kér  Párducmacskától  a  törzs  jelenlevő 

tagjai  előtt.  Végül,  hogy  a  náluk  lévő  fegyvereket,  gummipuskát, 
parittyát,  továbbá  a  két  tornasapkát  és  az  esetleges  talált 
bogarakat  és  egyéb  hasznos  és  harcászati  dolgokat  beszolgáltat" 
ják  a  törzsnek.  Mindezek  megtörténte  után  azonnal  szabadon 
engedik  őket  és  nem  történik  semmi  bántódásuk. 
A  két  Bánhegyesinek  összevillant  a  tekintete.  A  nagyobbik  az 
ajkát  harapdálta,  a  kicsi  dacosan  bámult  maga  elé,  de  nem  volt 
mit  csinálni  —  mindenbe  belenyugodtak.  Az  indiánok  körbe" 
fogták  őket  és  először  kiszolgáltatták  a  hadizsákmányt.  Két 
gummipuska  volt  náluk  és  cigarettás  pléhskatulya,  amelyben  — 
a  kakaós  doboz  fedelének  elvesztése  óta  —  a  bogarakat  gyüj" 
tötték.  A  pléhskatulyában,  egy  szép  hőscincér  volt,  két  orr" 
szarvú  és  egy  lóbogár.  De  a  lóbogárnak  hiányzott  két  lába. 
Látszott,  hogy  ezt  nem  fogták,  csak  sebesülten,  elgázolva  talál" 
hatták  valahol  az  utón.  Mikor  a  két  tornasapkára  került  a  sor ' 
Bánhegyesiék  szomorúan  egymásra  néztek.  Ez  fájt  nekik  a 
legjobban. 

—  A  sapkák  miatt  kikapunk  otthon  ...  —  kockáztatták  meg. 

—  Nem  baj  —  hangzott  Sólyomszem  válasza  —  mi  ugy  sem 
bántunk  benneteket. 

A  vörös  csillagos  sapkát  —  indián  szokás  szerint  —  ő  tűzte  az 
övébe,  a  kékcsillagosat  pedig  Gyors  Szarvas.  Hiszen  ketten  ejtet" 
ték  foglyul  az  ellenséges  mingó  harcosokat,  őket  illeti  a  győ" 
zelmi  jelvény  . . . 

Aztán  következett  a  fogadalom.  Sólyomszem  mondta  elő  az  eskü 
szövegét,  Bánhegyesiék  bal  kezüket  a  szivükre  helyezték,  jobb 
kezük  két  ujja  pedig  az  égnek  meredt,  ugy  szavalták  utána. 
Szép  és  ünnepélyes  jelenet  volt,  a  Nagy  Főnök  csak  azt  sajnálta, 
hogy  Vah"ta"Vah  nem  látja  az  egészet.  Az  is  kár,  hogy  Ravasz 
Róka  sincs  jelen,  éppen  most,  amikor  láthatná,  hogy  ő  milyen 
bölcsen  és  okosan  intézte  el  ezt  a  dolgot.  Végül  a  nagy  Bán" 
hegyesi  ünnepélyesen  bocsánatot  kért  a  törzs  előtt  a  távollevő 
Párducmácskán  esett  tettleges  sérelemért,  azzal  útjukra  enged" 
ték  őket. 

Bánhegyesiék  köszönés  nélkül,  megadással  távoztak,  mint  két 
megvert  hadvezér.  Sólyomszem  eleinte  gondolkozott,  hogy 
tisztelgést  vezényel  előttük,  de  elejtette  ezt  a  tervet,  mert  a 
két  fiatal  erdő4iaramia  —  szerinte  —  nem  viselkedett  igazi 
harcosokhoz  méltó  módon.  Azok  már  jó  messzire  voltak  és 
a  mohikánok  egyre  bámultak  utánuk.  Kétszáz  lépésről  hátra" 
fordult  a  két  Bánhegyesi  és  gonoszul  megfenyegették  az 
indiánokat. 

—  A  mingó  nem  becsületes  harcos,  —  jelentette  ki  a  tapasztalt 
Chingachgook.    —    Meglátjátok    megszegik    az    esküjüket  .  .  . 

—  És  elárulnak  bennünket ! . . .  Ilyen  és  hasonló  szavak  hallat* 
szottak  Sólyomszem  körül,  de  ő  nem  törődött  semmivel.  — 
Gyerünk  a  barlangba ! . . .  adta  ki  a  jelszót. 

Útközben  megtalálták  Párducmacskát,  aki  a  gyomrát  fájlalta. 

—  Hiszen  mellbe  vágott  a  nagy  Bánhegyesi  —  leplezte  le 
Chingachgook  —  mégis  a  gyomrod  fáj  ?  —  Igen  .  .  .  nyögött 
fel  szomorúan  a  törzs  legkisebb  harcosa  ...  a  gyomrom  .  .  . 
Chingachgook  gyorsan  körülnézett  az  élelmi szer^zsákmány 
között :  —  Hát  persze  .  . .  jelentette  ki  megértéssel .  .  .  Összes 
állomány :  2  üveg  befőtt  és  a  szalonna.  Abból  is  hiányzik  egy 
nagy  darab.    Kenyér  meg  nincs  egy  csepp  se  . . . 

Gyorsan  összeszedték  a  megmaradt  ennivalót  és  elindultak  a 
barlang  felé.  Sólyomszem  sajnálattal  nézte  a  szegény,  szenvedő 
Párducmacskát,  tolmácsolta  előtte,  hogy  Bánhegyesi  bocsánatot 
kért  és  fájdalomdíjnak  neki  adta  a  pléhskatulyát  a  bogarakkal. 

—  De  ne  edd  meg  a  lóbogarat,  vagy  a  hőscincért  —  mondta 
Chingachgook  Párducmacskának,  aki  már  feltápászkodott  a 
földről  és  két  kezét  a  gyomrán  szorongatva  megtörten  és  szén* 
védőn  kullogott  a  többiek  után. 

Nemsokára  a  barlanghoz  értek,  ahol  Holló  jelentette,  hogy 
elkészült  a  második  kijárás  . . . 

6. 

Az  volt  a  szerencséje,  hogy  Margit  megvárta  őket,  amíg  vissza" 
jöttek  az  erdőből.  Az  arcára  oda  volt  irva  az  aggodalom  és 
zavartan  érdeklődött:  —  Na  mi  történt?...  Megharapott  a 
kutya  ? . . .  Hill  Gyula  hálásan  nézett  a  leányra,  nem  szólt 
semmit,  csak  a  nadrágjára  mutatott.  —  Jaj,  mit  szól  majd  Hill 
néni  a  nadrágodhoz  ?  . . .  sopánkodott  Margit.  Látszott  rajta, 
hogy  kétségbe  van  esve.  Féltette  a  fiút,  hogy  kikap.  Gyorsan 
előreszaladt  s  mialatt  a  Hillék  kapujához  érkeztek,  már  ő  is 
újra  ott  volt,  tüt  és  cérnát  hozott  magával.  —  Megvarrom  a 
nadrágodat  —  ajánlkozott.  —  Majd  meglátod  milyen  szépen 
megvarrom  . . .  észre  se  lehet  venni . . . 

Özvegy  Hillné  nem  is  vett  észre  semmit  és  így  minden  különö' 
sebb  baj  nélkül  múlt  el  az  idő.  Vacsora  után  Rottenstein  Andor 
is  átszaladt  és  elmondta,  hogy  mostanáig  be  volt  zárva  a  szo" 
bába.  Nem  is  ebédelt,  nem  is  vacsorázott,  az  előbb  engedték 
ki  az  öccsei,  mikor  az  anyja  elment  a  színházba.  —  Legyező 
nélkül  ment ! . .  .  mondta  boldogan.  így  akarta  belevonni  a 
köztudatba,  hogy  a  strucctollas  legyező  miatt  történt  az  egész. 
A  strucctollas  legyező  miatt,  amely  a  törzs  legfőbb  kincse,  a 
nagytanács  tagjainak  a  díszjelvénye  és  azt  ő  lopta  el  az  any-- 
jától... 

Sólyomszem  alig  figyelt  Ravasz  Róka  elbeszéléseire.  Egyre 
maga  előtt  látta  azt  a  képet,  amikor  a  fogságból  nagylelkűen 
elbocsátott   Bánhegyesiék   kétszáz    lépésről   visszafordultak  és 

megfenyegették  a  mohikánokat.  Folyton  ez  járt  az  eszében  és 
azon  gondolkozott,  hogy  vájjon  mit  jelentett  ez  a  fenyegetés? 
Beárulják  őket  Torzsásnál  ?  Vagy  folytatják  ellenük  a  hadjá' 
ratot?  . .  .  Ezt  találta  a  legtisztességesebb  eszköznek  a  bosszúra, 
bár  Bánhegyesiék  megesküdtek,  hogy  nem  teszik  be  lábukat 
az  ő  területükre.  Lám,  ezt  rosszul  csinálta,  hogy  büntetlenül 
elbocsátotta  őket ! . . .  Oda  kellett  volna  kötözni  mind  a  kettőt 
e%Y'Z%y  fához  és  indián  szokás  szerint  válogatott  kínzásokat 
kellett  volna  kitalálni  bosszantásukra.  Legalább  is  engedni 
kellett  volna,  hogy  Párducmacska  tízszeresen  visszaadja  a  mell-' 
port  a  nagy  Bánhegyesinek  .  .  .  Szóval  akárhogy  is,  de  vala* 
hogy  el  kellett  volna  venni  a  kedvüket  attól,  hogy  továbbra 
is  kikezdjenek  velük  .  . .  Mert  ki  tudja  miben  törik  a  fejüket 
és  ki  tudja,  hogy  most  mi  következik  ?  .  . . 
—  Andor !  —  szólt  hirtelen  Rottensteinhez  —  velem  jössz  az 
erdőbe  !  ♦ . .  —  Most  ?  . .  .  rémüldözött  Ravasz  Róka.  —  Nem 
most,  később  .  . .  Éjjel  ...  —  Éjjel  ?  . .  .  —  Igen,  ha  az  anyám 
lefeküdt.  A  te  anyád  ugy  is  csak  11  felé  jön  haza  a  színház^ 
ból,  te  könnyen  eljöhetsz.  Én  meg  kiszököm  a  kerítésen  .  .  . 
A  sarkon  vársz  reám  .  .  .  Megértetted  ?  . . . 

Ravasz  Róka  megértette,  de  őszintén  nem  nagy  kedvet  érzett 
magában  az  éjjeli  expedícióra.  Azaz  kedve  csak  lett  volna,  de 
a  bátorsága  hiányzott.  Persze  ezt  nem  merte  bevallani  a  Nagy 
Főnöknek,  félt,  hogy  a  fiuk  kinevetik,  esetleg  Vah'ta'Vah  is 
megtudja  és  a  lányok  nem  nagyon  szeretik  a  gyáva  férfiakat. 
Hirtelen  elszánta  magát :  —  Jól  van.  Ha  a  nagy  templomban 
tizenegyet  üt  az  óra,  várlak  a  saroknál . . .  Szervusz. 
Kezetfogtak.  Hill  Gyula  bement  a  szobába.  Rottenstein  meg 
haza  ballagott.  De  előbb  még  elsétált  néhányszor  a  Nagyék  ablaka 
alatt,  hátha  a  függöny  szűk  nyilasán  keresztül  megpillanthatja 
az  édes  arcot,  a  mosolygós  kék  szemeket,  a  selymes  szőke  hajat, 
azzal  a  nagynagy  kék  szalaggal,  ami  bele  van  tűzve  ...  De  Mar-* 
git  nem  jött  az  ablakhoz,  kint  ült  a  virágos  kertben,  a  ház  mögött 
és  az  oldalkeritésen  bámult  átal  a  szomszédék  felé,  ahol  Hill 

Gyulát  sejtette.  Hallotta  az  utca  ajtó  csapódását,  amikor  Rotten' 
stein  elment,  hallotta,  ahogy  Hill  néni  papucsban  kicsoszog  az 
utcaajtóhoz  és  megcsörren  a  kulcs  a  zárban  . . .  Aztán  csend  lett. 
Fent  az  égen  a  végtelen  csillagok  ragyogtak.  A  konyhában  az 
anyja  veszekedett  az  egyetlen  cseléddel.  Az  apja  Lajost  hallgatta 
ki  a  történelemből.  Ez  volt  a  mindennapi  szigorúsága  az  öreg 
Nagynak,  aki  érdemes  borbélymester  volt  és  jól  menő  üzletet 
tartott  a  Fő^utcán,  hogy  minden  történelem  óra  előtt  kihall" 
gatta  fiát  a  leckéből ...  —  Az  nem  baj,  ha  a  latint  nem  tudod 
kitűnőre  —  szokta  neki  mondani  elfogultságában  —  de  a  tör" 
ténelemből  minden  becsületes  magyar  gyereknek  jelest  kell 
hazahozni. 

—  Apám,  hiszen  ez  világtörténelem  . . .  erősködött  a  fia.  —  Nem 
tesz  semmit.  Annak  is  ugy  kell  menni,  mint  a  karikacsapás . . . 
A  derék  borbélymester  imádta  a  történelmet.  Az  Iparos  Olvasó' 
kör  könyvtárából  az  összes  történelmi  munkákat  hazahozta 
és  sorra  elolvasta  mindet.  Ujabban  meg  direkt  előfizetett  a 
Tolnai  Világlapra,  csak  azért,  hogy  kedvezményes  áron  meg^ 
kapja  a  Tolnai  Világtörténelem  minden  egyes  kötetét . . .  Mar" 
githoz  is  kihallatszott  a  kertbe,  ahogy  biztatta  a  fiát:  —  Addig 
nem  fekszel  le,  mig  meg  nem  tanulod.  Szórókszóra  akarom 
hallani .  . . 

—  Szegény  Lajkó  —  sajnálta  Margit  a  bátyját.  De  aztán  az  jutott 
az  eszébe,  hogy  vájjon  Hill  Gyula  megtanultadé  holnapra  a  tör" 
ténelmet  ?  —  Biztosan  nem,  állapította  meg  magában.  —  Ot 
nincs,  aki  kihallgassa...  Akkor  hát  minek  tanulta  volna... 
Odalopódzkodott  a  keritéshez  és  az  egymás  fölött  álló  két  deszka 
között  átbámult  Hillék  udvarára.  Nem  látott  senkit.  A  csirkék 
egyhangúan  kotyogtak  a  ketrecben  és  a  harmadik  háztól  áthal" 
látszott  a  kutyaugatás.  Margit  hirtelen  Néróra  gondolt  és  arra, 
hogy  fáj-e  még  Hill  Gyulának  a  karmolás  ? .  . . 

A  katholikus  templomtoronyban  egymás  után  négy  tompa 
kongatás  zúgott  fel,  nyomában  kilenc  vékonyabb,  élesebb.  Kilenc 
óra .  .  . 


51 


Aztán  szokása  szerint  a  református  harangozó  is  elharan' 
gozta  híveinek  az  óramutató  állását,  majd  elhallgatott  minden. 

—  Margit! . . .  Aludni !  . . .  hallatszott,  a  konyhából  az  édesanyja 
hangja . . . 

Ebben  a  pillanatban  a  messzi  kaszárnya  felől  felhallatszott  a 
kürtszó.  —  Trá^ráá .  ♦  .  trá<rá,  trá-rá,  trá-ráá  ...  A  takarodó. 
Margit  a  trombita  után  dúdolta  félhangon.  —  Ba^kaa. . .  gyedre, 
gyor-san,  ha^zaa . . .  Még  egy  pillantást  vetett  odaátra  és  bezá" 
rult  mögötte  az  ajtó. 

Elhangzott  a  kürtszó  is.  Az  utcán  már  csak  egy-két  ember  lé'' 
zengett,  azok  sem  határozott  egyenes  járással  rótták  a  kövezc 
tet.  Ide-oda  lengedeztek,  hajladoztak,  mintha  csólnakok  volná' 
nak  és  a  folyam  himbálná  őket  a  hátán.  Néha  felrikoltott  egynek" 
egynek  a  nótázása  is,  aztán  néma  lett  minden. 
Hill  Gyula  kezet  csókolt  az  anyjának,  biztosította,  hogy  hol' 
napra  elkészült  minden  tantárgyból,  azzal  lefeküdt  aludni.  Magára 
húzta  a  takarót  és  valósággal  leutánozta  az  alvást,  azért  foly- 
ton fülelt  kifelé,  hallgatta  a  toronyóra  kongását . . .  Tiz  óra  . .  . 

—  Vájjon  nem  csap  be  Ravasz  Róka  ?  . . .  kezdett  gondolkodni. 

—  Amilyen  gyáva,  nem  lesz  bátorsága,  hogy  velem  jöjjön  . . . 
Fél  tizenegykor  a  paplan  alatt  felhúzta  a  nadrágját,  meg  a  haris' 
nyáját.  A  kabátját  is  magára  vette,  ugy  ült  az  ágyban,  derékig 
betakarózva,  készen  arra  az  eshetőségre,  hogy  anyja  rányitja  az 
ajtót,  s  akkor  neki  fülig  magára  kell  rántani  a  paplant.  Háromé 
negyed  tizenegykor  óvatosan  lekúszott  az  ágyról.  Az  ajtóhoz 
ment  és  a  kilincs  fölé  fektette  a  fülét.  Csak  az  édesanyja  nyűg' 
talán,  rövid  lélegzetét  hallotta.  Alszik.  Most  már  reggelig  nem 
jön  be  hozzá  a  szobába.  Nesztelenül  kinyitotta  az  ablakot,  a 
cipőjét  felkapta  az  ágy  elől  és  kiugrott  az  udvarra.  Egy  pillanatra 
megállt  és  visszafojtott  lélegzettel  hallgatódzott.  Csend  volt.  Láb' 
ujjhegyen  az  utca  ajtóhoz  ment  és  keresztül  vetette  magát.  Mint  a 
macska,  ugy  esett  négykézláb  a  kövezetre.  Leült  az  árok  szélére  és 
felráncigálta  a  cipőit.  Tizenegyet  ütött  a  toronyóra.  Futólépésben 
rohant  a  sarokra,  ahol  majdnem  beleütközött  Ravasz  Rókába. 

. . .  fölöttük  térdelt  a,  két  indián 


—  Itt  vagy?  —  kérdezte.  —  Itt  —  hangzott  a  felelet.  —  Ak> 
kor  mehetünk ...  És  elindultak. 

—  Te,  én  elhoztam  magammal  a  villamos  zseblámpámat .  . . 
szólt  Ravasz  Róka.  —  Add  ide ...  —  mondta  neki. 

Ravasz  Róka  szótlanul  engedelmeskedett,  nyíltan  sohasem  volt 
bátorsága  megtagadni  Sólyomszem  parancsait. 

—  Nem  félsz?...  hangzott  fel  aztán.  —  Mitől  féljek?...  Éjjel 
senki  se  jár  az  erdőben  ...  —  Csak  Torzsás ...  —  Torzsás  se 
jár.  Kilenc  órakor  hazamegy  és  lefekszik  aludni.  —  Akkor 
farkasok...  —  Nyáron  nincs  is  farkas.  Csak  télen  van.*. 
Akkor  jön  elő,  amikor  éhes ...  —  Kígyók ...  —  Erre  felé 
nincs  mérges  kigyó.  Csak  sikló  van.  A  sikló  nem  bánt  .  .  . 
Előttük  ott  sötétlett  a  rengeteg.  Bátran  és  látszólag  minden 
félelem  nélkül  vágtak  neki.  —  Sólyomszem  —  érdeklődött 
Ravasz  Róka  —  most  jut  eszembe,  minek  megyünk  most  ki 
az  erdőbe?. . . 

A  Nagy  Főnök  hirtelenében  nem  tudta,  hogy  mit  válaszoljon. 
Igazából  ő  sem  tudta,  hogy  minek  vágtatnak  ők  most  ketten 
éjnek  idején  a  barlangba,  de  valami  űzte,  hajtotta  kifelé.  Sza-» 
vakkal  nem  tudta  volna  megmagyarázni,  hogy  micsoda,  hát 
ezt  felelte  :  —  Csak.  Majd  meglátod.  —  Nincs  is  nálunk  fegy^ 
ver ...  —  Én  kihoztam  a  boxeremet ...  —  Nálam  nincs  semmi. 

—  Ne  félj  amíg  engem  látsz  ! . . . 

Ravasz  Róka  egy  kicsit  megnyugodott  és  buzgón  lépkedett 
Sólyomszem  mellett.  Mire  a  mellékuthoz  jutottak  a  szemük 
egész  megszokta  a  sötétséget.  Gyorsabban  a  barlanghoz  értek, 
mint  ahogy  gondolták.  Sólyomszem  ment  előre  és  meggyújt 
totta  a  villamos  zseblámpát.  Éles  fénysugár  világította  meg  a 
komor  feketeséget  és  négykézlábra  ereszkedve  kúsztak  befelé 
a  barlangba.  Egyszerre  csak  Sólyomszem  megállapodott.  Nem 
tudott  tovább  menni,  mert  egy  láda  elzárta  az  utat... 

—  Itt  járt  valaki . . .  jelentette  ki  határozottan.  Aztán  hozzád 
tette  :  —  Bátorság ! . . .  Előre  !  . . .  A  ládát  óvatosan  tolta  maga 
előtt,  egész  addig,  mig  az  üregbe  nem  értek.  Ott  körbeforgatta 

a  villamos  zseblámpából  kiáradó  fénysugarat  és  a  meglepetés 
és  az  ijedtség    hangján    kiáltott    fel    tompán,  kétségbeesetten  : 

—  Tudtam  . . .  tudtam  .  . . 

Akkorra  már  Ravasz  Róka  is  ott  kuporodott  mellette  és  rémül- 
ten látta^  hogy  az  egész  barlang  fel  van  forgatva.  A  tűzhelyet 
szétverték,  a  nagy  tanács  négy  tagjának  a  wigwamjait  pedig 
kiforgatták  a  falból.  Az  egyik  ládával  elzárták  a  bejáratot, 
kettő  meg  ott  feküdt  a  barlang  közepén.  De  hol  a  negyedik? 
A  negyedikkel  a  másik  bejáratot  torlaszolták  el  az  ismeretlen 
látogatók,  amelyet  ma  délután  építettek  Holló  felügyelete  alatt . . . 

—  Bánhegyesiék  voltak  ?  . . .  kérdezte  Ravasz  Róka.  Sólyom" 
szem  nem  is  válaszolt.  Csak  némán  és  szomorúan  bámult  egyik 
sarokból  a  másikba.  A  fegyvertárat  ellopták.  A  nyilak,  sze" 
kercék,  lasszók,  parittyák,  gummipuskák,  a  zászló,  a  muníció" 
nak  felhalmozott  kavics  és  a  délután  harácsolt  nád  nem  volt 
sehol ...  A  ruhák,  harci  öltözetek,  fejdíszek,  tollak  . . .  mind" 
mind  eltűntek  ...  A  kincseskamra  is  eltűnt  a  varjulábakkal 
meg  a  két  diadalmi  jelvénnyel,  a  délutáni  győzelem  zsákmá" 
nyaival :  a  piroscsillagos  és  kékcsillagos  tornasapkával  együtt . . . 
A  két  indián  szive  összeszorult  és  torkukat  a  sírás  fojtogatta 
ennyi  szomorúság  és  ilyen  szerencsétlenség  láttára.  Ugy  érez" 
ték,  hogy  valami  borzasztó  csapás  érte  őket,  amelynek  e  perc" 
ben  még  nem  tudják  a  nagyságát  és  hirtelenében  nem  érezhe" 
tik  át  teljes  egészében.  —  Az  éléskamra  ? . . .  rémüldözött  Sólyom" 
szem.  Annak  se  maradt  nyoma  sem.  Azaz  mégis.  Az  egyik 
sarokban  egy  csomó  üvegszilánk  meg  üvegdarab  hirdette,  hogy 
a  rablók  először  lakomát  rendeztek  a  befőttből,  aztán  össze" 
törték  az  üvegeket.  Csak  ennyit  tudtak  mondani :  —  Haramiák ! . . . 
Nem  fért  a  fejükbe,  hogy  milyen  módon  fedezték  fel  Bánhe" 
gyesiek  a  barlangot.  Át  kellett  nekik  kutatni  az  egész  környé" 
ket.  Biztosan  tűvé  tettek  minden  bokrot.  Ördögök  ezek,  nem 
emberek  . .  . 

—  Rablók  —  sziszegte  Sólyomszem  elkeseredetten.  —  Ban" 
diták . . .  Fel  kéne  őket  akasztani . . .  dühösködött  Ravasz  Róka, 

akinek  eszébe  jutott,  hogy  most  már  végkép  oda  van  az  anyja 
strucctollas  legyezője.  A  törzstől  még  csak  visszakönyörögte 
volna  valahogy,  de  Bánhegyesiéktől  nem  lehet  megszerezni . .. 
Vagy  fél  óra  hosszat  kuksoltak  bent  a  barlangban  és  nem  jött 
egy  mondat  az  ajkukra.  Csak  szavaik  voltak,  a  tehetetlen  düh, 
az  elkeseredés  és  a  bosszúállás  gondolatának  kifejezésére.  Végre 
menni  kellett.  Arra  kászolódtak  ki,  amerre  bejöttek  és  a  barlang 
szájában  egy  pillanatra  megállottak,  hogy  figyeljenek :  nincs-e 
az  ellenség  valahol  a  közelben.  —  Oltsd  el  a  lámpát  —  sut- 
togta  Ravasz  Róka  Sólyomszem  felé  —  még  észrevesznek  .  .  . 
A  Nagy  Főnök  dacoskodott:  —  Nem  bánom.  Kész  vagyok  velük 
felvenni  a  harcot  .  .  .  mondta. 

De  nem  volt  sehol  senki.  Bagoly  huhogott  vészesen  a  fáról, 
ezúttal  igazi,  éjjeli  bagoly,  nem  Bánhegyesiék  utánozták.  A  fűben 
Szent  János'bogárkák  fénye  csillogott.  Ahogy  észrevettek  egyet, 
rögtön  elsötétült,  de  nyomban  utána  felvillant  a  másik.  Ravasz 
Róka  már  feltápászkodott  a  földről:  —  Gyerünk  haza.  Ha  észre 
vettek  otthon,  kikapok... 

Sólyomszem  alig  tudott  megválni  a  barlangtól.  Mennyi  álom, 
valóság,  szorgalom,  munka,  igyekezet  és  mennyi  öröm,  meg  bol' 
dogság  fűzte  őt  ehhez  a  helyhez !  Eszébe  jutott  a  legelső  tanács^ 
kozás  egy  torna  óra  alatt :  —  Mohikán  törzset  kéne  alakítani . . . 
Elvonultak  előtte  a  napok,  a  délutánok,  az  órák,  a  percek 
és  a  pillanatok,  melyeknek  egyegy  élménye  megteremtette 
a  barlangot  és  megteremtette  a  törzset  .  .  .  Vége  .  .  .  Vége  .  .  t 
Ravasz  Róka  újra  sürgette:  —  Gyere  már  .  .  .  Biztos  megver 
az  anyám  .  .  . 

Gépiesen  lábra  állott.  Mielőtt  megindult  volna,  még  egyszer 
hátra  fordult,  aztán  elővette  zsebkendőjét  s  ugy  tett,  mintha 
a  szeméből  törülgetne  valamit  kifelé.  Ravasz  Róka  csodáikon 
zott :  —  Sirsz  ?  .  .  .  —  Nem  sirok,  valami  beleesett  a  sze' 
membe.    Egy  bogár  .  .  .  felelte. 

Restelte  és  letagadta  a  könnyeket.  Pedig  valójában  büszke 
lehetett  volna  .  .  . 

7. 

Óra  előtt  Hill  Gyula  maga  köré  gyűjtötte  a  fiukat.  —  Fontos 
dolgokról  kell  tanácskozni  —  mondta  —  éjjel  váratlan  és 
meglepő  esemény  történt  .  .  . 

Nem  tudták  megérteni,  hogy  mi  lehet  és  izgatott  kiváncsi' 
sággal  várták,  hogy  az  egész  törzs  együtt  legyen,  mert  külön' 
külön  senkinek  se  akarta  elmondani,  pedig    váltig    faggatták. 

—  Majd,  ha  mindenki  itt  lesz . . .  szólt  komoran  a  Nagy  Főnök. 

—  Chingachgook  még  hiányzik  .  .  .  Fogarassy  leszaladt  az 
utcára,  ugy  várta  Huszthy  megérkezését,  Patay  meg  Nagy 
Lajosnál  érdeklődött :  —  Te  biztosan  tudod,  csak  nem  akarod 
megmondani  ...  —  Nem  tudok  semmit  ...  —  De  biztosan 
tudod,  ne  félj,  nem  mondom  meg  senkinek  ...  —  Nem  tudom, 
ha  mondom  ...  —  Neked  tudni  kell,  mert  te  ott  lakol  mellette 
és  neked  mindent  megmond  ...  —  Becsületszavamra  nem 
szólt  egy  szót  se  .  .  . 

Patay  hihetetlenül  csóválta  a  fejét  és  próbálta  Nagy  Lajost 
megvesztegetni :    —    Te,  én   neked   adom    a   töltőtollamat  .  .  • 

—  Mit  érek  vele,  úgyis  rossz  ...  —  De  meg  lehet  csináltatni. 
Csókásnál  két  nap  alatt  megcsinálják  .  .  . 

Ez  sem  használt.  Különben  Nagy  Lajosnak  igaza  volt,  még 
csak  nem  is  sejtette,  hogy  mi  az  a  fontos  dolog,  amiről  szó 
van.  Gyula  reggel  nem  is  várta  meg.  Margit  látta,  hogy  már 
korán  elsiettek  Rottensteinnal  az  iskolába.  A  többiek  azalatt 
tovább  ostromolták  vezérüket,  de  az  néma  maradt  és  gondokba 

merülve,  borús  arccal  járkált  le  meg  fel  a  padok  között. 
A  többiek  is  észrevették,  hogy  valami  történt  a  SomoS'Utcaiak 
táborában,  de  nem  törődtek  olyan  nagyon  az  egésszel,  őket  nem 
érintette  közelebbről.  Káldor  éppen  a  szomszédjának  forditotta 
a  latin  szöveget,  közben  oda  szólt  Hill  Gyulához: 

—  Te  Gyula,  kikerested  a  szavakat  ? . . .  —  Nem  kerestem  ki. . . 

—  Nesze  itt  a  szótár.  írd  le  gyorsan.  Még  van  idő  ...  —  Köszön 
nöm,  most  nem  érek  rá . . . 

A  szorgalmas,  igyekvő  Káldor  nem  tudta  megérteni,  hogy  mit 
jelent  ez  az  egész.  Egy  kicsit  csodálkozva  nézett  a  fiúra,  aztán 
vállat  vont  és  tovább  magyarázta  a  forditást.  Közben  Fogarassy 
diadalmenetben  hozta  be  Huszthyt,  akinek  már  lent  megmondta, 
hogy  valami  nagyon  nagy  dolog  történt.  Hill  egészen  oda  van, 
de  nem  akar  elárulni  egy  árva  szót  sem.  Huszthy  letette  könyveit 
a  padra  és  gyorsan  odasietett  a  többiekhez  :  —  Na  mi  van  ? . . . 

—  Mindnyájan  együtt  vagyunk  ?  . . .  Körülnéztek,  csak  a  kis 
Varga  hiányzott.  —  Nem  lehet,  meg  kell  várni  Vargát . . . 
Huszthy  is  kíváncsi  volt  és  mód  felett  izgatta  a  dolog,  de 
imponált  neki  ez  a  titokzatosság,  hát  helyben  hagyta,  hogy  vár*- 
ják  meg  a  kis  Vargát.  Csak  ennyit  kérdezett :  —  Nagy  baj  van? 
Hill  szátlanul  bólintott. 

—  Nád  ?  —  Nem.  —  Otthon  ?  —  Nem.  Többet  harapófogóval 
sem  lehehetett  belőle  kihúzni.  Még  figyelmeztették :  —  Mindjárt 
csengetnek ...  De  ez  sem  használt. 

Huszthy  leült  a  helyére  és  bámult  kifelé  az  ablakon.  Igyekezett 
nyugodt  és  ünnepélyes  maradni,  de  a  többiek  annál  jobban 
türelmetlenkedtek.  Egyedül  Rottenstein  nem  izgult,  azért  ő  sem 
árulta  el,  hogy  mindent  tud.  Gondolta,  annál  nagyobb  lesz 
a  dicsőség,  ha  hirtelen,  egyszerre,  bombaszerüen  értesülnek 
a  mohikánok,  hogy  az  éjjel  ő  is  tanuja  volt  a  váratlan,  bor^ 
zasztó  eseménynek.  Közben  tényleg  csengettek  és  mindenki 
a  helyére  sietett.  Benkovich  hamar  bejött  és  meglepetésszerűen 
egy  csomó  egyforma,  kékpapirosba  fedett  füzetet  tett  maga  elé 
a  katedrára. 

—  Gyakorlatirás. . .  suhant  át  az  osztályon  a  megkönnyebbít 
lés  sóhaja.  Erre  nem  számítottak.  A  Somos'Utcaiakat  kivéve, 
akik  nem  tudtak  szabadulni  a  váratlan  meglepetés  izgalmától, 
mindenki  fellélegzett. 

—  Ki  hiányzik  ?  kérdezte  Benkovich,  az  osztálykönyv  fölé 
hajolva  és  fel  se  nézett. 

A  második  padban  Illés  szolgálatkészen  felugrott  és  köteles' 
ségszerüen  jelentette:  —  Varga  Alajos... 

—  Mi  baja?...  hangzott  közömbösen  Benkovich  érdeklődése. 

—  Beteg  . . . 

Ahá,  gondolták  magukban  a  mohikánok,  szegénynek  még 
mindig  fáj  a  gyomra  a  sok  meggybefőttől . . .  Kiosztották  a 
füzeteket,  Benkovich  odaadott  Káldornak  egy  könyvet,  aki 
felirta  a  gyakorlat  magyar  szövegét  a  táblára  és  megkezdődött 
a  munka.  A  sok  kis  diák  mind  az  irkája  fölé  hajolt  és  elő- 
kerültek a  szótárak  és  buzgón  neki  láttak  az  Írásnak.  Azaz  nem 
mindannyian,  mert  a  rossz  tanulók  csak  ugy  tettek,  mintha 
dolgoznának.  Erezték,  hogy  hiába  volna  minden  iparkodásuk, 
magyarról  latinra  ugy  sem  tudnak  fordítani.  Inkább  megvárták, 
mig  a  jobbak  közül  valaki  kész  van  és  titkos  levélváltással 
könyörögtek  ki  innen  is,  onnan  is  egy  keveset.  Káldor  jó' 
szivüen  adta  hátra  a  piszkozatot  az  első  három  mondatról,  amit 
már  beirt  a  füzetébe.  Ez  aztán  végigvándorolt  az  utolsó  padig. 
Hill  és  Huszthy  szórol-szóra  ugyanazt  másolták  be,  azzal  nyu- 
godtan  behajtották  az  irkát,  ők  már  ugy  sem  akarnak  többet 
irni,  meg  gyanús  és  feltűnő  volna,  ha  végig  megcsinálnák 
a  feladatot.  Huszthy  elővette  a  történelem  könyvet  és  készült 
a  következő  órára,  Hill  Gyula  meg  a  két  kezébe  temette  az  arcát, 
ugy  ült  óra  végéig  szótlanul  és  hallgatagon,  mint  akit  semmi 
nem  érdekel  a  világon. 

Tiz  percben  alig  várták,  hogy  mindnyájan  együtt  legyenek. 
Az  udvarnak  egy  csendes  sarkába  vonultak,  hátra,  a  farakások 
mögé,  ahol  csak  kevesen  járnak,  leginkább  hetedik-nyolcadik 
osztályosok,  mert  nem  akarták,  hogy  zavarják  őket. 

Rottcnstcin  vajas  kenyeret  rágott,  az  első  tizpercben  mindig 
megette  az  uzsonnáját,  nem  maradt  meg  tovább  a  zsebében. 
Egyedül  ő  telepedett  le  a  kerítés  aljára,  a  többiek  állva  halk 
gatták  Hill  Gyula  előadását :  —  Egész  este  nyugtalan  voltam, 
nem  tudtam  lefeküdni.  Ereztem,  hogy  Bánhegyesiék  tervezi 
nek  valamit . .  ♦ 

—  Ugy-e  mondtam  ? . . .  vágott  közbe  most  Huszthy.  A  mingó 
nem  becsületes  harcos.  Ravasz.  Alattomos.  Titokban,  éjszaka 
támad.  Megvertek  ? . . . 

Hill  Gyula  komolyan  figyelmeztette:  —  Kérlek  ne  vágj  a 
szavamba.  Engem  nem  lehet  megverni.  Bánhegyesiéktől  pedig 
a  legkevésbbé  ijedek  meg... 

—  Akkor  mi  történt?... 

—  Rottensteinnal  kimentünk  a  barlangba . . .  kezdett  Hill  Gyula 
az  elbeszélésbe. 

Rottenstein  mostanáig  nyugodtan  majszolta  a  vajaskenyerét  s 
mikor  meghallotta,  hogy  Hill  a  nevét  emlegeti,  egyszerre  íeU 
ugrott  a  földről  és  közbehadarta  :  —  Tizenegykor  vártam  rá 
a  saroknál,  ő  ugy  szökött  ki  a  kerítésen  . . . 

—  Rottensteinnal  kimentünk  a  barlangba  —  folytatta  Hill 
Gyula  —  meggyújtottam  a  villamos  zseblámpát . . . 

—  Odaadtam  neki  a  lámpámat,  nagyszerűen  világított  .  .  . 
hangzott  tovább  a  mellékmagyarázat. 

—  ...  és  körülnéztünk,  hát  az  egész  barlang  fel  volt  dúlva  és 
ki  volt  rabolva  . . . 

—  Borzasztó  ...  —  Rettenetes  . . . 

—  Persze,  hogy  Bánhegyesiék  voltak  . . . 

Ezeket  zúgta  a  hallgatóság  és  a  piros  arcok  elsápadtak,  a  szemekbe 
vad  gonoszság  költözött  és  a  kis  kezek  ökölbe  szorultak.  Elke-* 
seredés  és  fájdalom  járta  át  a  lelkeket.  Igazából  talán  még 
sohasem  érezték,  csak  most  lepte  el  őket  először  ez  a  tudat: 
elveszteni  valamit,  amiért  dolgoztunk,  fáradoztunk,  amit  ápol'' 
tünk,  szerettünk  és  dédelgettünk,  ami  örömet  és  boldogságot 
jelentett,  s  egyszerre  csak  nincsen  ...  Az  ő  kis  életükbe  elő' 

S2Ör  költözött  be  ilyesmi,  hát  sokszorosan  érezték  a  súlyát. 
Nagy  Főnök  folytatta:  —  Mindent,  mindent  magukkal  vit' 
tek  ...  a  fegyvereket,  a  jelvényeket,  a  harci  ruhákat,  a  muni' 
ciót,  a  zsákmányt . .  ♦ 

—  A  sapkájukat  is  ?  . . .  —  kérdezte  Nagy  Lajos.  —   Azt   is . . . 

—  A  kincseskamrát  is  ? . . .  érdeklődött  Patay.  —  Azt  is . . .  Min* 
dent  a  világon ...  A  nádat  se  hagyták  ott  . . .  ki  vagyunk  fosztva, 
ki  vagyunk  rabolva...  Nem  elég,  hogy  felfedezték  a  vadász^ 
területünket,  nem  elég,  hogy  szétdúlták  wigwamjainkat,  de 
semmink  nem  maradt  meg  ...  —  Vissza  kell  tőlük  szerezni! . . . 
kockáztatta  meg  Nagy  Lajos. 

—  Igen  ám,  de  hogyan  ? 

—  Vissza  kell,  hogy  adják,  mert  ez  lopás...  —  Ellenségek 
között  nincs  lopás  . . .  Háborúban  vagyunk  ...  —  Megmondjuk 
őket  az  öreg  Bánhegyesinek  —  ajánlotta  Luczay  Laci... 

—  Pfuj,  szegyeid  magad  Luczay  —  torkolta  le  Hill  Gyula  — 
. . .  Árulkodni  akarsz  ?  Ez  nem  méltó  becsületes  indián  har' 
cosokhoz . . . 

—  Akkor  magunk  fogjuk  visszaszerezni  —  fejezte  be  a  vitát 
az  öreg  Huszthy  ...  —  Most  kezdődik  csak  az  igazi  háború ! 
...Majd  meglátjátok,  hogy  mi  következik  ezután!... 

—  Ugy  van,  ugy  van ! . . .  helyeselték  a  többiek  is  és  olyan  nagy 
lármát  csaptak,  hogy  nem  hallották  a  csengetést.  Csak  azon 
vették  észre  magukat,  hogy  körülöttük  már  egész  üres  az  udvar. 

—  Jaj,  siessünk  . . .  hisz'  rég  elcsengettek . . .  rémüldöztek  ijedten. 
Történelem  óra  következett  és  a  történelmet  az  igazgató  ur 
tanitja,  aki  nem  ismeri  a  tréfát.  Futólépésben  szaladtak  be  az 
osztályba,  Patay  valahogy  Rottenstein  mellé  került:  —  Te  Andor, 
becsület  szavadra,  igaz  ez  az  egész?  ...  —  Becsület  szavamra  . . . 

—  Esküdj  meg,  hogy  ellopták  a  kincseskamrát  is  . .  .  —  Bizony 
isten  ...  A  saját  szememmel  láttam,  hogy  mindent  elloptak . . . 
Patay  ugy  érezte,  hogy  nem  is  olyan  nagyon  fáj  neki  a  csapás. 
Aljas,  szívtelen  mohikán  vagyok ...  —  gondolta  magában.  De 
csak  örvendeni  tudott,  hogy  a  kincseskamrát  ellopták.  Hogyne, 

mikor  abban  volt  a  hamisított  varjuláb  is,  ami  tulajdonképp 
pen  tussal  festett  csirkeláb  és  ő  ugy  adta  be,  mint  valami 
nagyszerű  vadászzsákmányt ! . . .  Titokban  egy  kis  csendes  tán^ 
cot  járt  örömében  mielőtt  leült  a  helyére  és  legjobban  sze^ 
rette  volna  a  szive  szerint  ezt  kiabálni.  —  Hála  Istennek  ! . . . 
De  nem  merte,  csak  a  lelke  legmélyére  szorította  ezt  a  kis 
boldogságot  és  ugy  érezte  magát,  mint  aki  valami  súlyos  nehéz 
gondtól  szabadult  meg  váratlanul* 

Hiíl  Gyula  éppen  azt  súgta  oda  Huszthynak,  hogy  délután 
négykor  haditanácsot  kell  tartani,  amikor  az  igazgató  ur  bele 
nézett  a  noteszébe  és  kihívta  az  első  felelőt:  —  Nagy  Lajos... 


Az  egész  délelőtt  állandó  izgalomban  telt  el.  A  Somos'Utcai 
fiuk  minden  tizpercben  és  minden  óra  előtt  összebújtak  egy 
csoportba  és  halk  suttogással  táigyalták  a  barlang  kifosztása'* 
nak  történetét,  meg  az  elkövetkező  eseményeket.  Persze  sokáig 
nem  maradhatott  titokban  az  osztály  előtt  sem  a  dolog,  vala^ 
melyiköjük  csak  kikottyantotta.  Ettől  fogva  nemcsak  ők  vol^ 
tak  rendkívüli  állapotban,  hanem  az  egész  negyedik  osztály. 
Szájról'Szájra  járt  az  éjszakai  meglepetés  hire  és  óra  közben 
ez  forgolódott  leggyakrabban  a  fiuk  gondolatában,  ugy,  hogy 
nem  igen  lehetett  figyelni  az  előadásra,  vagy  a  felelökre.  Csak 
mozgolódtak  a  padokban,  meg  elbámészkodtak  és  törték  a 
fejüket,  hogy  mi  lesz  ebből  ?  Általánosságban  az  a  vélemény 
alakult  ki,  hogy  az  osztály  becsületéről  van  szó,  de  mind" 
annyian  biztak  Hill  Gyulában,  hogy  meg  fogja  menteni. 
—  Mit  mozgolódtok,  sugdosódtok  folyton  —  kérdezték  szigo^ 
ruan  a  tanár  urak  —  maradtok  azonnal  csendben  .  .  . 
Soha  annyi  négyest  nem  irtak  be  a  tanári  noteszekbe,  mint 
ezen  a  délelőttön.  Nagy  Lajos  egész  jól  el  volt  készülve  a 
történelemből,  mégis  helyre  küldte  az  igazgató  ur,  mert  nem 
tudta  az  évszámokat,  amit  már  az  év  eleje  óta  tanultak.  Az 
évszámokat   csak  a  legritkább   esetekben   kérdezte  a   szigorú, 

de  szelíd  lelkű  igazgató  ur.  Akkor,  ha  már  nagyon  mérges 
volt  az  osztályra. 

Patay,  akinek  külön  tanári  notesze  volt,  rendes  névsorral, 
magánszorgalomból  szintén  jegyzett  minden  tantárgyból,  min' 
den  felelőnek.  Először  is  azért,  mert  az  első  padból  gyakran 
meg  lehetett  figyelni,  hogy  mit  is  ir  be  a  tanár  ur,  de  leg^ 
többször  a  maga  Ítélete  és  Ízlése  után  karmolta  be  az  osztály 
zatot.  —  Hármas  alát  kaptál  —  mondta  történelem  óra  végén 
Nagy  Lajosnak  —  és  megmutatta  neki  a  noteszét,  ami  a  leg' 
nagyobb  kitüntetés  számba  ment  nála* 

—  Biztos  ?  —  Biztos.  —  Akkor  mért  küldött  helyre  ? 
Patay  erre  nem  tudott  válaszolni,  csak  a  vállát  vonta  és  a 
saját  noteszére  hivatkozott :  —  Be  is  irtam  .  .  .  Nézz  ide  .  .  . 
Őszintén  szólva  egy  kicsit  elfogult  volt  Nagy  Lajossal  szenti' 
ben,  akit  most  egyszerre  külön  csapás  is  ért,  mindnyájuk 
bajától  függetlenül.  Gondolta,  tartani  kell  a  lelket  a  fiukban, 
mert  különben  vége  mindennek. 

Hazamenet  aztán  Hill  Gyula  külön  a  lelkére  kötötte  minden" 
kinek,  hogy  négy  órára  pontosan  jelenjenek  meg  a  haditan 
nácsban,  amit  a  barlangban  fognak  megtartani.  Alig  volt 
étvágyuk  ebédelni.  Nagy  Lajos  otthon  bemondta,  hogy  tör^ 
ténelemböl  egykettedre  felelt. 

—  Patay  egész  jól  látta,  hogy  egykettedet  jegyzett  az  igazgató 
ur  —  hivatkozott  a  barátjára.  —  Ezt  már  szeretem  —  dicsérte 
az  apja  —  és  örömében  és  boldogságában  adott  neki  egy 
koronát.  —  Soha  jobbkor  —  gondolta  Nagy  Lajos  —  ebéd 
után  azonnal  veszek  gummit,  magamnak  is,  meg  Gyulának 
is . . .  Rögtön  megcsinálom  a  két  gummipuskát,  nem  lehet  a 
törzs  minden  fegyver  nélkül . . . 

A  húgát  is  biztatta  :  —  Margit  csinálj  uj  zászlót.  A  régi  elveszett. 
De   azt   már   nem    árulta  el   neki,    hogy  hogyan  veszett  el  a 
zászló :    —    Leánynak   nem  kell  mindent  tudni,  mert  hamar 
megvénül  ♦ .  . 
S   mihelyst  lenyelte  az  utolsó   falatot,   rohant    gummi    után. 

A  többieken  is  észrevették  a  szülők,  hogy  valami  motoszkál 
a   fejükben.    Patayt  különösen  jó  hirrel    fogadta  a  szakácsné: 

—  Hát  maga  mit  csinált  ?  .  . .  Lesz  ne  mulass ! . . . 
Pataynak  eszébe  jutott  a  tegnapi  horgászás,  azért  bátran  felelte  : 

—  Nem  csináltam  semmit,  azt  se  tudom  miről  beszél ...  — 
Na,  majd  meghallja .  . .  Annyit  mondhatok,  hogy  elő  van 
készítve  a  szőnyegporoló  . . . 

De  az  egész  ebéd  alatt  nem  történt  semmi.  Titkon  észrevette, 
hogy  szülei  nem  valami  barátságos  arccal  ülnek  az  asztalnál, 
de  behozták  a  levest  és  nem  szóltak  egy  szót  sem.  Ö  ugyan 
próbált  mindenféléről  beszélgetni :  —  Gyakorlatot  irtunk  latina 
ból  —  kezdte  —  és  óra  után  az  enyémet  összehasonlitottam  a 
Káldoréval,  hát  két  hiba  volt  benne  . .  . 

Káldor  elismert  szaktekintély  volt  az  összes  szülők  előtt,  akit 
mintaképül  állitottak  a  többi  fiu  elé,  de  Patayék  barátság' 
talán  arca  még  erre  sem  enyhült  és  a  szigorú  apai  tekintet 
nem  szelídült  meg.  Valami  másra  volt  szükség:  —  Az  igaz" 
gató  urnák  nagyon  rossz  kedve  volt,  történelem  órán  min'' 
denkit  helyre  zavart,  senki  se  tudta  az  évszámokat.  Akkor 
már  borzasztó  dühös  volt  és  becsukta  a  noteszt  és  csak  ugy 
mondta:  —  Na  gyere  Patay !  Mutasd  meg,  hogy  te  tudod... 
Egy  pillanatra  elhallgatott  és  kíváncsi  izgalommal  kutatta  a 
szülők  tekintetét.  Azt  vette  észre,  hogy  a  jég  kezd  megtörni, 
hát  bátran,  folyékonyan  és  gondolkozás  nélkül  folytatta  a 
hazugságot. 

—  Arra  kimentem  és  össze-vissza  kérdezett  mindent.  Valami 
húsz  évszámot  adott  fel,  egyetlen  egyet  se  tévesztettem  el 
belőle  . . .  Megdicsért  és  azt  mondta  :  „Látjátok,  ez  a  fiu  a  leg' 
külömb  fiu  köztetek.  Jól  van  Patay .  . ."  Látni  lehetett,  hogy 
egyest  jegyez  és  be  is  karikázta.  Évvégi  egyes. 

—  Na  és  mi  van  a  befőttekkel,  meg  a  szalonnával  ?  . . .  —  kér' 
dezte  az  apja.  Erre  szótlan  maradt.  Rémülten  nézett  a  tányér' 
jára,  aztán  felvetette  a  fejét :  —  Nem  tudom,  mit  tetszik  gon-* 
dőlni ...    —  Tetszik  ?  Nem  tetszik  ! . . .   Hova  vitted  a  befőt' 

tekét,  meg  a  szalonnát  a  kamrából  ? .  . .  folytatta  most  egy 
hanggal  feljebb  az  apja. 

—  Nem  láttam  . . .  honnan  tudjam  . . .  biztosan  a  macskák. . . 

—  A  macskák  ?  Macskák  vitték  el  a  baracklekvárt  meg  négy 
üveg  meggybefőttet  ?  —  Nem ...  a  szalonnát ...  —  De  a  be^ 
főtt,  meg  a  lekvár  ?  .  .  .  Egész  üvegekben,  felbontatlanul !  .  .  . 
Az  utolsó  két  mondat  fortisszimóban  bődült  feléje,  érezte, 
hogy  már  nem  lehet  segíteni  a  dolgon. 

. .  .Ami  ezután  következett  az  szomorú  és  nem  méltó  Dámvad' 
hoz,  aki  becsületes  indián  harcos  és  érdemei  elismeréséül 
beválasztották  a  n^gy  tanácsba.  —  Ide  ne  hozd  többet  ezeket 
a  barátokat!  .  .  .  figyelmeztette  ráadásul  az  apja,  a  tegnapi 
vendégekre  célozva. 

Magára  hagyta  a  szobában  és  ő  csak  ott  gubbasztott  egy 
sarokban  és  azon  gondolkozott,  hogy  mennyit  kell  neki  tűrni, 
szenvedni  és  szomorkodni  az  életben  .  .  . 

—  Most  legalább  ki  van  egyenlitve  a  számlám  a  boldog 
vadászmezőkön,  az  örök  harcosok  világában  ...  —  sóhajtotta. 

—  Úgyis  haragudtak  rám,  mert  ott  mindent  tudnak  és  bele' 
irták  a  nagy  könyvbe,  hogy  örültem  a  kincseskamra  elrablá" 
sának  .  .  . 

—  Ezzel  kvitt ...  —  állapította  meg  magában  és  egyszerre 
elfelejtette,  hogy  az  előbb  nagyon  kikapott. 

8. 

Sólyomszem  és  Chingachgook  a  barlang  közepén  ültek  egy 
láda  tetején,  a  többiek  pedig  körülöttük  helyezkedtek  el.  Még 
nem  kezdődött  meg  a  haditanács  és  Fiatal  Sas  azzal  szóra^ 
koztatta  a  mohikánokat,  hogy  elmesélte  látogatását  Párduc 
macskánál.  —  Szegény  borzasztóan  kétségbe  van  esve,  hogy 
nem  jöhetett  el  ma  délután  a  Somosba,  de  nem  engedik  ki  a 
szobából  .  .  . 

—  Nagyon  beteg?  .  .  . 

—  Nem  nagyon,  csak  panaszkodott,  hogy  tejbe  grizt  adtak 
neki  ebédre  és  ö  utálja  a  tejbe  grizt  .  .  .  Meg  valami  ragadós, 
sárga  olajat  öntögetnek  le  a  torkán,  azt  mondja  olyan  keserű, 
hogy  alig  tudja  lenyelni.  Két  kockacukrot  eszik  meg  minden 
kanál  orvosság  után  ...  De  holnap  már  velünk  tart .  .  .  Ha 
kell,  megszökik  hazulról  .  .  . 

—  Iskolába  még  nem  jön  ?  .  .  . 

—  Nem.  Holnap  számtan  óra  lesz  és  kijelentette,  hogy  ha  már 
tejbe  grizt  kell  neki  enni  és  keserű  olajat,  akkor  legalább 
elmulasztja  a  számtan  órát  .  .  . 

—  Persze,  még  ezt  is  .  .  .  tette  hozzá  Chingachgook.  —  Nem 
elég,  hogy  megette  a  meggyet,  meg  a  szalonna  felét,  most 
számtan  órára  se  jön  ...  —  Csak  a  számtan  óra  miatt  tűri 
el  vacsorára  is  a  tejbe  grizt  és  a  keserű  orvosságot  .  .  .  Külön' 
ben  ugy  sem  enné  meg.  . .  —  Mondtad  neki,  hogy  mi  történt? 

—  Mondtam.    Nagyon  fel  van  háborodva  és  azt  állítja,  hogy 

szivesebben  elszenvedett  volna  még  két'három  mellbevágást 
Bánhegyesiéktől,  minthogy  ilyennek  kellett  előfordulni  .  .  . 

—  No,  nem  marad  büntetlenül  .  .  .  szólt  komolyan  Sólyom' 
szem  és  hozzá  tette:  —  Mohikán  testvéreim!  Ma  délben  elő" 
adás  után  az  egész  osztályból  sokan  jelentkeztek  nálam,  hogy 
szívvel-lélekkel  hajlandók  a  zászlónk  alá  sorakozni  .  .  . 

—  Hohó  !  .  .  .  kockáztatta  meg  az  egyik  mohikán  ... Nem 

megy  az  olyan  könnyen  .  .  . 

Sólyomszem  bátran  nézett  a  harcosok  szeme  közé :  —  Mohi' 
kán  testvéreim !  Azt  mondtam  nekik :  a  Somos  harcosainak 
ellopták  a  fegyverzetét,  az  élelmét  és  a  municióját,  de  a  két 
karjukat  nem  lophatta  el  senki.  Nekünk  nincs  szükségünk 
idegen  segítségre,  magunk  is   elvégezzük  a  magunk  dolgát !  . . . 

—  Ugy  van  ! . . .  ugy  van  ! . . .  helyeseltek  körülötte  mindannyian. 
Egy  pillanatra  csend  lett.  A  harcosok  feszült  izgalomban  les* 
ték  a  Nagy  Főnök  szavait.  —  Itt  tovább  nem  maradhatunk. 
A  mingók  felfedezték  ezt  a  vadászterületet  és  másutt  kell  fel* 
állítani  wigwamjainkat . . . 

—  A  Csikós^kertben  ! . . .  ajánlotta  Ravasz  Róka,  akinek  ez  már 
régi  terve  volt. 

A  Csikósakért ...  Az  erdő  sűrűjében,  legbelől,  egy  nagy  darab 
zöld  mező,  majdnem  térdig  érő  friss  fü  sarjadozik  benne,  s  a 
fü  között  ott  tarkállanak  és  ott  szóródnak  el  a  legszebb  vad' 
virágok.  Mikor  szél  fújdogál  ugy  hullámzik  a  rét,  mint  valami 
haragos,  zöld  szinü  tenger,  vagy  a  végtelen  prairieket  juttatja 
eszünkbe,  ahol  sohasem  kaszálják  le  a  puha,  selymes  füvet  és 
emberi  lábnyomok  csak  ritkán  taposnak  rajta.  Ilyen  a  Somos* 
erdő  mohikánjai  szemében  a  Csikósakért,  egy  darab  prairie,  a 
messzi  mezők  minden  hasonlatosságával,  csak  éppen,  hogy 
körül  van  kerítve  szöges  drótkerítéssel.  Valószínűleg  azért, 
hogy  ne  lehessen  oda  bemenni.  A  drótkerítést  ugyan  nem  a 
tolvajok  ellen  építették,  mert  onnan  nincs  mit  lopni.  Már 
évek  óta  nem  hozták  ide  a  versenylovakat  pihenő-'szezonra. 
Pedig  tulajdonképpen  azért  irttatta  ki  jókora  darabon  az  erdőt 

a  mostani  gróf  édesapja  és  azért  építtetett  a  rét  közepére  jókora 
fa'épüleíet,  istállónak,  meg  tréner,  lovászfiú,  zsoké  és  kocsis 
lakásnak,  hogy  a  karcsú  lábú  lovaknak  jótékony  szanatóriuma 
legyen.  Az  épület  mellett  gémes  kut  mered  az  égnek,  előtte 
széles  ló'itató  vályú.  Ezenkívül  rendes,  úgynevezett  vas^kut  is 
van  a  Csikós'kertben,  ahová  titokban  be'besurrantak  az  erdő 
helyi  viszonyaival  ismerős  fiuk  vizet  inni.  Lábujjhegyen  köze'- 
litették  meg  a  kutat,  s  a  vaskar  minden  nyikorgására  ijedten 
összerezzentek,  hogy  nem  veszik-e  észre  őket? 
Félelmetes  és  titokzatos  volt  a  Csikósakért,  közepén  az  óriási 
faépülettel.  Sohasem  lehetett  tudni,  hogy  a  lakóházban  nem  tar* 
tózkodik-e  valaki?  Néha  látták,  hogy  füstölög  a  kémény.  Más' 
kor  feltűnt  Torzsás,  az  erdőkerülő,  ahogy  a  vállára  akasztott 
puskával  ott  lépked  a  Csikós'kertben,  sőt  benyit  a  házba  és 
csak  hosszú  —  hosszú  idő  múlva  jön  elő  megint. 
Idegennek  tilos  volt  a  bemenet.  Ezt  a  kerités  négy  sarkában 
álló  tábla  hirdette,  fekete  alapon  feltűnően  ható  fehér  betűk' 
kel.  S  pár  lépésnyire  a  szöges  drótkerítéstől  sürü  bozót  húzó' 
dott  a  Csikósakért  mentén,  ugy,  hogy  alig  lehetett  áthatolni  rajta. 
Ez  a  kép  vonult  el  mindnyájuk  előtt,  amikor  Ravasz  Róka 
kijelentette,  hogy  foglalják  el  a  Csikós^kertet.  Mindnyájan 
beleegyeztek. 

—  Ne  várjunk  egy  pillanatig  sem!  Azonnal  vonuljunk  be  a 
Csikós'kertbe  . . .  adta  ki  Sólyomszem  a  jelszót.  —  És  foglaljuk 
el  a  Gerenda  várat .. .  —  tette  hozzá  Chingachgook. 
Gerendavárnak  nevezték  el  a  nagy  istálló  és  lakóház  épületet, 
mert  élénken  emlékeztette  őket  az  igazi  Gerendavárra,  amelyért 
legelső  őseik,  a  legelső  Sólyomszem,  Chingachgook,  Dámvad 
és  Ravasz  Róka  vivtak  elkeseredett  harcokat  s  ahonnan  sok 
hősi  ütközetben  verték  vissza  az  ellenség  támadásait... 
Még  elbúcsúztak  a  barlangtól.  Kihordták  a  megmaradt  ásvány 
vizes  ládákat,  mert  azokat  magukkal  viszik  az  uj  tanyára. 
Azután  lerombolták  a  két  bejáratot,  hogy  utánuk  senki  se 
használhassa  ezt  a  helyet.  Mikor  ezzel  is  készen  voltak,  körül' 

állták  a  bokrot,  melynek  a  közepén  ott  meredezett  az  eső* 
csatornából  formált  kémény.  Árván  állott  ki  a  földből,  az 
egyetlen  ami  a  barlangból  megmaradt  és  a  mohikánok  szót' 
lanul  bámulták  és  ugy  váltak  meg  ettől  a  helytől,  mint  a 
tüzkárosultak,  akiknek  elpusztult  a  hajléka  s  csak  a  csonka 
kémény  hirdeti  egyesegyedül,  hogy  itt  valamikor  élet  volt, 
mert  életnek  nevezik  azt  a  sok  fáradozást,  tülekedést,  gondot, 
harcot  és  igyekezetet,  ami  nap'nap  után  kijut  az  emberiségnek. 
Egy  darabig  csend  volt,  aztán  Sólyomszem  és  Chingachgook 
komoran  megindultak.  A  többiek  követték  őket.  —  A  Gerenda" 
várhoz  !  . . .  hallatszott  a  Nagy  Főnök  parancsa  . . . 
Senki  sem  beszélt,  mindnyájan  érezték  a  pillanat  fontosságát, 
s  a  helyzethez  méltóan  komolyan  viselkedtek.  Sólyomszem 
kiadta  az  utasitásokat :  —  Két  harcos  előre  ! . . .  A  Csikósakért 
bozótjánál  mindnyájan  megállunk. 

Egyszerre  négyen  is  jelentkeztek,  hogy  ők  akarnak  előre  menni. 
—  Gyors  Szarvas  és  Fiatal  Sas  menjenek,  —  szólt  Sólyom' 
szem.  —  Gyors  Szarvasnak  van  fegyvere,  én  a  magam  gumim> 
puskáját  Fiatal  Sasra  bizom  . . .  —  Hát  mi  puszta  kézzel  har" 
coljunk?...  —  érdeklődött  Dámvad. 

Vágtak  maguknak  erős,  vastag  botokat  a  fákról.  —  Na,  most 
már  van  lándzsánk ! . . . 

Mindez  útközben  történt  s  mire  az  egész  csapat  el  volt  látva 
fegyverzettel,  már  oda  is  érkeztek  a  Csikósakért  elé.  —  Ide 
hozzám  ! . . .  Lefeküdni ! . . .  —  utasította  Sólyomszem  a  törzset. 
Aztán  folytatta:  —  Gyors  Szarvas  és  Fiatal  Sas  keresztül  tör" 
nek  a  bozóton,  átmásznak  a  drótkeritésen  és  a  fűben  hason" 
csúszva  megközelitik  a  Gerendavárat.  Kikémlelik,  hogy  van^e 
bent  ellenség?  Aztán  visszatérnek  a  jelentéssel.  Mi  itt  meg" 
várjuk  őket. .  . 

A  többiek  irigykedve  bámultak  a  két  harcos  után,  akiket  az 
a  szerencse  ért,  hogy  ezt  a  fontos  megbízatást  végrehajthatták. 
Már  el  is  tűntek  a  bozót  mögött  és  Dámvad  utánuk  ment  a 
kerítésig,  hogy  figyelje  őket .  .  . 

A  sok  kis  diák  mind  az  irkája,  fölé  hajolt. 


Sólyomszem,  Chingachgook,  Holló  és  Ravasz  Róka   várakozó 

álláspontrahelyezkedtek  és  ott  bújtak  meg  egy  bokor  alatt.  Ravasz 

Róka  aggódni  kezdett.  —  Hátha  ellenség  van  a    Gerendával 

ban?. .. 

Chingachgook  gondolkozás  nélkül  felelte:  —  Ki  fogjuk  verni 

az  ellenséget . . . 

E  pillanatban  maga  sem  tudta,  hogy  hogyan,  valószínűleg  nem 

is  gondolt  a  súlyos  kijelentésre,  mert  igy  folytatta:  —  Ha  asz^ 

szonynépség  van  odabent:  cifra  ruhákkal  és  ajándékokkal  fog' 

juk  megnyerni  őket ...  Ez  igy  szokás  ...  A  cifra  ruhák  és  gyön^ 

gyök  még  sohasem  tévesztették  el  hatásukat . . . 

Az  villanhatott  át  a  fejében,  hogy   odahaza  majd  kendőket  és 

színes  gyöngysorokat  szereznek,  s  ha  felkínálják  a  sok  holmit 

a  Csikós'kerti  lakosoknak :  valószínűleg  megengedik  nekik  az 

ott'tartózkodást. 

—  A  férfiakat  pedig  tüzes  vízzel  és  dohánnyal  lehet  megvesz' 
tegetni ...  —  tette  hozzá   Sólyomszem. 

—  Mindenesetre  megpróbáljuk  a  barátságos  közeledést.  Csak 
ha  nem  sikerül,  akkor  dobjuk  feléjük  a  vérrel  itatott  rőzse^ 
csomagot,  ami  azt  jelenti,  hogy  megüzenjük  a  háborút  .  .  . 

—  Nekünk  nem  szabad  titokban  támadni,  nem  harcolhatunk 
ellenük  orvul.  Becsületes  indiánoknál  ez  nem  szokás.  Arra 
való  az  apró  fabotocskákból  álló  véres  köteg,  hogy  jelezzük 
nekik  a  hadüzenetet  .  .  .  szólt  ismét  Chingachgook. 

—  Vájjon  ők  is  ismerik  ezt  a  szokást?...  akadékoskodott 
Ravasz  Róka.  Erre  nem  tudtak  neki  válaszolni,  hát  éppen 
jókor  jött  a  Dámvad  jelentése :  —  Jönnek  visszafelé  .  .  .  Futva 
jönnek  ...  —  Kergetik  őket  ?  —  Nem.  —  Akkor  mért  sza' 
Iádnak  ?  .  .  . 

Izgatottan  másztak  előre  a  kerítésig,  ahol  nemsokára  ott  pihe< 
gett  előttük  Gyors  Szarvas  és  Fiatal  Sas  és  nagyokat  fújva 
lélegzettek  a  szaladás  után. 

—  Na  fiuk,  mi  újság?  —  Gerendavár  nem  tetszik.  Nagyon 
csöndes   és   hallgat  minden  .  .  .  felelték.    —    Furcsa.    Biztosan 

nincs  ott  senki.  Nem  láttatok  fehér  ember  mokaszin  nyomcv 
kat?  —  Nem.  A  kut  körül  is  jól  megnéztük  a  földet,  ott 
se  .  .  •  Sehol  ...  —  Akkor  gyerünk  azonnal  ...  —  határozott 
Sólyomszem  és  felegyenesedett. 

Ravasz  Róka  ellenkezett:  —  Hátha  csak  tőrbe  akarnak  csalni? 
Biztosan  észrevették  a  fűben  kúszó  harcosokat  és  nem  mutat' 
koztak  .  .  .  Várták,  hogy  mindnyájan  ott  legyünk  ...  —  Tyüh ! 

—  kiáltott  fel  Dámvad  is.  —  Ha  ez  csakugyan  igaz,  akkor 
benne  leszünk  a  kelepcében.  Fegyver  nélkül,  minden  nélkül 
szemtől'szembe  a  nagy  fehérarcú  emberekkel  .  .  . 
Mindnyájan  gondolkodóba  estek.  De  csak  egy  percig  tartott 
az  egész,  mert  Sólyomszem  határozott:  —  A  kémek  nem 
láttak    senkit.    Újra    kérdezem    tőlük:    jól    körülnéztek?  .  .  . 

—  Igen.  —  Bent  voltatok  a  Gerendavárban  is  ?  —  Gerendavár 
be  van  zárva.  Gyors  Szarvas  felmászott  a  hátamra  —  mesélte 
Fiatal  Sas  —  és  benézett  az  ablakon.  Odabent  csak  szalmát 
látott  és  verebek  repdestek  az  istállóban  .  .  . 

—  És  a  lakószobák  ?  .  .  .  —  Be  vannak  bútorozva,  de  üre^ 
sek  ...  A  konyhában  nincs  semmi,  csak  a  tűzhely  .  .  .  Az 
ágyak  csupaszon,  ágynemű  nélkül  állanak  .  .  . 
Sólyomszem  emelt  hangon  mondta:  —  Nincs  vesztegetni  való 
időnk  .  .  .  Előre ! .  .  .  Én  legelői  megyek  a  kémekkel,  a  többiek 
Chingachgook  vezetésével  sziz  lépésről  követnek  .  .  . 

Azzal  megindultak.  Futó  epésben  szaladtak  át  a  mezőn.  Oda 
értek  a  Gerendavárhoz.  Köröskörül  síri  csönd.  Nehezen  volt 
elképzelhető,  hogy  ott  valami  élő  lény  lett  volna,  minden  jel  az 
elhagyatottságra  vallott.  A  lakószobák  üvegablakain  át  Sólyom^ 
szem  is  látta,  hogy  a  kémek  igazat  jelentettek* 
Az  istálló'ablakokat  farács  véd:e.  Sólyomszem  egy  lendület' 
tel  az  ablakon  termett  és  lándzsáját  a  farácsok  közé  feszitette. 
A  lándzsája  vékonyabb  volt,  mint  a  rácsok,  de  friss  és  erős, 
azok  meg  már  korhadni  kezdtek.  Könnyű  szerrel  kitört  egy 
más  után  kettőt  is,  ugy,  hogy  keresztül  fért  az  ablakon  és 
bevetette    magát    az    istállóba.    Sűrűn    felhalmozott    szalmára 

esett.  Egy  ugrással  talpra  állt  és  beszaladta  a  helyiséget.  Sehol 

senki.  Ijedt  verebek  repdestek  fel  körülötte.  Átkiabált  az  abla' 

kon :  —  Halló  fiuk !  .  .  .  Bátran  utánam !  .  .  . 

Egymás  után  sorban  követték  a  mohikánok.  Legelőször  Fiatal 

Sas,  Gyors  Szarvas  és  Holló.  Aztán  Dámvad  következett  volna, 

de  sehogyse  sikerült    neki :  —  Jaj,    nem    birok  ...  —  Huzóz" 

kodj  a  karoddal  ...  —  Nem  birok  .  .  . 

Chingachgook  és  Ravasz  Róka  alólról    taszították,    végre    tér.* 

deivel  felkapaszkodott  az  ablak    aljába  ...  —  Ugorj  be  Dám' 

vad  ...  —  biztatták  az  istállóban  levők.  —  Nagyon  mély  .  .  . 

—  Ne  félj,  nem  ütöd  meg  magad  .  .  .  Szalmára  esel  ...  —  De 
nagyon  mély  .  .  .  Hozzatok  még  szalmát  .  .  . 

Ugy  kellett  még  egy  csomó  szalmát  összenyalábolni  és  felhal' 
mozni  az  ablak  alatt.  Csak  akkor  ugrott  be  Dámvad  is  az 
istállóba.  Akik  kint  maradtak  egy  perc  alatt  bent  termettek 
és  az  egész  törzs  ott  feküdt  a  szalmán,  kipirult  arccal,  győzet 
lemittasan,  az  öröm  és  a  dicsőség  első  mámoros  érzésével. 

—  Elfoglaltuk  Gerendavárát !  .  .  .  —  jelentette  ki  Sólyomszem 
és  ezennel  a  birtokunkba  vesszük  .  .  . 

—  Éljen!  Éljen!  .  .  .  harsogott  körülötte.  —  Pszt!  .  .  .  Csen' 
desen !  .  .  .  —  ez  messzire  elhallatszik  .  .  . 

Gyorsan  hozzáláttak  a  berendezéshez.  Ketten  visszavonultak  az 
erdőbe  az  ásványvizes  ládákért,  de  ezek  már  nem  fértek  be 
az  ablakon.  Botokkal  szétverték  mindet  és  darabokban  dobál" 
ták  be  az  istállóba.  Azalatt  Chingachgook  és  Ravasz  Róka 
azon  fáradoztak,  hogy  az  oldalfal  két  deszkáját  felfeszítsék, 
mert  kényelmetlen  lett  volna  állandóan  az  ablakon  át  jár' 
kálni  .  .  . 

—  Csak  a  tolvaj  mászik  ablakon  keresztül  —  jelentette  ki  a 
legöregebb  mohikán  és  gyorsan  hozzátette  :  —  Dámvad  min' 
den  alkalommal  külön  megszenvedne  .  .  . 

Sólyomszzm  pedig  felmászott  a  lépcsős  fel  járaton  a  szénapad" 
lásra  és  örömmel  hozta  hírül.  —  Fent,  a  tető  legcsucsán  kiver' 
tem  a  bottal  négy  zsindelyt ...  Az  őrszem  ezentúl    ott   áll    és 

a  Csikósakért  mind  a  négy  irányába  vizsgálódhat.  Gyönyörűen 
be  lehet  látni  az  egész  területet.  Ellenséges  támadás  esetén 
jelenti,  hogy  melyik  vidékről  jön  a  veszedelem,  mi  pedig  azalatt 
könnyen  felkészülhetünk . . . 

—  Vagy  elszaladhatunk  . . .  kockáztatta  meg  Ravasz  Róka  mosó' 
lyogva. 

—  Hallgass,  Róka!...  —  förmedt  rá  a  Nagy  Főnök.  —  Ha 
nincs  bátorságod  :  elmehetsz.  Itt  senkinek  nem  szabad  félni  és 
senki  se  akar  elszaladni.  Ha  valaki  mégis  akarna:  inkább  most, 
mint  később  . . . 

Chingachgooknak  közben  sikerült  a  deszkákat  szétfesziteni  és 
most  könnyű  szerrel  ki'  és  bejárhattak.  A  két  deszkát  vissza 
tudták  illeszteni  a  helyére,  ugy,  hogy  idegen  szem  észre  se 
vehette,  hogy  ott  kapu  van.  Végül  felesküdtek  mindnyájan, 
hogy  az  uj  tanyát  életükkel  és  vérükkel  megvédik.  —  Párduc* 
macskának  holnap  külön  le  kell  tenni  az  esküt ...  —  hatá' 
rozták  el. 

Sólyomszem  kiadta  az  utasitásokat,  hogy  holnapig  mindenki 
szerezze  meg  az  uj  harci  ruhákat  és   a   fegyvereket. 

—  Most  már  nem  adjuk  olyan  olcsón...  Csak  kerüljön  a  két 
Bánhegyesi  újra  a  kezünk  közé...   jelentette  ki  végül. 
Hazamenet  Sólyomszem  karonfogta  Hollót:  —  Te  Pista!  este 
kihozzuk  a  flóbertet  az  uj    tanyára.    Hány   patronod    van  ?  . . . 

—  Két   skatulyával.    Az  egyikből    hiányzik  vagy  öt    darab... 

—  A  főúton  nem  szabad  jönni,  mert  észrevennének...  Meg 
kell  kerülni  az  erdőt,  a  dombok  felől . . . 

Holló  egy  darabig  nem  tudott  válaszolni.  Azon  gondolko* 
zott,  hogy  mit  mond  odahaza  a  szüleinek.   Aztán  elhatározta: 

—  Vacsora  után  gyere  át  értem.  Mondd,  hogy  nem  tudod  a 
számtan  házi  példát  megcsinálni.  Anyám  biztosan  elenged . . . 

9. 

Három  nap  múlva  Gerendavár  be  volt  rendezve.  Lent  az  istálló' 
épületben  tanyázott  az  egész  törzs,  itt  tartották  a  ruhákat  és 
a  fegyvereket  és  a  flóbert  is  itt  volt  eldugva  a  jászol  alá.  A 
padláson  pedig  teljes  fegyverzetben  ott  kuksolt  az  őrszem,  aki 
éberen  kémlelte  a  környéket. 

Az  őrszemnek  az  volt  a  kötelessége,  hogy  legkorábban  foglalja 
el  a  helyét  Gerendavárban.  Előbb  természetesen  körül  kell 
néznie,  hogy  minden  rendben  van^e  s  csak  akkor  szállhatja 
meg  a  posztját.  Söt  Chingachgook  azt  is  kitalálta,  hogy  az 
őrszemnek  az  egyik  zsindelynyiláson  keresztül  ki  kell  tűzni 
a  zászlót,  ami  azt  jelenti,  hogy  nincs  semmi  veszedelem,  bátran 
jöhettek.  Amig  a  zászló  nem  jelenik  meg  a  tetőn  keresztül,  a 
mohikánoknak  nem  szabad  a  Csikós^kertbebelépniök.  A  zászlót 
az  őrszem  köteles  volt  magával  hordani,  azt  nem  tartották  a 
Gerendavárban.  Egyik  napról  átadták  a  másikra,  ez  volt  náluk 
az  őrségváltás  szabálya. 

Ma  délután  Párducmacska  volt  megbízva  az  őrséggel.  Ebéd  után 
rögtön  kisietett  az  erdőbe,  útközben  találkozott  Bánhegyesiékkel. 
Először  ki  akarta  őket  kerülni,  de  azután  máskép  határozott. 

—  Csak  nem  bújok  el  gyáván  —  gondolta  magában  és  bátran 
a  szemük  közé  nézett. 

—  Hová  sietsz  Varga  ?  .  . .  érdeklődött  a  nagyobbik  Bánhegyesi, 
aki  a  múltkori  támadásnál  mellbe  vágta.  —  Csak  sétálok . . . 

—  Ilyen  gyorsan  ?  .  . . 

Párducmacska  meglassította  a  lépteit:  —  Lehet  lassabban  is. 
Nincs  messze  az  erdő ...  —  A  Somosba  indulsz  ?  . . .  —  Oda. 
Van  valami  kifogásotok  ellene  ?  .  .  . 

A  két  Bánhegyesi  elkezdett  nevetni :  —  Dehogy  van.  Menj 
ha  jól  esik  .  . . 

Azzal  ott  hagyták  és  Párducmacska  látta,  ahogy  leheverednek 
az  árok  partjára.  Nem  is  látszottak  ki  az  árokból,  csak  a  fejük, 
azaz  jobban  mondva  a  két  tornasapka,  a  kék  csillaggal,  meg 
a  piros  csillaggal,  ami  egyszer  már  ott  függött,  mint  valami 
skalp,  Sólyomszem  és  Gyors  Szarvas  harci  övében.  Párduc 
macska  újra  sietni  kezdett  és  nemsokára  bent  volt  az  erdőben. 
Nagyon  gyorsan  ment,  nem  nézett  se  jobbra,  se  balra,  pedig 
ha  ügyel,  észrevehette  volna,  hogy  BánhegyesiéU  utána  jöttek. 
Az  árok  széliben  levetették  a  cipőjüket  meg  a  harisnyájukat  és 
mezítláb  belemásztak  a  vizbe,  amely  térden  alul  ért,  ugy 
lábaltak  az  erdő  felé.  Mikor  látták,  hogy  Párducmacska  már 
bent  van  a  főúton,  gyorsan  kimásztak  az  árokból  és  a  dombok 
felől  rohantak  az  erdőbe  a  főút  irányában. 
Nemsokára  felfedezték  az  utón  vágtató  mohikánt  és  párhu' 
zamosan  léptettek  vele  egy  irányban,  de  bent  a  fák  között. 
Látták,  hogy  letér  a  főútról  a  sűrűség  felé  s  most  már  nycmon 
követték  vagy  száz  lépésnyiről.  Látták,  hogy  bemegy  a  Csikós^ 
kertbe  is  és  azt  is  látták,  hogy  előbb  óvatosan  körülnéz,  aztán 
félretolja  az  istálló  oldalában  a  deszkákat,  s  nyomban  eltűnik. 

—  Gyorsan  utána  .  .  .  határozták  el  Bánhegyesiék  és  átrohantak 
a  Csikós'kert  füvén.  —  Hol  a  kiszakított  deszka  ?  . . .  suttogták. 
Keresték,  de  nem  tudták  megtalálni. 

Ravaszak  is  voltak  s  nem  akartak  nyomban  berontani  utána, 
elkezdtek  hát  tanácskozni:  —  Hátha  többen  vannak  odabent? 

—  Meg  kéne  tudni ...  —  Ez  lesz  az  uj  tanyájuk . . .  Jól  ki" 
választották  . . . 

Felfedezték  az  ablakot  és  a  kisebbik  Bánhegyesi  felkúszott  a 
kitört  rácsokig.  Benézett  az  istállóba  és  ezt  súgta  le  a  bátyjának: 

—  Egyedül  van  bent . . .  Öltözködik  ...  —  Hát  még  mit  látsz  ? 

—  Egy  csomó  szekercét . . .  Ruhadarabokat  ♦ . .  Nyilakat  .  .  . 
Két  tele  ládát .  . . 

—  Utána  kell  menni  ...  Ha  háttal  lesz  az  ablaknak  ugorj  be 
rögtön  és  nyomd  le  a  földre  ...  A  száját  szoritsd  be,  hogy  ne 
kiabáljon  .  . .  Rögtön  utánad  jövök  . . . 

. . .  Párducmacska,    szegény  kis  Párducmacska  nem  is  sejtette, 

hogy  milyen  súlyos  veszedelemben  forog.  Neki  most  az  volt 

a  legfőbb  gondja,  hogy  szépen,  díszesen  felöltözzön  az  indián 

jelmezbe,  bal  füléhez    odatüzze  a  héjjatollat,  vállára  akassza  a 

nyilát...  és  töltény  táskájába    rakja  a  nyilvesszöket . .  .   Aztán 

megindult  a  falépcső  felé,  a  padlásra  .  . .  őrséget  állni  . . .  köte^ 

lességszerüen,    parancs    szerint.    Nagyon    el    lehetett    foglalva 

toilettjével,  mert  egyszerre  csak  egy  koppanást  hallott  a  háta 

mögött,    mintha    valaki    a    szalmára    esik  s  mire  megfordult, 

már  le  volt  teperve  a  földre. 

Fölötte  vigyorgott  a  kis  Bánhegyesi :  —  Hát  igy  sétálsz  te  az 

erdőben  ? 

Ujabb  koppanás  az  ablak  felől.  Mellette  termett  a  nagyobbik 

is  :  —  Te  Varga  ! .  . .  Nem  bántunk,  csak  mondd  meg  gyorsan : 

nincs  itt  senki  ?  .  . . 

Párducmacska  sírni  szeretett  volna  mérgében  és  haragjában  és 

dacosan    összeszorította  a  száját.    Nem  válaszolt,    pedig  a  két 

keze  már    nagyon  fájt  a  csavarástól  és  a  melle  is  fájt,  ahogy 

Bánhegyesi   rátérdepelt.   —   Ki  van  itt  rajtad  kivül  ?  . . .  —  stuv 

gették  újra  ...  —  Most  ez  a  barlangotok  ?  . . . 

Párducmacska  hallgatott.  A  nagy  Bánhegyesi  fenyegetőzni  kez' 

dett  :  —  Te  én  megverlek  ! . . . 

Erre  már  muszáj  volt  felelni.  —    Verjetek  meg . .  .  Tessék  .  ♦ . 

Ti   ketten  vagytok  és  én  egyedül.  Hát  csak  üssetek  . . .    Rajta ! .  . . 

Párducmacska  nem  volt  diplomata  és  észre  se  vette,  hogy  ezzel 

elárulta  magát.    A  kis  Bánhegyesi   egyszerre  nem   térdepelt  a 

mellén  és  érezte,  hogy  a  kezén  is  enyhülnek  a  szorítások. 

—  Most  már  nem  bántunk,  csak  megkötözünk  egy  kicsit,  hogy 
ne  zavarj  bennünket  a  munkában  . . . 

—  Megint  lopni  akartok  ?  .  .  .  kérdezte  merészen  Párduc- 
macska. 

—  Lopni  ? . . .  Nem  lopás  ez  —  csak  zsákmányolás ...  —  kacag- 
tak Bánhegyesiék. 

Az  egyik  ládából  mindent  kiforgattak,  és  megtalálták  a  lasszót. 
Rendes,  becsületes,  ruhaszáritókötél  volt,  Holló  hozta  házul' 
ról.  A  kis  Vargának  összekötözték  vele  a  lábát,  de  a  kezét 
szabadon  hagyták,  mert  csak  az  volt  fontos,  hogy  meg  ne  szök- 
hessen.  Ott  hagyták  egy  sarokban,  a  szalmán  feküdni,  ők  meg 
hozzáláttak,  hogy  felkutassák  az  istállót.  A  fegyvereket  mind 
egy  halomra  hordták,  a  héjjatollakat  leszaggatták  a  harci  ruhák- 
ról,  a  festéket,  amivel  a  harci  jeleket  festik  magukra  a  mohi' 
kánok  zsebre  dugták  és  ennivaló  után  kutattak.  —  Enniva' 
lótok  nincs  ? . . .  Most  nem  kapunk  meggybefőttet  ?  . . .  érdek" 
lődtek  Bánhegyesiék.  Párducmacska  nem  szólt  semmit.  Nagyon 
el  volt  keseredve. 

—  Szalonnátok  nincsen  ?  . . .  Kenyeretek  se  ? . . .  Hát  cigaret- 
tátok ? . . . 

Cigaretta  ugyan  volt  az  indiánok  uj  tanyáján,  sőt  két  szivar 
is,  de  azt  Parducmacska  sem  tudta,  hogy  az  istállónak  melyik 
részébe  rejtették  el. 

—  Hát  persze,  ti  nem  cigarettáztok ...  —  kacagott  a  nagy 
Bánhegyesi,  mikor  a  jászolra  szegezett  fehér  rajzpapiroson  fel' 
fedezte  : 


ITT 
TILOS  A  DOHÁNYZÁS ! 


Mérgében  leszakitotta  a  rajzpapirt,  hát  akkor  látta,  hogy  alatta 
kis  üreg  van  a  fába  vésve,  s  abban  két  szivar  meg  cigaretták, 
gyufaskatulyák  és  egy  hosszúszárú  piros  cserép-pipa  van  elrejtve. 
Nagyon  megörültek  a  zsákmánynak  és  boldogságukban  körül' 
táncolták  az  istállót . . . 

—  No  gyere  kis  Varga ! . . .  Szívjuk  el  a  békepipát ! . . .  mond' 
ták.  Az  egyik  szivar  felét  begyömöszölték  a  pipába  és  a  nagyobb 
bik  Bánhegyesi  elkezdett  buzgón  pöfékelni.  Kettőt'hármat  szip^ 
pantott,  majd  átnyújtotta  az  öccsének. 

Az  is  boldogan  eregette  orrán^száján  a  füstöt  s  hirtelen  Pár' 
ducmacska  szájába  nyomta  a  pipát:  —  Szijjad  Varga!  ...  — 
biztatták.  —  De  ki  ne  engedd  a  füstöt,  mert  agyonvágunk  ! . . . 
Nyeld  le !  .  .  .  Lenyelni !  .  .  . 

Szegény  Párducmacska  —  mit  tehetett  egyebet  —  szomorúan 
és  keservesen  nyeldekelte  a  füstöt,  elkezdett  köhögni  tőle, 
de  nem  merte  kiengedni  a  száján,  mert  két  vésztjósló  tekintet 
őrködött  fölötte.  O  bizony  nem  nagyon  szeretett  dohányozni. 
A  tanácsban  is  mindig  kinevették,  mikor  a  pipa  körben  for^ 
gott  és  őrá  került  a  sor.  Ilyenkor  keserű  arccal  muszáj  volt 
egyet  szippantani  és  Párducmacska  mindig  elfintorította  az 
orrát.   Nem  vette  be  a  természete  a  füstöt. 

—  No  még  egyet !  .  .  .  Mellre  szívjad !  .  .  .  Nagyobbakat !  .  .  . 
hangzott  állandóan  a  parancsoló  utasítás  és  Párducmacska  már 
fuldoklóit  a  dohányfüsttől  és  ugy  köhögött,  mintha  hörögne. 
Érezte,  hogy  szédül,  a  feje  nehéz  lesz,  a  gyomrában  minden 
felkavarodik  és  csak  elvágódott  a  szalmán.  Bánhegyesiék  olyan 
jóizüen  nevettek  rajta,  hogy  a  könnyük  is  kicsordult.  Aztán 
hozzáláttak,  hogy  mindent  elcipeljenek.  Az  ablak  alá  vonszol" 
ták  a  törzs  egész  raktárát  és  a  nagyobbik  már  az  ablakban 
volt,  hogy  kiugorjon. 

—  Te  Bánhegyesi  ...  —  fordult  Párducmacska  szenvedő  han*- 
gon  a  kicsihez  ...  —  mondok  neked  valamit  ...  —  Mit 
mondsz  ?  .  .  .  —  Elárulok  nektek  valamit,  ha  elvágjátok  a 
köteleket  . .  .   Most  már  mindegy,  hiszen    úgyis   elmentek  .  .  . 

—  Mit    árulsz   el  ?  .  .  .    kíváncsiskodtak   azok.  —  Meglátjátok, 
hogy  fontos  dolog  .  .  .  Előbb  vágjátok  el  a  kötelet  ...  —  Előbb 
mondd  meg,  hogy  miről  van  szó  ...  —  Flóbertről  .  .  . 
Egyszerre    ott    álltak    mind   a   ketten   mellette.    —    Flóbert  ? 

—  Igen.  —  Kié  ?  —  Most  a  Hill  Gyuláé.  Fogarassytól  kapta . . . 

—  Örökbe  ?  .  .  .  —  Nem.    Csak  használatra.  —  Hol  van  ?  .  .  . 

—  Megmondom,  ha  elvágjátok  a  kötelet  .  .  . 
Bánhegyesiék  ezt  már  nem  is  hallották,  mert  rémült  gyor^ 
sasággal  láttak  hozzá,  hogy  mindent  felforgassanak  az  istálló' 
ban.  A  szalmát  végigkutatták,  a  jászol  belsejét  is  végigkutatták, 
egyikük  felmászott  a  lépcsőn  a  padlásra,  de  minden  eredmény 
nélkül.    Sehol  sem  találták  a  flóbertet. 

Újra  Párducmacskát  kezdték  faggatni.  —  Merre  van  ?  —  Nem 
mondom.  —  Mondd  meg,  mert  agyonverlek  —  dühösködött  a 
nagy  Bánhegyesi  ...  —  Már  ismerheted  az  öklömet  .  .  .  Agyon- 
üthetsz,  de  akkor  se  mondom.  Legfeljebb  meghalok,  de  a 
puskát  nem  találjátok  meg  ...  A  titkot  magammal  viszem 
a  sirba  .  .  . 

Párducmacska  nagyon  meg  volt  elégedve  ezzel,  amit  most  mon" 
dott,  ugy  találta,  hogy  szépen  és  hatásosan  beszélt,  sőt  a  cél' 
ját  is  eléri  vele  .  .  .  Dehogy  akarta  ő  elárulni,  hogy  hol  van 
a  flóbert!  Csak  tudta,  hogy  a  mohikánoknak  már  itt  kell 
lenni  a  Csikósakért  szélén,  a  bozótban  és  idegesen  várják,  hogy 
a  zászló  megjelenjen  a  tetőnyiláson  .  .  .  Vájjon  mit  gondol' 
hatnak  ?  .  .  .  —  ábrándozott  Párducmacska  ...  —  Biztosan 
pontatlan  és  rendetlen  harcosnak  tartanak,  aki  nem  jelentem 
meg  idejében  az  őrségen  .  .  .  Ok  már  régóta  várakozhatnak... 
Párducmacska  nem  tévedett.  Sólyomszem,  Chingachgook  és  a 
többiek  jó  idő  óta  ott  hasaltak  a  Csikós'kert  szélében  és  nem 
tudták  mire  vélni,  hogy  a  zászló  még  mindig  nem  jelenik 
meg  a  zsindely  helyén?  Gyors  Szarvas  kétszer  is  ajánlko' 
zott,  hogy  ő  bemegy  kémszemlére,  de  Sólyomszem  visszatart 
totta,  mert  Sólyomszem  látta  Párducmacskát,  mikor  elindult 
az  erdő  felé.  Titokban,  az  ablakból  meg  szokta  lesni  Nagy 
Főnök  az  embereit,  hogy  szigorúan  betartják-e  az  utasitásokat 
és  a  parancsokat?  Ez  hozzátartozott  a  módszeréhez.  —  Vár" 
junk  .  . .  adta  ki  a  )elszót  —  Még  egy  negyed  órát  várjunk . . . 
S  ezalatt  a  negyedóra  alatt  az  istállóban  ez  történt:  Bánhe^ 
gyesiek  tűvé  tettek  mindent,  de  nem  találták  meg  a  flóbertet. 

Pedig  Párducmacska  közben  meg  is  esküdött  nekik,  hogy  itt 
van  elfejtve  az  épületben  s  ha  elvágják  a  kötelet :  megmutatja. 
A  nagyobbik  Bánhegyesi  végül  is  elővette  a  bicskáját  és  Pár' 
ducmacska  egy  pillanat  alatt  szabadon  mozoghatott. 
—  A  padláson  van  ...  —  hazudta.  —  Gyertek  utánam . . . 
És  megindultak  a  lépcsőn  felteié.  Mikor  felértek,  Párduc 
macska  oda  mutatott  az  egyik  sarokba,  ahol  rengeteg  széna 
volt  felhalmozva:  —  A  széna  közé  van  elrejtve.  Hányjátok 
el  a  szénát  .  .  . 

A  két  Bánhegyesi  buzgón  neki  látott  a  munkának,  de  azért 
nem  vették  le  a  szemüket  Párducmacskáról.  Az  pedig  folyton 
hátrált  tőlük  a  padlás  közepe  felé  s  mikor  odaért  hirtelen 
előrántotta  kabátja  belső  zsebéből  a  kis  zászlót  és  kitűzte  a 
tető  nyilason.  Csak  egy  pillanatnyi  ideje  volt,  mert  Bánhe^ 
gyesiek  észrevették  s  azonnal  abba  hagyták  a  kutatást.  Sej" 
tették,  hogy  ez  valami  jeladás  lehet  és  gyorsan  rávetették 
magukat  Párducmacskára.  Az  egyik  magával  cipelte  és  ugy 
belevágta  a  szénába,  hogy  csak  nyekkent  egyet,  a  másik  meg 
visszaráncigálta  a  tetőről  a  zászlót,  zsebre  vágta,  azzal  mind  a 
ketten  lerohantak  az  istállóba.  A  nagyobbik  kiugrott  az  ablakon, 
a  kicsi  pedig  buzgón  dobálta  utána  a  mohikánok  holmiját, 
aztán  kint  termett  ő  is. 

A  zászló  éppen  csak,  hogy  megjelent  a  tető  nyilason  és  máris 

visszahúzódott.    De  ennyi  is  elég  volt  a  mohikánoknak,  akik 

nem  értették,  hogy  mit  jelent  az  egész  és  Sólyomszem  kiadta 

a  parancsot.   —   No    Gyors  Szarvas,    mutasd    meg,   hogy   mit 

tudsz  !  . . .   Egykettő  előre  ! . . . 

Gyors  Szarvas  elvágtatott  mint  a    szélvész  és    éppen   abban  a 

pillanatban  érkezett  az  ablak  alá,  amikor  a  kis  Bánhegyesi  a 

bátyja  után  ugrott  és  nagy  igyekezettel  kapkodták  fel  a  földről 

a  rablott  lándzsákat,  nyilakat  és  ruhadarabokat . . . 

Ok  nem  láthatták  Gyors  Szarvast,    mert  az    istálló    eltakarta, 

ahogy  a  másik  oldal  felől  beszaladt  a  Csikós'kertbe.  Csak  akkor 

vették  észre,  mikor  már  ott  állott  mellettük  és  elkiáltotta  magát. 

—  Hugh  ! . . .  Hugh ! . . .  Ezzel  figyelmeztette  a  hátramaradt  har' 
cosokat,hogy  jöjjenek  azonnal,  de  figyelmeztette  Párducmacskát 
is,  aki  a  hangból  észrevette,  hogy  nincs  egyedül  és  nyomban 
kint  termett  az  istállóból. 

A  két  Bánhegyesi  először  Gyors  Szarvasra  vetette  magát,  s 
csak  akkor  hagyta  el  a  nagyobbik,  mikor  Párducmacska  is 
megjelent  a  porondon. 

Mint  valami  kis  hörcsög,  vagy  mint  az  igazi  Párducmacska 
ugy  vetette  magát  a  kis  harcos  a  nálánál  két  fejjel  magasabb 
Bánhegyesire.  Neki'neki  ugrott  a  földről  és  igyekezett  léte* 
perni.  De  akármilyen  ügyes  volt  és  bátor,  nem  birt  az  erő-' 
sebbel.  Az  nyugodtan  védekezett  és  szeliden  elhárította  a 
támadásokat.  Párducmacska  pedig  egyre  hevesebben  és  heve^ 
sebben  rontott  neki  és  ilyeneket  kiabált : 

—  Mellbe  vágtál  ?  . . .  Hátulról  nekem  rontottál  az  erdőben  ?  . . . 
Nesze,  nesze !  .  . .  És  karmolta,  tépte,  marta,  ahol  csak  érte. 
A  nagy  Bánhegyesi  lefejtette  magáról  Párducmacskát  és  a  földre 
dobta.  Mint  a  macska  ugy  ugrott  talpra  a  kis  mohikán  és  újra 
és  újra  rárontott  az  óriásra : 

—  Összekötöztél?...  Pipát  nyomtál  a  szájamba?...  Füstöt 
kellett  nyelni  ?  . . .  Meghalsz  mingó  ! .  . .  Ütötte,  verte,  de  az 
ellenfele  csak  mosolyogva  játszott  vele  tovább  .  .  .  Akkor  hir' 
telén   felhangzott  két  oldalról  is  a  mohikánok    csataordítása : 

—  Hugh  ! . . .  Hugh ! . . .  Rajta ! .  . .  Rajta ! .  . . 

A  nagy  Bánhegyesi  megrémült,  hirtelen  sápadt  lett  az  arca  és 
hátratántorodott.  Ezt  a  pillanatot  használta  ki  Párducmacska. 
Minden  erejét  összeszedve,  végső  elszántságában  neki  ugrott 
az  óriásnak  és  szabályszerűen  a  földhöz  vágta.  Ott  feküdt  a 
nagy  Bánhegyesi  alatta  és  ő  rátérdelt  és  apró  öklével  buzgón 
döngette  az  ellenfele  mellkasát : 

—  Látod,  te  nagy  ember  ?  . . .  Ugye  földhöz  vágtalak  ?  .  .  . 
Szereted  a  mellport  ?  . . .  Neked  is  jól  esik  ?  . . .  Szereted  a 
füstöt  ?  .  . .    Most    fuvok    az    orrod    alá  ! .  .  .    —    Hagyjátok   — 

kiabált  közben  a  társai  felé  —  ez  az  én  dolgom ! . . .  És  nem 
engedte,  hogy  a  többiek  közbelépjenek.  Azt  se  tudta,  hogy  hol 
üsse,  hol  vágja  Bánhegyesit  és  hogy  mit  csináljon  vele  örö" 
mében  és  bosszújában.    Sólyomszemnek  kellett  róla  lefejteni : 

—  Elég  lesz.  Ne  bántsd  Párducmacska  . « .  Haditörvényszék  elé 
állítjuk  őket. 

A  másik  Bánhegyesit  már  becipelték  az  istállóba  és  ott  feküdt 
megkötözve  a  szalmán.  Párducmacska  beparancsolta  a  nagyobb 
bikát  is: 

—  Ugorj  csak  be  kérlek  ! . . .  Az  ablakon  átal . . .  Én  majd 
besétálok  a  saját  külön  kapunkon  keresztül .  . . 

10. 

Legelőször  mindent  vissza  kellett  nekik  adni,  a  zászlóval  együtt. 
Aztán  elvették  tőlük  a  piroscsillagos  meg  a  kékcsillagos  torna' 
sapkát.  Az  egyiket  Gyors  Szarvas  tűzte  az  övébe,  a  másikat 
ezekkel  a  szavakkal  nyújtotta  át  Sólyomszem  Párducmacská> 
nak.  —  A  törzs  legkisebb  harcosa  visílje  büszkén  legnagyobb 
ellenségünk  skalpját,  amely  egykor  az  én  harci  övemet  diszi' 
tette . . . 

Párducmacska  egyszerre  mindent^mindent  elfelejtett,  olyan  bok 
dognak  érezte  magát.  Kinos  és  kellemetlen  emlékei,  amelyek 
a  mellbevágásokhoz,  a  tejbcgrizhez  és  a  kényszer  füst'nyelés' 
hez  fűzték  hirtelen  rózsaszinű  felhőbe  burkolóztak  és  eltün' 
tek,  elszálltak  a  feledés  homályában.  A  győzelem,  a  dicsőség  édes 
mámora  töltötte  be  a  szivét  és  egy  fejjel  magasabbnak, 
erősnek  és  hatalmasnak  érezte  magát,  ahogy  az  övében 
fityegett  a  nagy  Bánhegyesi  tornasapkája.  —  Eletem  legbol' 
dogab  napja...  —  állapitotta  meg  magában  és  szerette  volna 
a  tükörből  végignézni  magát,  de  tükör  nem  volt  az  istállóban. 
Ötpercenként  elbujt  egy  sarokba,  s  mikor  azt  hitte,  hogy 
senkise  látja:  megsimogatta  a  gyűrött  tornasapkát  és  titokban 
végigcsókolta  és  a    szivéhez  szoritotta  . . . 

Akkor  tért  magához,  mikor  Sólyomszem  mindnyájukat  szolid 
totta:  —  Mohikán  testvéreim  !  Felkérlek  benneteket,  hogy  vegye' 
tek  részt  a  haditörvényszék  tanácsában,  amely  Ítélkezni  fog 
a  mingók  felett . . . 

A  mingók,  azaz  Bánhegyesiék,  oda  voltak  kötözve  két  faáll" 
ványhoz,  amilyen  sok  volt  az  istállóban,  mert  kettö'kettő 
között  állt  mindig  egy  ló  a  jászolhoz  kötve.  Egész  testüket 
sürün  körbe  csavarták  a  kötelekkel,  a  kezüket  sem  hagyták 
szabadon.  A  hátuk  mögött  állott  Fiatal  Sas,  teljes  harci  fel" 
szerelésben.  O  volt  kirendelve  az  örizetükre.  Holló  fent  kuk^ 
solt  a  padláson  és  kémlelte  a  vidéket.  A  törzs  pedig  a  foglyok" 
kai  szemben  telepedett  le.  A  középen  ült  Sólyomszem,  tőle 
jobbra  Chingachgook,  balra  Ravasz  Róka.  A  többiek  a  szalmán 
hevertek  körülöttük  és  lestek  a  Nagy   Főnök   szavait. 

—  Nemsokára  elmentek  abba  a  boldog,  szép  országba,  ahol  a 
ti  uj  vadászterületeitek  feküsznek,  ha  kiderül,  hogy  a  földön 
becsületes  és  igazságos  harcosok  voltatok  . . .  De  ha  nem,  akkor 
a  kietlen  sivatag  vár  rátok,  amelybe  rettenetes  ut  vezet  . . . 
A  két  Bánhegyesi  csak  ijedezett,  nem  értették  az  egészet.  De  a 
mohikánok  helyeslően  bólogatták  a  fejüket,  ők  tudták,  hogy 
Sólyomszem  szavai  azt  jelentik,  hogy  igazságos  vizsgálat  tár' 
gyáva  teszik  az  ellenség    szereplését. 

Párducmacska  elmondta  a  délutáni  támadás  történetét.  Rész' 
letesen  beszámolt  a  betörésről,  a  fenyegetésekről,  a  pipázásról 
aztán  emelt  hangon  adta  elő  saját  cselvetését  a  flóberttel. 

—  Na,  mit  válaszoltok  erre  ?  .  .  .  —  kérdezte  Sólyomszem  a 
foglyoktól.  Azok  hallgattak.  —  Ketten  támadtatok    egy    ellen 

—  folytatta  a  Nagy  Főnök  —  és  különösen  a  pipáztatás  nem 
méltó  becsületes  harcosokhoz  .  .  . 

—  Mért  nem  védekeztek?...  szólt  közbe  Chingachgook  is. 
A  két  Bánhegyesinek  nem  jött  egy  árva  szó  sem  az  ajkaira, 
csak  megszégyenülve  bámultak  a  földre,  aztán  a  mohikánokat 
nézték  és  Sólyomszem  ilyenkor  azt  vette  észre,  hogy  sze^ 
műkből  a  felelem  és  kétségbeesés  rémülete  sugárzik  .  .  . 

—  Amig  kihirdetjük  az  ítéletet  a  foglyokat  átadjuk  Gyors 
Szarvasnak  és  Párducmacskának,  mert  törzsünk  szokásai  sze' 
rint  őket  illeti  a  jog,  hogy  tetszésük  szerint  bánjanak  el 
-velük  .  .  .  szólott  a  Nagy  Főnök. 

Párducmacska  odaugrott  a  nagy  Bánhegycsi  elé :  —  Ne  félj 
Bánhegyesi ! . . .  Nem  bántlak  . . .  Kezed'lábad  meg  van  kötözve, 
nem  tudnál  védekezni  sem  .  .  .  így  nem  érdemes  veled  kikez' 
deni  .  .  .  Csak  azt  akarom  mondani,  hogy  gyere  el  máskor  is, 
szivjuk  el  újra  a  békepipát  .  .  . 

És  kacagott,  kacagott,  szívből,  jóízűen.  A  nagy  Bánhegyesinek 
jobban  fájt  a  kis  mohikán  harcos  gúnyos  kacagása,  mintha 
megverték  volna.  Valósággal  örvendett,  amikor  Sólyomszem 
csendre  intette  Párducmacskát  és  a  többiek  feszült  érdeklő' 
désének  kíséretében  kihirdette  az  Ítéletet : 

—  Indián  szokás  szerint  nyilakkal  fogjuk  őket  megkínozni . . . 
Ami  abból  állt,  hogy  a  törzs  harcosai  egymás  után  szembe 
álltak  a  két  lekötözött  fogollyal  és  sorra  kirepítették  nyilaikat 
feléjük,  de  ugy,  hogy  ne  találják  el  őket,  csak  éppen  mellettük 
szálljanak  el  a  könnyű  nyílvesszők  .  . .  Először  Sólyomszem 
feszitette  ki  az  ijját.  A  nádszál  pontosan  a  nagyobbik  Bán' 
hegyesi  füle  mellett  suhant  el  és  belevágódott  a  jászol  fölött 
lévő  rácsba,  ahová  a  szénát  rakják  fel  a  lovaknak.  Chingach' 
gook  nyílvesszője  majdnem  súrolta  Bánhegyesi  arcát . . ,  Aztán 
következtek  a  többiek,  ki  jobban,  ki  rosszabbul  értett  a  nyíl 
kezeléshez.  Isten  különös  csodája  volt,  hogy  nem  találták  el 
valamelyik  Bánhegyesi  szemét.  Dámvad,  aki  tudvalevőleg  nem 
tartozott  a  jó  harcosok  közé  pontosan  el  is  találta  a  kis  Bán' 
hegyesi  gyomrát,  ha  akarta  volna  :  biztosan  nem  sikerül  neki . .  . 
A  két  Bánhegyesi  pokoli  kínokat  állt  ki.  Valóságos  halál' 
félelemben  éltek,  hogy  valamelyik  nyílvessző  véletlenül  az 
arcukba  vágódik.  Sólyomszem  vigasztalta  őket : 

—  Ne  reszkessetek  mingók  ...  A  mohikánok  tudnak  bánni 
a  nyílvesszővel  .  .  . 

Egy  fél  óra  hosszat  tartott  az  egész.  Aztán  eloldozták  a  fog' 
lyok  köteleit  és  Sólyomszem  rájuk  rivalt,  hogy  hordják  el 
magukat.  Szégyenkezve  távoztak  az  ablakon  keresztül  és  a 
mohikánok  közül  két  fegyveres  harcos  elkísérte  őket  a  Csikós' 
kert   széléig  ...  —  Ha  kedvetek    van,   legyen   máskor  is  sze' 

rencsénk  ...  —  biztatták  őket  nevetve,  de  Bánhegyesiék  nem 
is  válaszoltak.  Sőt  most  az  egyszer  magukban  sem  forraltak 
semmi  rosszat,  e  pillanatban  nem  gondoltak  bosszúra,  vagy 
ellenségeskedésre,  csak  mérhetetlen  szégyent  éreztek  és  őszintén 
be  kellett  látniok,  hogy  súlyos  vereséget  szenvedtek  .  .  . 
.  .  .  Mire  a  két  harcos  visszatért  Gerendavárba,  Sólyomszemet 
már  teljes  vadászfelszerelésben  találták.  A  vállán  keresztbe 
vetve  ott  lógott  a  hosszú  puska,  vadászatra  készült  az  erdőbe. 

—  Ki  kisér  el  testvéreim  közül  ?  —  érdeklődött.  Gyors  Szarvas 
jelentkezett.  —  Te  leszel  a  vadhordozó ...  —  mondta  neki 
Sólyomszem.  És  megindultak  az  erdő  felé.  Elől  a  Nagy  Főnök 
és  nyomában  a  csatlósa.  Csakhama  eltűntek  a  fák  között  és 
Holló  az  őrhelyről  lekiabálta : 

—  Beértek  az  erdőbe  . . .   Minden  csendes  . . . 
Chingachgook  és  a  többiek    ezalatt  hozzáláttak,  hogy  rendbe^ 
hozzák  a  Gerendavárat.   Nem  sok  idő  telt  el,  mikor  egy  lövés 
dördülése  hallatszott  el  hozzájuk  az  erdő  felől.  Chingachgook 
a  fejét  csóválta : 

—  Ejnye,  ejnye  . . .  Háborúban  vagyunk  és  háborúban  nem 
jó  meggondolatlanul  lövöldözni.  A  lövés  zaja  könnyen  nyomra 
vezetheti  az  ellenséget . . .  Torzsásra  gondolt,  a  Nagy  Fehér' 
arcú  Emberre,  akivel  nem  szeretett  volna  összeakadni.  Először 
is  Torzsásnak  kétcsövű  puskája  van,  amelynek  csak  az  egyik 
fele  van  a  vadállatok  és  kártékony  madarak  számára  meg' 
töltve.  A  másik  cső  sóval  van  megtöltve,  az  pedig  az  ő  ijeszté' 
sükre  való. 

—  Vájjon  mire  célzott  Sólyomszem  ?  .  . .  kérdezte  Ravasz  Róka. 

—  Valami  madárra  ...  —  Hátha  négylábura  lőtt  ?  .  ♦ .  —  Nem 
hiszem.  Kár  a  patronért.  Flóberttel  legfeljebb  mókust  lehet . . . 
Nagy  izgalomban,  kiváncsian  várták  a  vezérük  hazatérését.  De 
az  idő  telt-múlt  és  Sólyomszem  meg  Gyors  Szarvas  csak  nem 
jelentkeztek.    Nagy    Kígyó    minduntalan    felkiabált  az  őrhöz : 

—  Nem  látod  még  őket  ?  . .  .  —  Nem.  —  Semmit  se  látsz  ? . . . 

—  Semmit. 

—  Különös ...  —  mormogta  magában  Nagy  Kígyó  —  ...  Hol 
maradnak  olyan  sokáig  ?  . .  .  Már  nemsokára  este  lesz  . . .  Egy^ 
szerre  még  egy  lövést  hallottak.  Ez  csak  fokozta  az  izgalmukat. 
Már  éppen  azon  voltak,  hogy  Ravasz  Róka  a  vadászok  után 
indul,  mikor  Holló  jelentette  a  padlásról: 

—  Jönnek ! . . .  Jönnek ! . . . 

Mindnyájan  kirohantak  az  istálló  elé,  ugy  várták  haza  a  vadá^ 
szokat.  Hogyne,  mikor  ez  volt  Sólyomszem  első  kirándulása 
a  hosszú  puskával ! . .  . 

A  nap  éppen  leáldozóban  volt  az  erdő  fölött  és  az  ég  alja 
pirosló  háttérrel  vonta  körül  a  fák  koronáját.  Szépséges  és 
gyönyörűséges  volt  minden,  körülöttük  négy  oldalról  az  erdő 
sötétlett  és  különös,  jó  illatokat  hozott  feléjük  az  esti  szellő. 
Sólyomszem  egyre  közeledett.  A  hosszú  puska  hanyagul  a 
karjára  volt  vetve,  a  csöve  lefelé  bámult  a  földre.  Mögötte  jött 
Gyors  Szarvas,  aki  frissen  vágott  mogyoróvesszőt  egyensúlyom 
zott  a  jobb  vállán.  A  mogyoróvessző  két  végére  egy-egy  madár 
volt  odakötözve,  élettelenül,  csapzott,  felborzolt  tollakkal,  a 
fejük  egykedvűen  lógott  lefelé  és  ugy  himbálódzott  a  levegő' 
ben,  ahogy  Gyors  Szarvas  lépkedett. 
Ötven  lépésről  a  mohikánok  találgatni  kezdtek  :  —  Varjú  . .  . 

—  Szarka  .  . . 

Húsz  lépésre  voltak  a  vadászok,  mikor  Chingachgook  meg" 
állapította :  —  Se  nem  varjú,  se  nem  szarka,  sokkal  nagyobb 
madár.  Harkály  . .  . 

Tiz  lépésről  aztán  már  jól  lehetett  látni,  hogy  az  egyik  madár, 
amelyet  Sólyomszem  elejtett:  valóságos  fülesbagoly.  Szép,  nagy 
példány.  Biztosan  egész  gyanútlanul  üldögélt  a  fatörzsön,  még 
nem  indulhatott  el  esti  körútjára,  mert  nem  volt  elég  sötét  és 
Sólyomszem  felfedezte.  Célzott  és  a  fülesbagoly  csak  lefordult 
az  ágról  és  ott  hevert  a  vadászok  lábai  előtt.  A  másik  zsákmány 
bizony  varjú  volt.  A  lábait  rögtön  levágták  egy  késsel  és  elhe> 
lyezték  az  uj  kincseskamrában.  A  bagollyal  nem  tudtak  mit 
kezdeni. 

—  Ki  kéne  tömni . .  .  ajánlotta  egyikőjük.  De  ehhez  nem 
értettek.  Végre  is  Sólyomszem  elhatározta,  hogy  a  madár  két 
szárnyát  levágják  és  a  nagy  tollait  lefosztják,  mert  az  jó  lesz  a 
harci  ruhák  díszítésére. 

—  A  szárnyait  magammal  viszem  ...  —  jelentette  ki  a  Nagy 
Főnök.  —  A  varjú  szárnyait  is  .  . .  Spárgával  összefűzte  a  két 
pár  szárnyat  és  a  kabátja  alá  rejtette.  Elindulás  előtt  Chin' 
gachgook  üdvözlő  beszédet  mondott  hozzá: 

—  Gratulálunk  a  nagyszerű  vadász^zsákmányhoz  ! . . .  Ezt  jól 
csináltad . . . 

—  Köszönöm  fiuk  —  szólt  Sólyomszem  a  meghatottságtól 
remegő  hangon.  —  És  kijelentem  nektek,  hogy  mostantól  kezdve 
felveszem  a  Vadölő  nevet . . . 

—  Méltán  megillett  —  hízelgett  Ravasz  Róka.  —  Sólyomszem 
név  gyermeknek  való.  Te  jobbat  érdemelsz  .  ♦ .  A  félelmet  nem 
ismered,  sem  emberekkel  sem  állatokkal  szemben . . .  Isten 
éltessen  Vadölő  ! . . . 

Mindnyájan  éljenezni  kezdtek  és  Vadölő  sorban  kezet  szorított 
társaival.  —  Gyerünk  fiuk  . . .  már  késő  van  nagyon.  A  ter' 
mészét  arra  int  bennünket,  hogy  térjünk  pihenőre . . .  Annál 
is  inkább,  mert  ez  a  mai  nap  nagy  volt  és  nevezetes  .  ♦ . 
Gerendavárban  mindent  elrendeztek  és  párosával  kisiettek  a 
Csikós'kertből.  A  fák  között  összeakadtak  és  a  szokottnál  is 
vidámabban,  jobb  kedéllyel  megindultak  hazafelé.  Egész  utón 
a  délutáni  dolgokról  beszélgettek.  Dámvad  gúnyolódva  fordult 
Párducmacskához :  —  Te  macska !  jó  volt-e  a  pipafüst  ? . . .  —  Nem 
volt  jó  —  szólt  Párducmacska.  —  Az  anyád  baracklekvárja 
jobban   ízlett . . . 

Dámvad  elhallgatott.  A  baracklekvár  kellemetlen  emlékeket 
ébresztett  fel  benne  és  nem  nagyon  szeretett  beszélni  a  dologról. 
Az  erdő  bejáratánál  ott  várta  őket  Vah^ta^Vah.  Mostanában 
azt  a  szokást  vette  fel,  hogy  minden  este  megvárta  itt  a  fiukat, 
ahogy  hazafelé  jöttek.  Már  messziről  észrevették  és  sorban 
megrohanták,  hogy  elmeséljék  neki  az  eseményeket.   Párduc* 

macska  és  Gyors  Szarvas  egymást  túlkiabálva  adták  elő  a  tör' 

tériteket   Vah^ta^Vah  mosolyogva  hallgatta  őket,  aztán  a  Nagy 

Főnök  felé  fordult,  aki  némán  és   szótlanul    állott   a  többiek 

mögött : 

—  Gratulálok  Sólyomszem,  rebegte  a  mohikán  leány. 

Akit    megszólított    büszkén    vetette    rá    a   szemét :    —   Nem 

Sólyomszem  :  Vadölő.    Mint  minden  fiatal  és  bátor  mohikán 

harcosnak  ma    ez,    tegnap  az  volt  a  nevem ! . . .    Ma  csak  két' 

szer  lőttem  ki  a  hosszú  puskát  és  két  vadat  ejtettem.    Nesze, 

itt  vannak  a  skalpjaik  ! . . . 

Azzal  előrántotta  kabátja  alól  a  spárgára  fűzött   szárnyakat  és 

hódolattal  Valvta'Vah  lábai  elé  dobta  . . . 

11. 

Csak  az  őrtálló  harcos  tartózkodott  Gerendavárban,  a  többiek 
kint  jártak  az  erdőben.  Chingachgook  méh  vadászaton  volt 
harmadmagával,  a  többiek  pedig  Vadölőt  kisérték  el,  aki  borz^ 
lesre  ment  a  hosszú  puskával.  Legfőbb  vágya  volt  Vadölőnek, 
hogy  egy  borzot  ejtsen,  mert  az  hasznos  és  értékes  zsákmány 
lenne  a  mohikánok  szempontjából.  A  bőrével  —  indián  szo' 
kás  szerint  —  a  mokaszint  lehet  díszíteni,  a  zsírját  pedig  el* 
adhatják  a  gyógyszertárban,   mert  abból   orvosságot  csinálnak. 

—  Torzsás  kilószámra  adja  el  a  borz'zsirt  —  mondta  Vadölő 
folytonosan  —  és  irigyen  gondolt  a  Nagy  Fehérarcú  vadászra, 
aki  állandóan  pénzzé  tudja  tenni  a  vadász^zsákmányát.  Napo' 
kig  kutatta  a  rengeteget,  hogy  felfedezze  azt  a  helyet,  ahol  a 
borzok  tanyáznak.  Végre,  jó  messzire  a  Csikós'kerttől,  ráakadt 
egy  földbe  vájt  barlangra,  ahol  —  mindnyájuk  véleménye 
szerint  —  a  borzok  lakhatnak. 

—  Az  is  lehet,  hogy  rókalyuk  —  vélekedtek. 

—  Nem  baj,  hiszen  a  róka  még  értékesebb.  Eladom  a  bőrét 
a  szűcsnek  . .  * 

—  Nyáron  nem  ér  semmit  a  rókabőr,  csak  télen . . . 

De  Vadölő  érdeklődése  és  vadászs szenvedélye  ezzel  nem  csök' 
kent  és  ahogy  megérkeztek  Gerendavárba,  rögtön  nyakába 
akasztotta  a  flóbertet  és  megindult  a  leshely  felé.  Most  is  ott 
kuporodik  egy  bokor  tövében,  maga  előtt  lövésre  készen  tartva 
a  fegyverét.  Körülötte  hevertek  az  indiánok  és  lélegzetvissza* 

fojtva  lestek,  hogy  a  borz  megjelenjék  a  barlang  szájában.  De 
a  borz  nem  jött.  Hiába  kereste  fel  nap-nap  után  a  leshelyet, 
az  óhajtott  vad  nem  akart  mutatkozni.  Orákhosszat  figyelt 
szótlanul,  kíséretével  együtt  a  bokor  tövében,  s  már  mindig 
beesteledett,  ahogy  elszánta  magát: 

—  Gyerünk  vissza  a  Gerendavárba . .  . 

Bosszúsan  indultak  hazafelé,  legjobban  Vadölő  szégyenkezett, 
hogy  sohasem  sikerül  a  borzvadászat.  Elkeseredésében  és  bána- 
tában  egész  utón  folyton  lövöldözött.  Még  verébre  is  ráfogta 
a  hosszú  puskát,  sőt  a  mohikánok  közül  is  átadta  egynek' 
egynek: 

—  Nesze,  célozz  te  is . . . 

Valósággal  harsogott  az  erdő  a  sok  lövöldözéstől.  Igaz,  hogy 
a  kincseskamrában  egyre  szaporodtak  a  varjulábak  és  Gerenda 
vár  belseje  tele  volt  tűzdelve  varjú-,  szarka',  harkály-,  vereb- 
es rigószárnyakkal,  melyek  —  mint  megannyi  diadalmas  győ- 
zelmi emlék  —  hirdették,  hogy  a  mohikánok  bátran  és  ügye- 
sen kezelik  a  hosszú  puskát. 

Már  nem  messze  jártak  a  Csikós-kerttől,  mikor  Vadölő  gyanús 
zajt  hallott  a  bokrok  felől. 

—  Pszt !  —  intett  a  többiek  felé  —  Valami  vad  közeledik  ! . . . 
Valóban  olyan  zörgés  és  morgás  ütötte  meg  a  füleket,  mintha 
a  bokorben  borz,  vagy  róka  rejtőzne.  Vadölő  térdre  ereszke- 
dett és  arcához  kapta  a  puskát.  A  többiek  megbújtak  a  fák 
mögött  s  egy  pillanatnyi  feszült,  izgalmas  várakozás  után  szét- 
nyíltak a  zöld  levelek  és  megjelenik  egy  barnás,  szőrös  fej, 
hegyes  orral,  táguló  szemekkel,  s  nyomban  utána  az  állat  fél 
teste  is  látható  lesz.  Vadölő  nem  tudta  biztosan,  hogy  mi 
lehet,  csak  azt  látta,  hogy  közel  van  hozzá  és  könnyű  szerrel 
elejtheti.  Célzott,  óvatosan  megnyomta  a  ravaszt,  s  dördülés 
reszkettette  meg  a  levegőt . . .  Nyomban  utána  borzalmas  üvöl- 
tés és  vontatott,  fájdalmas  vonítás  verte  fel  az  erdő  csendjét. 
A  harcosok  a  bokorhoz  szaladtak: 

—  Bundás ...  —  dadogták  a  rémülettől  eltorzult  arccal.  A  bokor 


90 


tövében  ott  kínlódott  és  ott  forgolódott  a  siránkozó,  vinnyogó 
kutya,  Torzsásnak,  az  erdőkerülőnek  a  kutyája. 

—  Pompás  lövés  volt . . .  gondolta  magában  Vadölő,  amikor  a 
kutya  vérző  lábát  megpillantotta.  De  a  következő  percben  már 
az  jutott  eszébe,  hogy  ha  Bundás  itt  van,  akkor  a  Nagy  Fehér' 
arcú  Ember  se  lehet  messze.  Ezek  nem  szoktak  egymás  néL- 
kül  járkálni  az  erdőben. 

—  Szaladjunk ...  —  ajánlotta  Ravasz  Róka,  aki  leghamarabb 
tért  magához  és  azzal  nyakába  vette  a  lábát  és  elcsörtetett  a 
bokrok  között.  A  többiek  is  nyomban  utána  szaladtak,  az 
egész  jelenet  nem  tarthatott  tovább  egy  pár  másodpercnél.  De 
mint  a  mennydörgés,  ugy  zúgott  feléjük  egy  rettenetes  hang, 
amely  megállásra  kényszeritette  az  egész  társaságot.  —  Halt, 
mert  lövök!...  Ugy  érezték,  mintha  a  lábuk  gyökeret  vert 
volna  a  földbe.  Átvillant  gondolatukban  a  sóval  töltött  puska, 
sőt  azt  sem  tartották  lehetetlennek,  hogy  Torzsás  a  kutyája 
miatti  bosszújában  söréttel  lő  utánuk.  Nem  volt  mit  csinálni, 
engedelmeskedtek  a  felszólításnak. 

—  Melyikötöknél  van  a  fegyver?  . . .  hangzott  a  Nagy  Fehérarcú 
Ember  első  kérdése.  Vadölő  a  háta  mögött  tartotta  a  hosszú 
puskát  és  magában  elhatározta,  hogy  csak  az  élete  árán  fog 
megválni  tőle.  —  Adjátok  ide  a  fegyvert  !  .  .  .  —  hallatszott 
újból  Torzsás  felszólítása. 

A  mohikánok  ijedten  és  szótlanul  álldogáltak  és  titokban  Vad" 

ölő  felé  vetették  pillantásaikat.  —  Oda  ne  add  neki  —  súgta 

halkan  Holló.  —  Ne  félj,  inkább  meghalok  .  .  . 

Torzsás   közelebb   lépett   hozzájuk.   —  Hát  nem  adjátok  ide? 

Azonnal   becsukatlak   benneteket  .  .  .    Adok    én  nektek  lövöL- 

dözni !  . . .  Eltaláltátok  a  kutyámat .  .  . 

Szegény    Bundás    ott   vinnyogott  a  gazdája  lábainál    és   vérző 

lábát  nyalogatta.    Vadölő  sajnálta  és  szerette  volna  megmagya" 

rázni,  hogy  nem  akarattal    történt.  —  Bocsánatot  kérek  tőled 

Bundás,    —    akarta    mondani    —    de   rókának    néztelek,  vagy 

borznak,  mert  már  sötét  van  . . .  Persze  nem  szólt  egy  szót  sem, 

először  is  nem  mert,  de  meg  roppant  restelte  az  egész  dolgot. 
Torzsás  éppen  melléje  lépett  és  meglátta  nála  a  flóbertet: 

—  Hát  te  vagy  az  a  jómadár?. . .  Te  lövöldözöl  folyton  az  erdő' 
ben?...  Nem  tudod,  hogy  itt  nem  szabad  lövöldözni!... 
Holló,  a  becsületes,  jóravaló  Holló  előlépett:  —  Kérem  Tor^ 
zsás  bácsi,  nem  csak  ő  lövöldözött,  hanem  mindnyájan,  akik 
itt  vagyunk.  A  flóbert  kézről'kézre  járt,  egyszer  ő  lövöldözött 
vele,  egyszer  én,  egyszer  meg  a  másik. 

—  De  a  kutyámra  ez  a  haramia  lőtt ! . . .  —  harsogott  tovább 
az  erdőkerülő  —  Ezért  még  külön  meglakol !  .  .  .  És  megra' 
gadta  Vadölőt  a  kabátjánál  fogva  és  előre-hátra  rángatta  és 
közben  ezeket  kiabálta  feléje :  —  Majd  adok  én  nektek  lövöl' 
dözni ! . . .  Kutyára  vadászni ! . .  .  —  És  hirtelen  minden  átme' 
net  nélkül  kérdezte:  Jártok  iskolába?...  —  Igen,  r. egyedik 
gimnáziumba  járunk  —  jegyezte  meg  Ravasz  Róka,  aki  állán' 
dóan  kész  volt  a  felelettel.  —  Feljelentelek  benneteket  az  igaz' 
gató  urnái,  majd  ő  ellátja  a  bajotokat ! . . .  —  hangzott  tovább 
a  fenyegetés. 

A  hosszú  puska  akkor  már  Torzsásnál  volt,  mert  Vadölő  ki' 
ejtette  a  kezéből,  ahogy  égő  arcát  szorongatta,  amelyen  vilá' 
gosságnál  fel  lehetett  volna  fedezni  a  Nagy  Fehérarcú  Ember 
mind  az  öt  ujjának  a  nyomát. 

—  Mondjátok  meg  a  neveteket ! . . . 

—  Vadölő.  —  Ravasz  Róka.  —  Holló.  —  Gyors  Szarvas. 
Torzsás  nem  volt   jókedvében,    azért   mosolyogni  kezdett : 

—  Mit  beszéltek  összevissza  ?  .  .  .  A  mohikánok  megismételték  : 

—  Vadölő.  —  Ravasz  Róka.  —  Holló.  —  Gyors  Szarvas. 
Az  erdőkerülő  nem  értette  az  egészet.   Hihetetlenül  és  kíván' 
csian  nézett  a  társaságra,  amely  az  előbb  még  meg  volt  szep^ 
penve,  most  meg  ilyen  bolondokat  beszél.  —  Hát  miféle  szer' 
zet  vagytok  ?  .  .  .  kérdezte  tőlük  .  .  . 

—  Nem  vagyunk  szerzet ...  —  szólalt  meg  gőgösen  Vadölő. 
(Most  már  úgyis  mindegy  gondolta  magában,  legalább  ran' 
gomhoz  méltóan  fogok  viselkedni.) 

—  Nem  vagyunk  szerzet  —  ismételte.  —  Becsületes  indián 
harcosok  vagyunk  és  én  vagyok  Vadölő,  a  Nagy  Főnök ...  És 
hozzátette :  —  Jegyezd  meg  magadnak  Fehérarcú  Ember,  hogy 
hires  harcosokat  ejtettél  foglyul,  hát  bánj  velünk  méltó  módon  . . . 
A  Fehérarcú  Ember  gúnyosan  nevetett.  —  Majd  elbánik  vele- 
tek méltó  módon  az  igazgató  ur.  Én  a  becsületes  neveteket 
akarom  tudni  és  nem  vagyok  kíváncsi  a  szamárságaitokra . . . 
Vadölő  meghökkent  és  a  düh  és  a  kétségbeesés  az  arcába  ker" 
gette  a  vért :  —  A  Nagy  Szellem  nem  hagyja  bosszulatlanul  a 
Fehérarcú  Ember  cselekedetét . . . 

Torzsás  azt  hitte,  hogy  a  fiuk  bolonddá  akarják  tenni  és  tré' 
fát  űznek  vele.  Hogyan  is  gondolhatta  volna,  hogy  a  mohikán 
nok  halálos  komolysággal  fontolták  meg  szavaikat,  mikor 
ő  sohasem  hallott  a  Vadölő  és  a  mohikánok  történeteiről  és 
nem  is  olvasta  a  könyvet,  amelyben  mindez  gyönyörűen  le 
van  írva. 

—  Az  apátok  nevét  akarom  tudni ...  —  szólalt  meg  végül  — 
és  a  mohikánok  érezték  a  hangján,  hogy  már  fogytán  van  a 
türelme. 

—  Ki  az  apád  ? . . .  fordult  Vadölőhöz.  —  Meghalt.  —  Hogy 
hivták  ?  —  Hill  Gyula.  —  Az  anyakönyvvezető  ? 

—  Igen.  —  Ejnycejnye  —  csóválta  a  fejét  az  erdőkerülő  — 
ilyen  derék,  becsületes  embernek,  hogy  lehet  ilyen  semmirevaló 
rossz  fia  .  .  , 

A  többiek  is  sorban  bemondták  az  apjuk  nevét  és  foglalko- 
zását, aztán  Torzsás  elengedte  őket.  —  Meg  ne  lássalak  töb- 
bet az  erdőben  —  fenyegetőzött  utánuk  —  mert  lelőlek  mind' 
nyájatokat . . . 

—  Kérem  szépen,  szólt  bátran  Vadölő,  tessék  nekem  a  pus^ 
kát  visszaadni . . .  Nem  az  enyém,  kölcsön  kaptam  egy  bará' 
tómtól . . . 

Torzsás  csak  nevetett.  —  Nem  adom  Főnök  ur,  dehogy  adom . . . 
Ennek  az  a  rendje,  hogy  el  kell  kobozni ...  A  vadorzónak 
nem  jár  fegyver  . . . 

—  Nem  vadorzó  :  Vadölő  —  javította  ki  Hill  Gyula  komo^ 
lyan  az  erdőkerülő  szavait.  Aztán  busán  és  leverten  kotródtak 
el  Torzsás  szeme  elől,  aki  most  már  sebesült  kutyáját  dédek 
gette  és  a  lábát  bekötötte  egy  zsebkendővel. 

—  Oda  van  a  hosszú  puska  —  siránkozott  Holló  —  Mit  szól 
a  bátyám,  ha  vakációra  hazajön  a  kadétiskolából?... 

—  Szegyeid  magad  Holló !  —  korholta  erélyesen  Vadölő,  aki 
most  már  teljesen  visszanyerte  fölényét  és  szigorú  törzsfőnöki 
öntudatát,  ahogy  lőtávolon  tul  hagyták  az  erdőkerülőt.  —  Ne 
félj  semmit !  —  biztatta  tovább.  —  A  hosszú  puskát  vissza^ 
szerzem,  ha  az  életembe  kerül  is !  .  . . 

Meg  kell  adni  szépen  és  hatásosan  hangzottak  Vadölő  szavai, 
de  ugy  érezte,  hogy  ezzel  még  nem  köszörülte  ki  a  csorbát, 
amelyet  Torzsástól  szenvedett. 

—  Nem  is  a  hosszú  puska  a  fontos  —  jegyezte  meg  Ravasz 
Róka  —  de  mi  lesz  velünk  az  iskolában?.  .  .  Torzsás  holnap 
mindnyájunkat  feljelent  az  igazgatónak  ...  —  Nekem  mind" 
egy  —  szólt  Vadölő  egykedvűen  —  úgyis  szabályszerűm  van 
magaviseletből ...  —  Beírnak  az  osztálykönyvbe ...  —  sirán* 
kozott  Holló. 

Egész  utón  az  járt  a  fejükben,  hogy  milyen  rettenetes  baj 
szakadt  most  rájuk.  A  Csikós'kertet  kikerülték,  először  azért, 
mert  nem  akarták  Torzsást  nyomra  vezetni,  másodszor  azért, 
mert  sejtették,  hogy  Nagy  Kigyó  és  a  többiek  már  ugy  sem 
várnak  rájuk. 
Ott  találkoztak  velük  a  Somosmtca  végiben. 

—  Na,  hogy  sikerült  a  méh^vadászat  ? .  .  .  —  érdeklődött 
Vadölő. 

Nagy  Kigyó  nem  válaszolt,  csak  Párducmacskára  mutatott,  aki 
ott  feküdt  mellette  a  földre  borulva  és  zsebkendőt  nyomogatott 
az  arcára.  Mindnyájan  odanéztek,  hát  Párducmacska  arca 
akkorára  volt  feldagadva,  mint  egy  dinnye.  A  szeme  ki  se 
látszott  a  felpuffadt,  piros  bőre  alól  és  az  orrán  diónál  is  na" 
gyobb  kelések  támadtak. 

—  Legelsőnek  nyúlt  be  az  odúba,  mert  egymaga  akarta  a  mézet 
megszerezni  —  mesélte  Chingachgook.  —  Hát  alig  ért  be  a 
karjával,  ijedten  kikapta,  de  már  nem  tudott  elszaladni.  A 
vadméhek  egyszerre  kirepültek  az  odúból  és  ellepték  az  egész 
arcát  és  elárasztották  a  fullánkjaikkal. 

—  Macska,  megint  falánk  voltál  —  jegyezte  meg  Vadölő.  — 
Siettél  előre,  hogy  az  egész  méz  a  tied  legyen,  s  ime  ez  lett  a 
jutalmad  .  .  . 

Tulajdonképen  mosolyogni  kellett  volna  Párducmacska  ese* 
tén,  de  senkinek  se  volt  kedve  a  nevetésre.  Vadölő  maga 
mellé  vonta  Nagy  Kigyót  és  hazafelé  menet  elbeszélte  a 
hosszú  puska  lefoglalásának  történetét.  Nagy  Kigyó  csak  hünv 
mögött : 

—  Ez  már  baj.  Nemcsak  a  hosszú  puska  elvesztése  óriási 
csapás,  de  tanári  konferenciát  fognak  összehívni  .  .  .  Téged 
esetleg  ki  is  csaphatnak,  mert  te  vagy  a  vezér  —  fordult 
Vadölő  felé. 

A  Nagy  Főnök  szive  hirtelen  elszorult.  Arra  gondolt,  hogy 
vájjon  mi  lesz,  ha  Nagy  Kígyónak  igaza  akadna? 
Egyszerre  végtelen  jóság  és  szelídség  öntötte  el  a  szivét  és  az 
anyjára  gondolt,  aki  nem  sejt  semmit  és  gyanútlanul  őrködik 
egyetlen  fia  felett,  hogy  annak  semmi  gondja  és  semmi  baja 
ne  legyen  és  ne  szenvedjen  hiányt  semmiben  a  világon.  Eszébe 
jutottak  Torzsás  szavai :  „Olyan  derék,  becsületes  embernek, 
ilyen  semmirevaló  rossz  fia"  .  .  .  Igen,  igen.  Torzsásnak  igaza 
van,  ő  valójában  rossz  fiu.  Most  is  eltöltötte  az  egész  délutánt 
és  holnapra  nem  tanult  egy  szót  sem.  Gyorsan  elbúcsúzott  a 
fiuktól  és  hazasietett. 

Olyan  örömmel  és  ragaszkodással  bujt  az  anyja  karjai  közé, 
mint  egész  kisgyerek  korában.  Erezte,  hogy  valami  súlyos, 
komoly  dolog  előtt  áll  és  jól  esett  neki  az  anyai  szeretet 
védőszárnyai  alá  menekülni. 

—  Vacsorázzunk  anyám,  mert  sok  leckém  van  holnapra !  .  .  . 

—  Látod,  látod  fiam,  már  megint  eljátszottad  az  időt . . .  Pedig 

tudod,  hogy  nem  szeretem,  ha  későre  hagyod  a  tanulást .  .  . 
A  szemedet  is  rontod,  meg  a  petróleum  is  sok  pénzbe 
kerül . .  . 

És  özvegy  Hillné,  mielőtt  lefeküdt  volna,  százszor  is  belesel* 
kedett  a  kulcslyukon  át  a  szomszéd  szobába,  ahol  az  asztal 
mellett  ült  az  ő  egyetlen  fia.  Előtte  feküdt  a  könyv  és  a  fejét 
a  két  kezébe  temette,  ugy  tanulta  szorgalmasan,  fennhangon 
a  sok  nehéz  tudományt,  ami  majd  embert  csinál  belőle,  doktor 
urat,  vagy  okleveles  gépészmérnököt  .  . . 

12. 

—  Folytasd  Huszthy !  .  .  . 

Benkovich  észrevette,  hogy  Huszthy  nem  figyel  és  mindtuv 
talán  oda  hajtja  a  fejét  Hill  Gyulához  és  csendes  suttogással 
beszélgetnek. 

—  Folytasd  Huszthy!  —  hangzott  újból  Benkovich  felszólítása. 
Huszthy  felállt  a  hátulsó  padban  éz  zavartan  kapkodott  a  latin 
sorok  között,  de  nem  tudta  ellesni,  hogy  hol  hagyta  abba  Mille 
a  fordítást.  Kétségbeesésében  és  izgalmában  találomra  beleka^ 
pott  egy  mondatba  és  fennhangon  olvasni  kezdett.  Dadogott 
és  akadozott,  tudta,  hogy  most  nagy  baj  lesz,  mert  Benkovich 
nemcsak  beírja  a  négyest,  hanem  meg  is  bünteti.  Az  egész 
osztály  izgatottan  feszengett  és  Káldor  az  ujját  nyújtogatta  és 
ágaskodva  jelentkezett,  hogy  ő  tudja  hol  kell  folytatni  a  for" 
ditást. 

Benkovich  csak  gúnyosan  mosolygott,  —  Talán  Hill  majd 
folytatja!  .  .  . 

Hill  Gyula  is  felállt  és  ott  reszketett  Huszthy  mellett.  Tekint 
tete  a  sorokat  böngészte,  de  ő  sem  tudta,  hogy  Mille  hol  hagyta 
abba.  Rottenstein  hátra  fordította  a  fejét  és  ugy  súgta  feléjük 
a  mondat  elejét :  —  Ranae  vagantes  liberis  paludibus  .  .  .  De 
már  késő  volt.   Benkovich  szigorúan  jelentette   ki    a  végzést : 

—  Egy  óra  után  mind  a  ketten  itt  maradtok.  Háromig  be  lesz" 
tek  zárva  .  .  .  Azzal  a  noteszébe  bejegyezte  Huszthynak  is,  meg 
Hűlnek  is  a  négyest.  —  Adok  én  nektek  óra  alatt  tanácskozni! . . . 

El  volt  intézve  a  dolog.  Mille  tovább  felelt  és  Huszthy,  meg 
Hill  leültek  a  helyükre.  El  voltak  keseredve  és  az  arcuk  piros 
volt  a  szégyentől  és  a  bosszúságtól.  Hill  különösen  mérges 
volt,  nagyon  haragudott  saját  magára.  Hogyne,  mikor  tegnap 
este  elhatározta,  hogy  uj  életet  kezd,  szorgalmas  lesz  és  ezentúl 
mindig  megtanulja  a  leckét,  még  akkor  is,  ha  nem  számit 
biztosan  felelésre.  Soha  nem  volt  olyan  jól  elkészülve  latinból, 
mint  éppen  mára,  a  szavakat  is  kikereste,  bevágta  az  egész 
nyelvtant  és  a  fordítást  anélkül  tudta,  hogy  kijegyezte  volna 
a  könyvét. 

—  Nem  érdemes  jónak  lenni  —  mormogta  magában  —  hát 
ezért  kínlódtam  én  majdnem  éjfélig  a  tanulással?  .  .  . 

Tiz  percben  aztán  elfelejtette  az  egészet.  Arról  tanácskoztak, 
hogy  mi  lesz  most  a  mohikánokkal,  hiszen  Torzsás  megtil' 
totta  nekik,  hogy  az  erdőbe  járjanak.  Patay  és  Fogarassy  azt 
ajánlották,  hogy  egy  darabig  semmi  esetre  sem  szabad  mutat' 
kozniok  a  Somosban.  A  többiek  ellenkeztek:  —  Nem  szabad 
megijedni.  —  A  Gerendavárról  Torzsás  nem  tud  semmit  és 
ott  nyugodtan  maradhatunk  .  .  . 
A  vezéreknek  is  ez  volt  az  álláspontja. 

—  Egy  ellenséggel  több,  vagy  kevesebb,  már  nem  számit  .  .  . 
jelentette  ki  a  Nagy  Főnök.  —  Hiszen  Torzsás  eddig  sem 
tartozott  a  barátaink  közé  ;  mostantól  kezdve  pedig  nyilt  hábo' 
ruban  állunk  vele  .  .  . 

E  pillanatban  megszólalt  az  óra  kezdetét  jelentő  csengő  és 
gyorsan  elhatározták :  —  Négy  órakor  Gerendavárban  talál' 
kozunk  .  .  . 

A  délelőtt  többi  része  minden  különösebb  izgalom  nélkül 
múlt  el,  egy  óra  után  bejött  Benkovich,  hogy  megnézze  mit 
csinálnak  a  foglyok.  Ott  álltak  mind  a  ketten  a  falra  akasz* 
tott  térkép  előtt  és  csendes  szemlélődéssel  szórakoztak. 

—  Inkább  tanulnátok  a  leckét !  —  mondta  Benkovich  és  hozzá' 
tette:  —  Háromkor  a  pedellus  majd  kienged  benneteket..  . 
Becsapta  maga  mögött  az  ajtót  és  a  két  fiu   hallotta,    hogy    a 

kulcs  megfordul  a  zárban.  Vége  mindennek  ...  Az  volt  egyet' 
len  reményük,  hogy  Benkovich  egy  óráig  mégis  megszelídül 
és  azzal  állit  be  hozzájuk :  —  Na,  most  az  egyszer  még  haza" 
mehettek  !  .  .  . 

Nem  igy  történt  .  .  .  Abbahagyták  a  térkép  vizsgálását  és  az 
ablakhoz  mentek,  ugy  bámultak  kifelé  a  világba.  Odakint  a 
nap  sütött  és  a  kis  város  rendes,  mindennapi  forgalma  bonyc 
lódott  le  az  utcán.  Az  emeleti  ablakból  jól  lehetett  látni,  hogy 
a  városházáról  mennek  hazafelé  a  hivatalnokok  és  a  tisztvise^ 
lök,  meg  a  Magyar  Király  vendéglőbe  és  kávéházba  tartanak 
az  emberek,  ki  ebédelni,  ki  pedig  ebéd  utáni    fekete    kávéra. 

—  Nézd  ott  megy  a  direktor  a  Fogarassy  apjával  .  .  .  mutatta 
Huszthy  Hill  Gyulának. 

Azok  karonfogva  sétáltak  le  meg  fel  a  gimnáziummal  szem'' 
ben,  a  másik  oldalon. 

—  Ki  tudja  miről  beszélgetnek  ?  .  .  .  Az  az  érzésük  támadt 
hogy  Torzsás  már  megtette  a  feljelentést  és  az  igazgató  ezt 
meséli  el  a  Fogarassy  apjának.  Külön-külön  erre  gondoltak 
mind  a  ketten,  de  egyik  sem  árulta  el  a  másiknak,  hogy  mi 
fő  a  fejében  és  mi  nyugtalanítja  őket.  Egyszerre  csak  hallják, 
hogy  odakint  csörren  a  kulcs  a  zárban  és  hirtelen  kinyilik 
az  ajtó.  Ijedten  visszaugrottak  az  ablakból  és  letelepedtek  egy 
padban. 

Feri  bácsi  állított  be  hozzájuk,  a  pedellus: 

—  Hát  maguk  mit  csináltak?  .  .  .  Benkovich  tanár  ur  mondta, 
hogy  három  órakor  engedjem  ki  mind  a  kettőjüket  ♦  .  . 

—  Semmit  se  csináltunk  Feri  bácsi,  csak  rossz  kedve  volt  a 
tanár  urnák  .  .  . 

A  pedellus  a  fejét  csóválta,  ő  már  hozzászokott  ahhoz,  hogy 
a  diákok  sohasem  csinálnak  semmit,  mindig  csak  a  tanár 
urnák  van  rossz  kedve.  Nem  is  érdekelte  különösképen  a  két 
fiu  sorsa,  csak  azért  jött,  hogy  átvigye  őket  egy  földszinti 
terembe:  —  Szedjék  gyorsan  a  könyveiket...  lemegyünk 
a  földszintre  ...  Itt  az  ablakokat  muszáj  takarítani  .  .  . 

Beterelte  őket  az  első  á"ba,  amely  éppen  szembe  nyílott  a 
pedellus  szobával.  —  Üljenek  le  szépen,  majd  három  órakor 
kinyitom  az  ajtót. 

Alig  néztek  körül,  újra  rájuk  zárult  az  ajtó.  Huszthy  meg' 
kereste  régi  helyét  az  osztályban,  ahol  öt  esztendővel  ezelőtt 
üldögélt.  —  A  harmadik  padban  ültem  —  hencegett  és  újra 
letelepedett  a  régi  helyén,  ahol  a  fába  vésett  H.  B.  betű  hir" 
dette,  hogy  valóban  ott  szenvedte  és  vergődte  át  az  első  gim" 
názium  gyötrelmeit. 

Hill  Gyulát  is  elfogták  az  emlékei.  Eszébe  jutott,  mikor  leg" 
először  jöttek  el  apjával  a  gimnáziumba  és  itt  álltak  meg  a 
katedra  előtt.  A  katedrán  ült  Polgár  tanár  ur,  az  első  osztály 
főnöke  és  szelíden  megsimogatta  a  fejét,  mikor  a  bizonyítva" 
nyát  nézte,  a  negyedik  elemi  osztályból. 

—  Tiszta  kitűnő  ...  jól  van  fiam  .  .  .  Remélem  megtartod 
nálunk  is  .  .  . 

Kezet  fogott  az  édesapjával,  az  ő  fejét  újra  megsimogatta 
s  boldogan  távoztak...  Első  gimnazista!...  Hol  van  már 
mindez?...  Az  édesapja  meghalt .. .  Polgár  tanár  urat  elhelyez" 
ték  más  gimnáziumba  és  a  tiszta  kitűnő  ? . . .  Bizony  az  is  el" 
múlt ! . . .  A  második  osztály  óta  csak  éppen,  hogy  nem  bukik 
meg  az  év  végén . . .  Ugy  érezte,  hogy  kínozzák  és  fojtogatják 
az  emlékei,  őt,  a  mohikán  törzsfőnököt,  aki  csak  Vadölő 
névre  hallgat  és  e  pillanatban  kellemetlen  körülmények  között 
került  vissza  az  első  á'ba  . . . 

Huszthy  már  megint  az  ablaknál  tartózkodott.  Innen  a  gim" 
názium  hátsó  udvarára  lehetett  látni,  ahol  ilyenkor  mélységes 
csend  uralkodott,  csak  a  pedellusék  csirkéi  élveztek  egy  kis 
szabadságot.  A  csirkék  éjjel"nappal  állandóan  ketrecbe  voltak 
zárva,  1  és  3  között  aztán  kiengedték  mindet  az  udvarra,  ahol 
most  nem  szántja  a  homokot  vágtató  diáksereg  és  unalmas, 
üres  és  kihalt  minden,  egy  árva  lélek  sem  mutatkozik  sehol. 
Az  ablak  elég  magasan  volt  a  földtől,  Huszthy  éppen  méregette 
a  szemével :  —  Te  Gyula ! . . .   Meg  kéne  szökni ! . . .   —  Meg" 


100 


Hali,  mert  ISbőkí 


szökni?...  hökkent  meg  Vadölő...  —  Persze.  Nem  jár  senki 
az  udvaron.  Szépen  kiugrunk  és  lábujjhegyen  felmegyünk  a 
folyosóra ...  A  pedellus  biztosan  alszik  és  nem  vesz  észre  sem" 
mit. . .  —  És  három  órakor?...  Mi  lesz,  ha  benyit  az  osztályba, 
hogy  kiengedjen  bennünket  és  csak  hűlt  helyünket  találja?... 
Nagy  Kigyó  elgondolkozott :  —  Semmi.  Nem  meri  megraon/ 
dani  Benkovichnak,  hegy  lehozott  minket  az  emeletről . . . 
Hill  Gyula  azon  törte  a  fejét,  hogy  érdemes-e  az  eseményeket 
ujabb  bonyodalommal  súlyosbítani  ?  Aztán  arra  gondolt,  hogy 
most  már  úgyis  mindegy,  holnapra  megérkezik  a  Torzsás  fel- 
jelentése... Eggyel  több,  vagy  kevesebb  a  bűne,  az  már  nem 
számit . . . 

—  Különben  is  indián  szokás  szerint  dicső  dolgot  kehet  el,  aki 
megszökik ...  A  legnagyobb  elismerés  számba  megy,  ha  az 
ellenség  kiszabadítja  magát  a  fogságból,  mert  nem  vigyáztak 
rá  elég  jól  az  őrzői  —  állapították  meg  mind  a  ketten  és  el" 
határozták,  hogy  nem  várnak  egy  pillanatig  sem. 

Fél  óra  múlva  már  otthon  ültek  és  Hill  Gyula  folyékonyan 
mesélte  el  az  édesanyjának: 

—  Benkovich  megkért,  hogy  maradjak  ott  egy  óra  után  és 
segítsek  neki  a  tanári  könyvtárat  rendezni .  .  .  Eddig  Káldor 
járt  hozzá  a  tanári  könyvtárba,  de  Káldor  máma  négyesre  felelt 
latinból. 

Vah'ta'Vah  volt  az  egyetlen,  aki  tudta,  hogy  Hill  Gyula  be 
maradt  zárva.  Annál  nagyobb  volt  a  meglepetése,  mikor  Gyula 
fél  három  tájban  egyszerre  csak  beállított  hozzájuk.  —  Hát  te  itt 
vagy?...  —  Igen.  Lajkóért  jöttem. . .  —  Már  mentek  az  erdőbe?... 

—  Vadölő  pontosan  meg  akar  jelenni  négy  órára  a  Geren' 
davárban,  mert  az    indiánoknál  nagy  bün  a  pontatlanság  .  .  . 

—  Én  mindent  tudok  —  szólt  Vah'ta'Vah  Vadölőhöz  és  a 
tekintete  félelmet  és  aggódást  árult  el.  —  Vigyázzatok  maga' 
tokra !  .  .  .  —  Vah'ta'Vah  ne  féljen.  A  Nagy  Szellem  meg 
fogja  védeni  az  ő  fiait .  .  . 

Gyors  Szarvas  rögtön  újsággal  szolgált: 

—  Odaát  voltam  Dámvadnál,  be  se  engedtek  hozzá  a  szobába. 
A  szobalány  azt  mondja,  hogy  sir,  mert  nagyon  kikapott  .  .  . 

—  Kikapott?  kérdezte  Vadölő.  —  Igen.  A  cipője  miatt.  Mára 
második  pár  uj  cipőjének  szakadt  ki  a  talpa  ...  Az  anyja  azt 
mondja,  hogy  a  Somosban  koptatja  el  a  sok  cipőjét ...  —  A  moka- 
szin  veszedelmet  jelent,  szólt  komolyan  Vadölő.  —  Ha  a  móka" 
szin  körül  történik  valami,  az  rossz  jel  .  .  .  Nagyon  óvatosnak 
kell  lenni  .  .  . 

Vah-ta^Vah  kikísérte  őket  a  kapuba  és  sokáig  nézett  utánuk, 
mig  csak  el  nem  tűntek  a  dombok  között.  Most  nem  mentek 
egyenesen  az  erdőbe,  hanem  a  dombok  felől  megkerülték  a  ren- 
geteget, ugy  vágtak  be  hátulról.  Mikor  a  két  fiu  eltűnt,  Vah- 
ta-Vah  mélyen  sóhajtott  és  életében  először  ugy  érezte,  hogy 
nagyon  aggódik  és  reszket  valaki  után.  —  Istenkém,  könyör- 
gök, oltalmazd  meg  őket .  .  .  fohászkodott  az  egek  urához. 
Őszintén  szólva  alkalmasabbnak  tartotta,  ha  bajban  az  Istenkét 
kéri  meg  és  nem  a  Nagy  Szellemet,  hogy  vigyázzon  a  két 
fiúra.  Abban  még  sem  bízott  annyira,  bár  gyakran  hallotta, 
ahogy  Vadölő  a  bajban  emlegetni  szokta. 

.  .  .Mire  a  két  harcos  odaérkezett,  már  mindnyájan  összegyűl- 
tek, csak  Dámvad  és  Holló  hiányoztak.  Találgatni  kezdték,  hogy 
miért  nem  jött  el  ez  a  kettő,  de  csak  Dámvad  felől  tudtak 
biztosat,  azt,  hogy  otthon  kikapott  a  mokaszin  miatt.  Azaz 
Vadölő  és  Chingachgook  a  Holló  dolgában  is  gyanakodtak,  össze- 
villanó tekintetük  azt  jelentette,  hogy  emlékszel  mit  láttunk 
délben  ?  .  .  .  Fogarassy  apja  karonfogva  sétált  a  direktorral ! .  .  . 
Bánatosan  és  egykedvűen  hevertek  az  istálló  szalmáján,  bizony 
nagyon  szomorú  látvány  volt  a  sok  lógó  orrú  indián  és  csak 
szokásból  öltötték  magukra  harci  ruháikat  és  harci  jelvényeiket. 
Egyedül  Párducmacska  volt  jókedvű,  mert  folyton  az  övére 
pillantott,  ahol  ott  díszelgett  a  nagy  Bánhegyesi  skalpja,  a 
kékcsillagos  tornasapka  .  .  .  Párducmacska  orrán  még  ott  virí- 
tottak a  méh-csipések,  de  az  arcán  már  kezdett  elmúlni  a  sok 

sebhely,  s  csak  az  enyhe  vörös  foltok  hirdették  a  tegnapi 
méh'vadászat  emlékét. 

—  Az    arcom    nem    is    kell    kifesteni    harci    jelekkel  ...    — 
mondta   nevetve,    ahogy   a   többiekkel    együtt    a   karját    és    a 
mellét  buzgón  kente  befelé  kék  és  vörös  csikókkal  .  .  . 
Ebben  a  pillanatban  hangosan    felkiáltott  a  padláson   őrködő 
indián. 

—  Fehér  emberek  közelednek !  .  .  .  Ketten !  .  .  . 

Vadölő  és  Chingachgook  nyomban  felszaladtak  a  lépcsőkön 
és  izgatottan  bámultak  a  Csikós'kerti  kapu  irányába,  ahonnan 
az  indián  a  fehér  embereket  jelezte. 

—  Torzsás  ?  .  .  .  —  hallatszott  alulról  Ravasz  Róka  reszkető 
hangja.  —  Nem.  Idegenek.  —  Hogy  néznek  ki  ?  —  Még  soha' 
sem  láttuk  őket.  Az  egyik  pepita  bricsessz  nadrágot  és  pepita 
sapkát  visel .  .  .  Sárga  csizma  van  rajta  ...  —  És  a  másik?. .. 

—  Civil  ember.  Szürke  civil  ruhában  .  .  . 

Tanakodni  kezdtek,  hogy  mit  csináljanak.  Megfutamodni  gyá' 
vaság  volna,  erről  Vadölő  hallani  sem  akart :  —  Már  tul  közel 
vannak  .  .  .  Esetleg  észre  is  vehetnének  .  .  .  Nem  szabad  elsza* 
ladni  előlük  .  .  . 
Elhatározták,  hogy  bent  maradnak  a  Gerendavárban. 

—  Gyorsan  fel  a  szénapadlásra !  .  .  .  hallatszott  Chingachgook 
utasítása  és  a  mohikánok  egymás  után  rohantak  fel  a  lépcsőn. 

—  El  kell  bújni  a  széna  alá  —  ajánlotta  Ravasz  Róka.  Ugy 
is  történt.  Hirtelen  mindnyájan  a  széna  alá  kúsztak  és  tel' 
jesen  beágyazták  magukat  a  szénába,  csak  Vadölő  maradt  kint. 
Ugy  érezte,  hogy  ő  most  a  sülyedő  hajó  kapitánya,  akinek 
legutoljára  kell  belépnie  a  mentőcsónakba. 

—  Jaj,  de  melegem  van  —  prüszkölt  és  káromkodott  Pár' 
ducmacska,  ahogy  Vadölő  a  fejére   dobott   egy   csomó   szénát. 

—  Ne  fecsegj  Macska  —  szólt  hozzá  a  Nagy  Főnök,  mert  elárulsz 
mindnyájunkat  .  .  .   Azzal  ő  is  a  többi  után  ugrott   és   a    két 
karjával  magára  rántotta  a  száraz  széna  tömeget. 
Párducmacska  egyre  panaszkodott:  —  Jaj,   nem   birom   ezt  a 

sok  szénát  .  .  .  Agyon  nyom  a  széna  .  .  .  Engedjetek  egy  kicsit 
kimászni  ...  —  Maradj  veszteg  Macska,  mert  kiköttetlek  .  .  . 

—  fenyegette  Vadölő. 

Hirtelen  csend  lett,  csak  Párducmacska  fészkelődése  hallatszott, 
sehogy  sem  találta  meg  a  helyét  a  széna  alatt.  A  többiek  még 
a  lélegzetüket  is  visszafojtották,  olyan  rendesen  viselkedtek. 
Most  hallani  lehetett,  ahogy  lent  kinyilik  az  istálló  ajtaja. 
Hangok  verődtek  fel  hozzájuk: 

—  Hat-hat  lónak  való  az  istálló  .  .  .    Ilyen  a  többi  is  .  .  . 
Léptek   zizzentek    a    szénán   és   újra   beszélgetés:  —  Hát  oda-* 
fenn  ?  . . .  —  Az  a  szénapadlás ...  Jó  száraz  és  tágas.   Ha  akarja 
megnézhetjük  .  .  . 

A  mohikánok    szivverése    is    elállott,    mert    hirtelen    lépések 

koppantak  a  falépcsőn.  —  Kip^kop  .  .  .  kip  kop  .  .  . 

A  beszélgetés  pedig  már  ott  hallatszott  mellettük,  öt-hat  lépés' 

nyíre  a  búvóhelyüktől :    —    A  tető  kezd  romlani  ...    A  zsin' 

delyek  hiányzanak  ...  —  Semmi  az  egész  .  .  .    két   nap    alatt 

rendbe  hozatom  az  épületet.    Az   uradalom   majd    kiküldi   az 

embereit  .  .  . 

A  lépések  közeledtek  a  szénarakáshoz.    —    Idei    kaszálás?  .  .  . 

—  Igen,  ez  az  első  .  .  .  Felhordattam  a  padlásra,  itt  jobban 
szárad  .  .  . 

Ebben  a  pillanatban  fájdalmas  nyöszörgés  hallatszott  a  széna 
alól  és    nyomban    utána    az    érdeklődés :  —  Mi    volt    ez  ?  .  .  . 

—  Biztosan  a  patkányok  .  .  .  Mert  patkány  van  elég,  muszáj 
lesz  kutyákat  hozni,  meg  patkánymérget  .  .  . 

A  szavak  folyton  távolodtak,  a  lépések  már  újra  a  lépcsőtől 
hallatszottak  feléjük  :  —  Kip'kop  .  .  .  Kip'kop  .  .  . 
A  mohikánok  a  szénában  kezdtek  megkönnyebbülni  és  Vadölő 
kidugta  a  fejét  a  levegőre.  Hallatszott,  ahogy  kívülről  bezáródik 
az  istállóajtó  és  nyomban  azután  a  többi  indián  harcos  héjjá" 
tollas,  borzas  frizurája  is  megjelent  a  széna  fölött.  Egymásra 
néztek,  de  még  nem  mertek  megmukkani,  annyira  átérezték  az 
előzőleg  kiállott  izgalmakat.  Párducmacska  nyögött  fel  elsőnek : 

—  Jaj  istenem !  .  .  .  —  Mi  történt  veled  ?  .  .  .  érdeklődött  Vad' 
ölő.  —  Megsebesültem.  —  Megsebesültél  ? .  . .  Igen.  Belémszurták 
a  botot .  . .  Mikor  a  szénáról,  meg  a  kaszálásról  beszélgettek, 
felém  döfték  a  botot  és  éppen  a  koponyámat  érte  ...  —  Szö* 
ges  bot  volt  ?  . . .  —  Nem,  gummivégü ...  —  Akkor  nincs  baj 

—  kacagtak  a  mohikánok.  —  Szóval  te  vagy  az  a  patkány  ?.. . 
Hát  te  nyöszörögtél?...  Te  miattad  hoznak  ide  kutyákat?... 
És  patkánymérget?  .  .  . 

Mindnyájan    jóizü,   boldog    nevetésbe   kezdtek,    csak    Párduc-' 
macska  siránkozott :    —    Mindig  én  vagyok  az  áldozat  ...  én 
vagyok  a  legszerencsétlenebb  köztetek  .  .  . 
.  .  .  Áldozat  .  .  .  szerencsétlen  .  .  .  Vadölő  abbahagyta  a  nevetést 
és  az  arca  elkomolyodott:  —  Fiuk  mi  volt  ez?  .  .  . 

—  Fuccs  a  Gerendavárnak  .  .  .  mondta  Ravasz  Róka. 

—  Kihozzák  a  lovakat  és  mi  mehetünk  —  tette  hozzá  Chin^ 
gachgook  is  szomorúan. 

—  Az  nem  lehet  .  .  .  sziszegte  a  Nagy  Főnök.  —  Hát  min' 
dennek  vége  van  ?  —  kérdezte  önmagától.  —  Az  összes  szellem 
mek  és  földöntúli  hatalmak  összefogtak  ellenünk?  És  nincs 
menekvés  semerre?  .  .  .  Egyik  csapás  a  másik  után  éri  a  tör' 
zset?  .  .  .  Nem,  az  nem  lehet  .  .  .  Nem  engedi,  nem  egyezik 
bele,  még  ha  az  életébe  kerül,  akkor  sem  ...  —  Fiuk  — 
ugrott  ki  hirtelen  a  szénából  —  most  még  nem  tudjuk,  hogy 
afehérarcuak  látogatása  mit  jelentett!  De  ha  el  akarják  tőlünk 
venni  a  Gerendavárat,  akkor  mi  is  ott  leszünk  !  .  .  . 

—  Ott  leszünk !  .  .  .  zúgtak  fel  a  többiek  körülötte,  csak  Pár' 
ducmacska  nyöszörgött  tovább  és  nyakig  bent  maradt  a  széna' 
ban.  Egyik  kezével  az  orrát  simogatta,  másikkal  pedig  a 
fejebubját : 

—  A  fülem,  a  mellem,  az  orrom,  a  koponyám  .  .  .  már  nem 
maradt  egy  ép  testrészem  se  .  .  . 

13. 

Vah'ta^Vah  olyan  nyugtalan  volt  és  annyira  aggódott,  hogy 
nem  volt  türelme  a  ház  előtt  megvárni,  amig  Vadölő  és  Gyors 
Szarvas  hazaérkeznek.  Elindult  szép  csendesen  az  erdő  felé 
és  a  fő'Ut  elején  letelepedett  egy  fa  alá,  ugy  leste  a  harcosok 
visszajövetelét.  Már  esteledett  és  az  erdő  sötéten  és  komoran 
zúgott  előtte,  szél  rázta  meg  az  óriás  fákat  és  a  lombok  vé' 
szesen  susogtak.  Félelmetes  volt  ott  ülni,  egyedül,  a  rengeteg 
szélén,  hát  még  milyen  félelmetes  lehet  benn,  a  vadonban  — 
gondolta  magában  Vah'ta'Vah.  Fent  az  ég  kárpitján,  kigyúl' 
ladtak  a  csillagok,  de  néha-néha  bárányfelhők  suhantak  el 
rajta  és  eltakarták  a  ragyogó  kis  lámpásokat. 

—  Jajt  de  későn  van  —  aggodalmaskodott  a  mohikán  lány  és 
reszketve  hozzátette :  —  Istenem,  csak  már  jönnének . . . 

Jó  sokáig  ült  igy  magánosan    az   erdő    szélén,    egyszerre    csak 
hangok  ütötték  meg  a  fülét.  —  No,  már  kint  vagyunk... 
Ők  voltak.   Legelöl  jött  Vadölő  és  Chingachgook,  mögöttük  a 
többiek. 

—  Hát  te  itt  vagy  ? ...  örvendezett  Vadölő.  —  Itt . . .  szólalt 
meg  szerényen  Vah^taVah  —  Máma  későn  jöttetek...  —  Ven- 
dégek  voltak  a  Gerendavárban  —  kezdte  mesélni  Vadölő  és 
előadta  a  két  fehérarcú  ember  látogatását.  Ahogy  éppen  Párduc 
macska  eseténél  tart,  akit  a  szalma  alatt  eltaláltak  a  bottal, 
egyszerre  csak  megszólal  a  mohikán  leány: 

—  Nem  érzitek  ?  .  . .    Olyan  furcsa  füstszag  van  ?  . . . 

Szimatolni  kezdtek  a  levegőben,  hát  valóban  égett,  pörkölt 
szag  áradt  feléjük  és  ebben  a  pillanatban  a  SomoS'Utca  végiben 
piroslani  kezdett  az  ég  alja. 

—  Tűz  van ! . . .  kiáltott  fel  Vah'ta'Vah  és  alig,  hogy  kimondta 
a  templomban  félreverték  a  harangot. 

—  Egy,  kettő,  három  —  számoltak  magukban  —  hármat  kon' 
gattak.    Itt  van  a  tüz,  a  harmadik  kerületben . . . 

Az  ég  alján  a  pirosság  egyre  terjedt  és  a   füstszag   is   erősebb 

és  fojtóbb  lett  minden  pillanatban.   A  harang  újra  félre  kon" 

dúlt :  —  Egy,  kettő  ...  —  A  második  kerületben  van  . . .  álla" 

pitották  meg. 

De  a  következő  harangzugás  megint  hármat  vert   egymásután 

és  ettől  kezdve  állandó,  kis  időközökben  három   harangzugás 

jelezte   a  tüzet.  —  Mégis   itt    ég,    a   harmadik   kerületben  .  .  . 

ijedeztek. 

Ekkor  már  nem  messze  tőlük,  talán  száz  lépésnyire,  felcsapott 

a  láng  is  és  látni  lehetett,  ahogy  nyaldossa  az  ut  szélén  az  akácfát. 

—  A  Somos-utcában  van  a  tüz  —  ordították  egyszerre,  azzal 
rohantak  előre  mindnyájan  és  csak  megtorpantak  egy  alacsony, 
nádfedeles  ház  előtt : 

— ■  A  Bánhegyesiék  háza  . . . 

Egy  pillanatig  tartott  az   egész    s    Hill    Gyula    már    kiabálni 

kezdett :  —  Gyerünk  oltani !  . . . 

Berohantak  az  udvarra,  ahol  a  tehetetlen  házbeliek  és  a  szóm' 

szédok     kétségbeesett    kapkodással    és    jajveszékeléssel     állták 

körül  az    égő   lakóházat.    Mindenki    elvesztette    a   fejét    és   az 

emberek  rémüldöztek,  az  asszonynép  meg  siránkozott,  de  arra 

nem  gondolt  senki,  hogy  oltani  is  kellene. 

—  Gyorsan  létrát  és  vödröket  —  ordított  rájuk  Hill  Gyula, 
azzal  már  rohant  a  kúthoz  és  megnézte,  hogy  jön-e  belőle  viz. 
Hozták  a  létrát.  Odatámasztotta  az  égő  ház  oldalához  és  fek 
kúszott  a  tetőre. 

—  Adjátok  a  vödröket ! . . .  —  kiabált  le  a  többiekhez.  Eleinte 
csak  lassan  és  nehézkesen  ment  az  oltás,  később  a  szomszédból 

is  előkerültek  a  vödrök,  még  egy  létrát  hoztak,  most  már 
Chingachgook  is  a  tetőre  mászott  és  ketten  öntözték  a  szalma' 
zsúpot,  amelynek  a  másik  fele  nagy  lánggal  égett. 

—  Jaj  Istenem ! . . .  Mi  lesz  a  bútorokkal  ?  . . .  jajgatott  az  udvar 
közepén  Bánhegyesiné  állandóan. 

—  Hordjátok  ki  a  bútorokat !  . . .  rendelkezett  Vadölő  mint 
egy  hadvezér  és  Vah^ta^Vah,  Ravasz  Róka,  meg  a  többiek 
bátran  berohantak  az  égő  házba  és  a  szomszédok  közül  is 
akadtak  bátor  emberek,  akik  utánuk  szaladtak.  Ugy  kezdték 
kihordani  az  utcára  a  Bánhegyesi  család  szegényes  holmiját, 
sorban  egymás  után. 

—  A  szomszédok  locsolják  a  házak  tetejét  —  harsogott  Hill 
Gyula  a  létráról. 

—  Vizet ! .  . .  Vizet ! . . .  ordította  nyomban  és  a  fejét  bele" 
mártotta  egy  tele  vödörbe,  mert  már  perzselte  a  láng,  olyan 
közel  csapott  fel  hozzá. 

—  Be  fog  dőlni  a  tető  —  harsogta  át  neki  Huszthy  —  száll" 
junk  le  a  létráról . .  . 

A  lángnyelvek  már  tiz  méter  magasságban  táncoltak  és  bevilá' 
gitották  az  egész  utcát.  Hill  Gyula  körülnézett  egy  pillanatra, 
s  csak  azt  látta,  hogy  mindenfelé  rémüldöző,  ijedt  emberek 
szaladgálnak,  a  szomszéd  házak  tetejét  is  locsolni  kezdik  tek' 
nőkből  és  nagy  bádogedényekből,  a  harang  folyton  zúgott  és 
sürü  pernye  szállt  mindenfelé  és  belepte  az  arcát,  meg  a  ruháját, 
mintha  kormos,  fekete  pelyhekben  havazna.  Végtelen  forró' 
ság  öntötte  el  az  egész  testét,  a  lángok  már  a  létra  mellett 
nyaldosták  a  szalmát,  s  ő  csak  egyre  ordította : 

—  Még  vizet !  .  .  .  Még  vizet ! . .  .  És  a  szomszéd  háztetőket 
locsoljátok ! . . . 

Azt  se  tudta,  hogy  kik  állanak  mögötte.  Gyors  Szarvast  látta, 
meg  Fiatal  Sast,  ahogy  folyton  nyújtogatják  fel  hozzá  a  vizzel 
telt  edényeket  és  Párducmacskát  látta,  ahogy  Huszthy  mellett 
áll  és  segédkezik .  . .  Odalenn  egyre  nőtt  a  jajveszékelés  és  a 
kétségbeesés  izgalma,  idefent  meg  a  lángtenger  kezdett  nőni, 

növekedni,  érezte,  hogy  ha  sokáig  nem  jön  segítség,  hát  meg' 
fullad  a  füsttől,  vagy  egyszerűen  elnyelik  a  lángok.  Az  is  lehet, 
hogy  a  tető  bedől  alattam  és  leírástól  bezuhanok  a  perzselő 
lángtengerbe  —  gondolta  magában,  de  nem  szűnt  meg  tovább 
locsolni  és  csak  ezt  hajtogatta  : 

—  Vizet! . ..  Vizet! ... 

A  harangokat  közben  folyton  íélreverték  és  a  tömeg  nőni 
kezdett  az  égő  ház  körül.  Hálóinges  emberek  jöttek  rohanva 
és  nők  összekapkodott,  éjszakai  ruhaviseletben  .  .  . 

—  Mi  van  a  tűzoltókkal?.  .  .  harsogott  Hill  Gyula  Chingach' 
gook  felé,  de  az  nem  válaszolt,  biztosan  nem  is  hallotta  a 
kérdést,  annyira  el  volt  foglalva  a  másik  létra  végiben  az 
oltással.  Talán  egy  méternyire  látta  maga  előtt  a  lángokat  és 
szédülés  félét  érzett  és  minden  percben  azt  várta,  hogy  hátra 
tántorodik,  vagy  előre  zuhan.  De  csak  gépiesen  fogta  és  adta 
a  kannákat  és  zúdította  a  vizet  a  lángtenger  felé. 

—  Vizet ! .  . .  Vizet ! . . . 

Már  automatikusan  csinált  mindent  és  egyetlen  borzalmas 
forróságba  és  egyetlen  lángoló,  perzselő,  égető,  vöröses  fénybe 
borult  el  előtte  minden,  valójában  se  nem  látott,  se  nem 
hallott,  mikor  hátulról  két  kar  megfogta  és  visszarántotta  a 
létráról.  A  következő  pillanatban  érezte  a  lába  alatt  a  talajt, 
azt  is  látta,  hogy  a  létrát  elkapják  az  égő  tetőről  és  ebben  a 
percben  óriási  csattanás  és  zuhanás  bőgött  fel  körülötte  .  .  . 
A  tető  beomlott . . . 

—  Vah-ta'Vah  . .  .  Chingachgook  . . .  mormogta  szinte  önki' 
vületi  állapotban  . .  . 

Aztán  érezte,  hogy  hideg  vízzel  locsolják  őt  is  és  lábra  állt. 
Körülnézett,  hát  már  az  egész  tető  leégett,  csak  a  csonka  kémény 
meredezett  elő  a  kopasz,  füstös  gerendák  között. 

—  Helyet  a  vizipuskának ! .  . .  bömbölték  körülötte. 

Két  ló  vágtatva  rohant  be  a  vizipuskával.  Egy  perc  alatt  felszerel' 
ték  és  a  másik  percben  már  a  gummicsőből  megindult  a  gazdag 
vizsugár  és  sziszegő  sustorgással  kígyózott  a  lángok  között. 

Odatámolygott  a  kúthoz.  Chingachgook,  meg  a  többiek  ott 
kapaszkodtak  két  oldalról  a  szivattyú  karjába  és  iszonyatos 
erőfeszítéssel  rángatták.  A  lovakat  kifogták  a  vízipuska  elől 
és  a  kocsis  felpattant  az  egyik  ló  hátára  és  vágtatott  visszafelé. 

—  Ide  a  lajttal !  .  .  .  Emberek,  segitsetek  a  lajtot  betolni ! . . . 
zúgták  körülötte. 

Neki  támasztotta  a  vállát  a  lajtnak  és  ott  küzködött  ő  is  a 
többiekkel.  Chingachgook  szaladt  hozzá.  A  kabátját  levetette 
és  ingujja  fel  volt  gyűrve  a  válláig.  Karján  és  csupaszon  ha' 
gyott  mellén  a  festett  harci  jelek  összefolytak,  efölött  termé' 
szetesen  nem  ütközött  meg  senki. 

—  Hol  vannak  a  többiek?. . .  —  kérdezte  tőle  a  Nagy  Főnök. 

—  Dolgoznak.  —  És  Vah'ta/Vah?  —  Még  mindig  a  butorO' 
kat  hordja  .  .  .  Egy  tűzoltó  jött  oda  hozzájuk :  —  Ne  dis' 
kúráljatok  most  itt!  .  .  .  Mars  a  vizet  szivattyúzni!  .  .  . 
Tompa,  fénylő  szekercéjével  oldalba  vágta  Vadölőt,  aki  a  ház 
ajtajához  rohant,  de  alig  tudott  magának  utat  vágni  az  emberek 
között. 

—  Félre !  félre !  .  .  .  —  ordítozott  jobbra-balra  és  az  öklével 
szorított  magának  helyet.  Sürü  korom  szállt  le  rá  felülről, 
perzselő  meleg  sütötte  a  bőrét  és  torkát  újra  fojtogatni  kezdte 
a  kinzó  füst.  Beleütközött  Ravasz  Rókába :  —  Hol  van  Vah' 
ta'Vah?  —  kérdezte  tőle.  —  A  házban  .  .  .  felelt  a  kérdezett 
és  rohant  vissza.  Vadölő  utána  akart  szaladni,  de  egy  tűzoltó 
az  útját  állta  :  —  Elég  ! .  .  .  Senki  egy  tapodtat  se ! .  .  .  Minden 
pillanatban  bedőlhetnek  a  falak  .  .  . 

Hiába  is  igyekezett  volna.  Látta  a  két  Bánhegyesit  kiszaladni, 
a  karjuk  között  ágyneműt  hurcoltak,  aztán  egy  ismeretlen 
ember  a  sárgakeretes  tükröt  hozta  kifelé,  jött  Ravasz  Róka 
is  két  székkel,  ő  meg  kétségbeesetten  ordította: 

—  Margit!  .  .  .    Margit!  .  .  . 

Ravasz  Róka  csittitotta :  —  Jön  rögtön,  csak  a  szekrényből  a 

ruhákat  szedi  össze  .  .  . 

Egész  az  ajtó  szélébe  állott  és  a  két  karját  kinyújtotta  a  füst' 

áradat    felé,    a   lángnyelvek   mind    mélyebbre   és    mélyebbre 

csapkodtak  le  hozzá  és  az  emberek  ezt  ordították: 

—  Félre,  félre !  .  .  .  Omlik  a  falazat !  .  .  . 

Belülről    hirtelen    megvillant    Margit    rózsaszinruhás    alakja, 

aztán  rettenetes  dörgés  és    borzalmas  robaj    és   recsegés-ropo' 

gás    reszkettetett    meg     mindent  ...    A    rózsaszinruhás    alak 

elvágódott  a  küszöbön  .  .  .    Két  tűzoltó  félrelökte  a  fiút    és  a 

karjuk  között  hozták  kifelé  aléltan  Margitot  .  .  . 

.  .  .  Vah-taVah,  a  mohikán  lány  ott  feküdt  az  udvaron.   A  feje 

alá  egy  párnát  dugtak,  az  arcát  vizzel  mosták  lefelé  és  valaki 

ezt  kiabálta :  —  Orvost !  .  .  . 

A  Nagy  Főnök  lerogyott  melléje  és  simogatni  kezdte  a  kezét 

és  a  ruháját  simogatta,  a  szép  rózsaszín  ruhát,   ami  tele  volt 

korommal,  hamuval  és  pernyével  és  könyörgött  hozzá: 

—  Nyisd    ki    a    szemedet !  .  .    Vah-ta-Vah !  .  .  .    Mi    történt 

veled  ?  .  .  . 

Jött  egy  rendőrtisztviselő  és  mindnyájukat  kitessékelte  az 
utcára.  Chingachgook,  Ravasz  Róka,  Gyors  Szarvas,  meg  ő 
ugy  fogták  még  négyen  a  mohikán  leányt  és  óvatosan  ki" 
cipelték  a  sürgölődő-forgolódó  emberek  közül  az  álmélkodó, 
bámész  emberek  közé,  ahol  hamar  akadt  egy  orvos  is,  aki- 
nek  ez  volt  az  első  kérdése : 

—  Ki  ez  a  szerencsétlen  ?  .  .  .  —  Vah'ta-Vah,  mohikán- 
leány  —  ...  —  sírdogálta  csendesen  a  Nagy  Főnök,  aztán 
hangosan  hozzátette :  —  Nagy  Margit  ...  Itt  laknak  beljebb, 
a  Somos-utcában ...  —  Én  a  testvére  vagyok  ...  —  szólalt 
meg  Gyors  Szarvas  szolgálatkészen  .  .  . 

—  Gyertek,  vigyük  haza  —  biztatta  őket  az  orvos,  miközben 
a  lány  szivére  hajolva  hallgatózott  és  a  pulzusát  fogta.  — 
Nem  lesz  semmi  baja  ...  —  tette  hozzá  megnyugtatóan  — 
csak  elájult  az  ijedtségtől  .  .  . 

Vadölő  hátra  nézett  az  égő  ház  felé,  amelyből  már  csak  a 
bedőlt,  fekete  falak  maradtak  és  itt-ott  kígyózott  fel  a  láng- 
tenger a  sötét  éjszakába  .  .  .    Újra  lovak  vágtattak    be    a  vizi' 

puskához,  az  óriási  vizzel  telt  hordót  hozták  és  az  emberek 
hangosan  kiabáltak : 

—  Helyet !  .  .  .  Helyet !  .  .  . 

Végig  nézett  magán,  csupa  füst,  korom,  szén  és  rongy  volt 
tetőtől'talpig.  Chingachgook,  Ravasz  Róka  és  a  többiek  is 
éppen  olyanok  voltak.  Már  elindultak,  amikor  utánuk  sza' 
ladt  egy  kisirtszemü,  szenvedő  öregasszony : 

—  Az  Isten  áldjon  meg  mindnyájatokat  fiuk.  Ti  mentettétek 
meg  azt,  amit  menteni  lehetett.  Meg  ez  az  áldott  leány  .  .  . 
Nektek  köszönhetjük  minden  vagyonunkat,  ami  megmaradt... 

—  És  nekik  köszönheti  az  egész  utca,  hogy  nem  égett  végig 

—  tette  hozzá  valaki  a  körülállók  közül. 

—  Kik  vagytok  ?  .  .  .  érdeklődött  egy  tűzoltóparancsnok. 

—  A  Somos-utcai  mohikánok  és  Hill  Gyula  a  Nagy  Főnök . .  . 

—  mondta  gőgösen  Gyors  Szarvas.  —  Egyébként  negyedik 
osztályos  gimnazisták  .  .  . 

—  Ezt  bizony  derekasan  csináltátok! ...  Ha  nem  jöttök  gyorsan 
segitségül,  a  tüz  tovább  terjed  és  ki  tudja  milyen  károkat 
okoz  —  hangzott  tovább  a  dicséret,  amely  —  mi  tagadás  — 
jól  esett  a  mohikánoknak. 

Margitot  hazavitték  és  nemsokára  magához  tért.  Ez  volt  az  első 
szava:  —  Mi  van  Gyulával?  .  .  .  Megnyugtatták,  hogy  otthon 
van.  Özvegy  Hillné  egy  izgalomban  várta  a  fiát :  —  Biztosan 
a  tűznél  voltál  ? . . .  —  Igen  anyám,  segítettem  én  is  oltani . . . 

—  Tönkretetted  a  ruhádat  —  sopánkodott  a  szegény  asszony  — 
honnan  veszek  én  neked  uj  ruhát?  .  .  . 

A  Nagy  Főnök  ezt  már  alig  hallotta,  mert  fáradtan  az  ágy- 
nak esett  és  rögtön  elaludt.  Mély  és  édes  álma  volt,  a  kimé-* 
rültségtől  és  a  dicsőségtől,  amelyekből  kijutott  neki  a  mai  est 
folyamán. 

A  tűzoltók  közben  eloltották  a  tüzet.  Csak  az  üszkös  gerendák 
füstölögtek  még  egyre  a  Bánhegyesi  udvaron,  ahol  megjelent  a 
rendőrtisztviselő  és  kiderítette,  a  tüz  eredetét:  A  két  Bánhegyesi 
fiu  titokban    cigarettázni    ment  a  padlásra.    Mikor   az  anyjuk 

hívta  őket  vacsorázni,  gyorsan  eldobták  az  égő  cigarettát,  amitől 
lángott  fogott  a  szalmatető  és  elhamvasztotta  az  egész  házat. 
...  A  vízipuska  azért  még  ott  maradt  és  a  tűzoltók  sokáig 
locsolták  a  füstölgő,  égett  romokat.  A  város  minden  részében 
jöttek  a  kíváncsi  érdeklődők,  hogy  megnézzék  a  tüzet  és  az 
emberek  ijedten  és  kétségbeesetten  álldogáltak  a  szerencsétlen 
Bánhegyesi  család  hajlékának  romjai  előtt. 

—  Csak  az  a  jó,  hogy  nem  volt  nagy  szél  .  .  .  mondta  az 
egyik  szemlélődő  csendesen. 

—  Bizony,  nagyon  kell  vigyázni,  lámpával,  gyertyával,  ciga^ 
rettával  —  tette  hozzá  a  másik. 

—  Hát  persze  .  .  .  cigarettától  van  .  .  .  gyerekek  cigarettáztak 
a  padláson  .  ♦  .  hallatszott  a  harmadik  felől. 

Egy  anya  a  lányát  korholta:  —  Látod:  sohase  locsolod  le  vízzel 
a  parazsat,  mikor  kiöntöd  a  szenes^vasalóból  .  .  . 
Most,   hogy    szemtől'szembe    álltak    az    emberek    a   borzalom" 
mai,  most  egyszerre  mind  jámborak,  óvatosak  és  elővigyázat 
tosak  lettek. 

—  Legyen  nyugodt  anyám  —  erősködött  ez  a  leány  —  ezentúl 
mindig  lelocsolom  a  parazsat  .  .  . 

A  gyalogjárón  pedig  egy  öreg  ember  ment  és  észrevette,  hogy 
valaki  eldobott  egy  égő  cigarettavéget.  Odatipegett  a  kocsiutra 
és  a  cipője  talpával  jól  beletaposta  a  porba  .  . . 

14. 

Hill  Gyula  a  pad  tetején  állott  és  ugy  mesélte  el  a  körülötte 
összegyűlt  fiuknak  a  tegnap  esti  tűzoltást.  Az  egész  osztály 
lázasan  kipirult  arccal  és  feszült  érdeklődéssel  hallgatta.  Mind' 
nyájan  büszkék  voltak  hat  kollegájuk  hőstettére,  csak  Patay 
és  Fogarassy  ültek  szótlanul  és  csendesen  a  helyükön,  ők  nem 
vettek  részt  az  ünneplésben.  Valójában  irigyelték  a  többieket 
és  élénk  fájdalmat  okozott  nekik,  hogy  éppen  tegnap  nem 
voltak  velük.  Egyre  azt  várták,  hogy  Hill  Gyula,  vagy  Huszthy 
kérdőre  vonják  őket  emiatt.  De  azok  most  mással  voltak 
elfoglalva.  Majd  széthúzták  őket  a  többiek,  mert  hallani  akar' 
ták  az  összes  részleteket.  Csengetés  után  alábbhagyott  a  zaj 
és  a  lárma,  a  padok  benépesedtek  és  az  osztály  a  könyvei 
felé  hajolva  ismételte  át  utoljára  a  leckét.  Hill  Gyula  és 
Huszthy  halkan  beszélgettek:  —  Vájjon  mi  lesz  máma?  .  .  . 
Azt  a  jó  érzést,  amely  még  bennük  élt  a  tegnap  esti  dicsőség 
miatt,  egyszerre  elfojtotta  a  felelem  és  az  aggódás    hangulata. 

—  Megérkezettbe  Torzsás  feljelentése?  ...  —  Tudja-e  már  az 
osztályfőnök,  hogy  mi  történt  a  Somosban  ?  . . .  Hát  a  pedellus 
bejelentettem  a  szökést  ?  .  .  . 

Ilyen  és  ehhez  hasonló  kérdések  kergették  egymást  és  Huszthy 
azt  tanácsolta,  hogy  Fogarassytól  kellene  megkérdezni,  mert 
hátha  erről  beszélt  tegnap  délben  a  direktor  az  édesapjával  ?... 

—  Nem  is  szabad  szólni  hozzájuk  —  mondta  Hill  Gyula 
komolyan.  —  Aki  cserbenhagyja  a  törzset,  azt  mélységes  meg' 
vetéssel  kell  sújtani  .  .  . 

Egész  óra  alatt  nem  figyeltek  és  a  tekintetük  szanaszét  kalan* 
dozott  a  levegőben  és  tele  voltak  bántó  és  aggasztó  gondola^ 
tokkal.  —  Talán  mégsem  csapnak  ki,  —  sóhajtotta  Hill 
Gyula  Huszthy  felé,  ahogy  óra  végével  felkászolódtak  a  padból 
és  megindultak  a  folyosóra.  Ebben  a  pillanatban  megjelent 
az  ajtóban  Benkovich : 

—  Hill,  Nagy  Lajos  és  Rottenstein!  .  .  .  Gyertek  azonnal  a 
tanári  szobába!  .  .  . 

Sápadtan  verődtek  össze  mind  a  hárman  és  ugy  vánszorogtak 
végig  a  folyosón,  mintha  a  kinpadra  kellene  menniök. 
Huszthy,  meg  a  többiek  féltő  aggódással  kisérték  őket  és  a 
tanári  szoba  ajtajával  szemben  megállottak. 

—  Szegények  —  mondogatták  szomorúan  —  ki  tudja  mi  lesz 
velük  ?  .  .  .  —  Be  irják  őket  az  osztálykönyvbe  —  szólt  Káldor. 
Mások  igy  vélekedtek :  —  Nem  biztos,  hogy  kicsapják  őket .  .  . 

—  Akkor  se  az  ország  összes  gimnáziumából ! . . .  —  Az  is 
meglehet  —  hangott  fel  az  ellenvélemény. 

Huszthy  mindenesetre  örömmel  állapitotta  meg,  hogy  a  teg' 
napi  szökésről  nem  tudnak,  mert  akkor  őt  is  a  tanári  kon' 
ferencia  elé  hivták  volna  ...  A  bátrabbak  egészen  közel  merész^ 
kedtek  az  ajtóhoz,  ugy  próbáltak  hallgatózni.  Sőt  a  más  osz^ 
tálybeliek  is  érdeklődéssel  álltak  meg  közöttük  egy  pillanatra 
és  kiváncsian  kérdezték,  hogy  mi  történik  odabent  ?  .  .  . 
Odabent  pedig,  a  hosszú,  zöld  asztal  körül  együtt  ült  a  tanári 
kar.  Legfelől,  karosszékben  az  igazgató  ur,  aki  mellett  egy 
idegen,  feketeruhás  ismeretlen  foglalt  helyet.  A  három  fiu 
zavarában  és  izgalmában  a  tanári  szoba  falain  függő  képeket 
kezdte  szemlélni.  Azt  a  szép,  szakállas  embert,  akiről  Hill  Gyula 
tudta,  hogy  a  közoktatásügyi  miniszter,  meg  a  csoportképeket, 
ahol  azok  vannak  megörökítve,  akik  már  érettségit  tettek,  vagy 
tizéves  találkozóra,  sőt  húszéves  találkozóra  gyűltek  össze. 
Közben  egy-egy  pillanatra  érdeklődéssel  kémlelték  a  tanárok 
arcvonásait  is,  de  állandóan  nem  mertek  rájuk  nézni.  Pedig 
ha  el  tudták  volna  olvasni,   ami  az    arcokra    van  irva,  akkor 


115 


egyszerre  mosolygóssá  és  vidámmá  változott  volna  a  tekintetük 
és  a  három  sápadt  gyerekarc  kipirosodott  volna  és  félénk  sze^ 
meik  ragyogóvá  élénkülnek.  Mert  az  igazgató  ur  homlokán 
most  nem  vonulnak  végig  a  szigorúságot  jelentő  ráncok  és 
Benkovich  sem  húzta  össze  cvikkere  fölött  szúrósan  a  szemöl" 
dökét  és  a  többiek  is  megnyugtató  és  jóleső  barátsággal  néz^ 
tek  az  előttük  szepegő  három  kis  diákra*  Az  idegen  ur  pedig 
csak  a  fejével  bólogatott  és  látszott  rajta,  hogy  legjobban  sze' 
retne  felkelni  a  székről,  odamenni  hozzájuk,  megveregetni  a 
vállukat  és  barackot  nyomni  a  fejük  búbjára. 
Mondom,  Hill,  Nagy  Lajos  és  Rottenstein  bármilyen  tapasz- 
talt  harcosok  is  voltak,  ahhoz  még  nem  voltak  eléggé  ember- 
ismerők,  hogy  azonnal  felfedezték  volna  a  kedvező  helyzetet. 
Csak  álltak  egy  helyben,  reszketőn,  két  kezükben  a  sapkát 
gyúrták,  gyurdosták  össze-vissza,  vagy  a  kalapjuk  szélét  ron- 
gyolták, szorongatták.  A  szívverésük  is  elállott,  mikor  az  igaz' 
gató  ur  megszólalt : 

—  Hát  ti  vagytok  azok  a  hiresek  ?  .  .  . 

Mind  a  hárman  összenéztek.  Hill  Gyula  dacosan  vetette  fel 
szép  fejét,  Nagy  Lajos  legjobban  szeretett  volna  sirni,  Rot- 
tensteinnak    pedig    hirtelenében    kivörösödtek    a    szeplői  .  .  . 

—  Büszke  vagyok  rátok  —  folytatta  az  igazgató  ur. 

A  három  pár  gyerekszem  egyszerre  feléje  fordult  és  kérdőn 
bámult  az  arcába.  Mintha  ezt  mondták  volna:  Tréfálni  tet- 
szik,  vagy  komolyan  gondolja  ?  .  .  . 

—  Nagy  dicsőséget  hoztatok  az  egész  gimnáziumra  —  hang' 
zott  tovább  a  direktor  szava  —  és  azért  hivattalak  ide  benne" 
tekét,  hogy  ezt  megmondjam  nektek  .  .  . 

Hill,  Nagy  Lajos  és  Rottenstein  újra  összenéztek  és  most  már 
kiabálni  tudtak  volna  a  boldogságtól.  —  Nem,  az  igazgató 
ur  nem  tréfál  —  ujjongtak  belülről  —  nincs  is  szó  Somos 
erdőről,  Torzsásról,  hosszú  puskáról,  az  igazgató  ur  a  tegnap 
esti  tűzre  gondol  .  .  .  Mind  a  hárman  mosolyogtak  és  boldo' 
gan  hajoltak  meg  a  tanári  kar  előtt. 


116 


A  kiírt  szólott  a.  dob  pergett 


—  Mondd  el  fiam,  hogy  hogyan  történt?. . .  Hányan  oltottátok 
el  a  tüzet?  —  fordult  Hill  Gyula  felé  az  igazgató  ur. 

—  Tessék  megengedni,  hogy  behívjam  őket,  mert  Huszthy 
is  ott  volt,  meg  Luczay  és  Varga  Alajos  .  .  . 

Mind  a  negyedik  osztályba  jár  ?  .  .  .  érdeklődött  a  feketeruhás 
idegen. 

—  Igen  —  felelt  helyettük  az  osztályfőnök.  —  Huszthy  ismétlő . . . 
Hill  Gyula  akkor  már  a  folyosón  volt  és  gyorsan  hivta  a 
többieket :  —  Huszthy  !  Varga  !  Luczay  !  Gyertek  ti  is  ! . . . 
Akiket  szólított,  hirtelen  megrettentek.  Huszthynak  az  volt 
az  első  gondolata,  hogy  most  már  a  szökést  is  tudják.  Hill  Gyula 
gyorsan  feléjük  súgta :  —  Ne  féljetek  semmit,  a  tűzről  van  szó . . . 
Mire  beléptek  az  élelmes  Rottenstein  már  buzgón  magyarázta 
a  rész'eteket.  —  Folytasd  te  fiam  !  —  mondta  az  igazgató  Hill 
Gyulának.  —  Ha  jól  tudom,  te  vagy  a  vezér  —  tette  hozzá 
mosolyogva. 

.  .  .  Már  régen  elcsengettek  és  Hill  Gyula  még  mindig  buzgón 
mesélt.  Az  egész  tanári  kar  figyelmesen  és  jóakarattal  hall- 
gatta. A  feketeruhás  idegen  pedig  megszólalt  a  végén :  —  A 
város  köszönetét  tolmácsolom  és  az  igazgató  ur  engedelmével 
délig  mindnyájan  megkapjátok  a  tűzoltó-érmet,  amit  büszkén 
viselhettek,  mert  csak  a  legbátrabb  és  legderekabb  tűzoltóknak 
adjuk  .  .  . 

—  Köszönjétek  meg  a  polgármester  urnák  —  szólt  az  igaz' 
gató  ur.  Azzal  újra  meghajoltak,  a  polgármester  pedig  fel- 
állott a  székről,  odament  hozzájuk  és  sorban  kezet  fogott 
mindnyájukkal.     Hill    Gyulának    az    arcát  is    megsimogatta: 

—  Ki  az  apád  ?  —  Meghalt  ...  —  Ahá  . .  .  Hill  Gyula  .  .  . 
az  anyakönyvvezető  ...  —  Igen.  —  Örvendek,  hogy  olyan 
derék,  becsületes  apának,  ilyen  derék  fia.  maradt ...  Isten  éltessen 
sokáig  .  .  . 

Hill  Gyulának  könnyek  gyűltek  a  szemébe.  Ez  nagy  szó  volt 
nála,  mert  soha  nem  ismerte  a  sírást.  De  ebben  a  pillanatban  az 
jutott  eszébe,  hogy  a  polgármester  teljesen  jóvátette,  amit  Torzsás 

elkövetett,  aki  szerint  ő  nem  méltó  az  apjához.  —  Polgármester 
sokkal  több,  mint  erdőkerülő  —  állapította  meg  magában  —  és 
a  polgármester  szava  döntőbb  .  .  .  Ö  tehát  nem  is  olyan  rossz, 
haszontalan  kölyök,  hanem  derék,  becsületes,  mint  az  apja 
volt ...  A  kabátja  ujjával  letörölte  arcából  a  könnyeket  és  meg" 
indult  boldogan  a  többiek  után  .  .  . 

Az  osztály  már  izgatottan  várta  őket  és  általános  örömmel 
vették  tudomásul,  hogy  mi  történt. 

—  Érmet  kapunk !  .  .  .  Nagy  aranyérmet !  .  .  .  ujjongott  han" 
gosan  a  kis  Varga. 

—  Jó  lesz  ezüst  is  —  csittitották  a  szomszédai ...  —  Bronzból  van 
az  érem  —  jelentette  ki  határozottan  Huszthy.  —  Már  láttam  sokat 
a  tűzoltók  egyenruháján,  mikor  vasárnap  parádéban  vannak  . . 
Patay  és  Fogarassy  nagyon  el  voltak  keseredve,  azért  udvariasan 
felkeltek  a  padból  és  odamentek  Hill  Gyulához:  —  Gratulá" 
lünk ...  És  a  kezüket  nyújtották.  Mit  volt  mit  csinálni  és  örömé" 
ben  mit  tehetett  egyebet,  hát  Hill  Gyula  kezet  fogott  velük. 

—  Szent  a  béke  —  jelentette  ki  engedékeny  hangon  —  csak  vall" 
játok  be  nyíltan,  mért  nem  jöttetek  ki  tegnap  az  erdőbe  ? .  .  . 
Fogarassy  volt  az  őszintébb  és  zavartan,  szemlesütve  dadogta : 

—  Azt  gondoltuk,  hogy  Torzsás  miatt  baj  lesz,  hát  nem  mer" 
tünk  elindulni  .  .  . 

Mire  Hill  szemrehányóan  válaszolta :  —  Látjátok  ?  Ez  a  gyá" 
vák  büntetése  .  .  .  Most  ti  is  kaptatok  volna  tüzoltó"érmet .  .  . 
.  .  .  Hill  Gyuláék  tiszteletére  az  egész  délelőtt  vidáman  és  köny" 
nyen  telt  el.  Latinból  nem  volt  felelés,  gyakorlatot  javitot" 
tak.  A  magyar  tanár  ur  behozott  egy  vastag  könyvet  a  cime 
Cox  György:  Görög  regék,  abból  olvastatott  fennhangon,  sorban, 
szebbnél"szebb  hősi  történeteket.  Számtan  óra  alatt  tréfás  szám" 
tani  fejtörőkkel  mulattak.  És  tiz  percekben,  meg  órák  előtt  szűnni 
nem  akaró  ünnepelés  következett.  A  felső  osztályosok  mind 
odajöttek  és  sorban  gratuláltak  Hill  Gyulának  és  a  többi  bátor 
tűzoltónak  .  .  .  Mindez  szépséges  volt  és  gyönyörűséges,  hát 
még  ami  ezután  következett !  .  .  . 

Tornaóra  volt.  Egyszerre  csak  Feri  bácsi,  a  pedellus,  behozta  a 
köröző  könyvet,  amit  legtöbbször  örömmel  fogadtak  a  diákok, 
mert  szünetet,  vagy  kirándulást,  vagy  más  jóleső  és  kellemes 
dolgot  hirdetett  ki  belőle  a  tanár  ur,  aki  felolvasta.  Most  Hill 
Gyuláék  tegnap  esti  szereplése,  a  város  elismerése  és  a  hat 
tüzoltó-érem  volt  beleírva.  Mindegyiknek  elő  kellet  lépni  a 
sorból.  A  tornatanár  ur  mellükre  tűzte  az  érmeket,  kék'sárga 
szalagon,  óriási  bronzérmet. 

—  Ha  kifényesítem,  éppen  olyan  lesz  mintha  arany  volna  — 
suttogta  a  kis  Varga.  Rottenstein  oldalba  bökte,  hogy  ne  beszél' 
jen,  mert  ünnepélyes  és  megható  pillanat  következett.  Az 
egész  osztály  feszes  lépésben  el  masírozott  előttük. . .  A  kürt  szó' 
lőtt,  a  dob  pergett  és  ők  hatan  külön  állottak  a  többiektől,  a 
tornaterem  falánál  és  élvezték  a  dicsőséget.  A  pedellus  is  ott 
állott  és  kíváncsian  szemlélte  a  jelenetet.  Egyszerre  csak  össze' 
villant  a  tekintete  a  Hill  Gyuláéval,  meg  a  Huszthyéval.  Hír' 
telén  másfelé  fordította,  mert  nem  akarta  őket  ebben  a  nagy 
pillanatban  kellemetlen  és  rossz  érzésnek  kitenni.  Pedig  maga' 
ban  már  elhatározta,  hogy  nem  árulja  el  Benkovichnak  a  szökést. 

* 
Az  egész  SomoS'Utca  a  hat  fiúról  beszélt.  Meg  Nagy  Margit' 
ról,  aki  ott  feküdt  az  ágyban  és  élvezettel  hallgatta,  amikor  a 
bátyja  elmesélte,  hogy  mi  történt  délelőtt  az  iskolában.  Margit' 
nak  eszébe  se  jutott,  hogy  neki  is  elismerés  jár  ki  és  nem  is 
gondolt  arra,  hogy  ő  is  megérdemelné  a  tüzoltó'érmet.  Bol' 
dog  volt  és  megelégedett,  tiszta  szívből  örvendett  a  fiuk  sikc 
rének.  Legfőképpen  annak  örült,  hogy  a  polgármester  külön 
megdicsérte  Hill  Gyulát.  Őszintén  szólva  már  dél  óta  folyton 
várt  rá,  hogy  eljön  látogatóba,  Hill  néni  reggel  óta  kétszer  is 
oda  át  volt  és  virágot  hozott.  Bánhegyesi  is  eljött,  a  részeges, 
öreg  suszter  és  sírva  hálálkodott  Nagynénak,  meg  Margitnak. 
Aztán  a  fiaira  panaszkodott: 

—  Két  haszontalan  kölyök  .  . .  Holnap  indulnak  Aszódra .  .  . 
Margit  szeme  felcsillant :  —  Aszódra  ?  .  .  . 

—  Igen,  küldöm  őket  a  javítóintézetbe,  itt  már  nem  tudok 
velük  mit  csinálni  .  .  . 

A  mohikán  lány  majd  kiugrott  az  ágyból,  mikor  ezt  hallotta. 
Ö  szivveMélekkel  együtt  érzett  a  törzzsel,  hát  hogyne  örült 
volna  ennek  a  hírnek,  ami  azt  jelenti,  hogy  örökre  meg' 
szabadulnak  a  veszedelmes  ellenségtől...  Ettől  kezdve  egyre 
türelmetlenebbül  várta  a  Nagy  Főnököt,  hogy  elmondhassa 
neki  is  a  nagyszerű  meglepetést. 

Hill  Gyula  megilletődve  lépett  be  a  szobába.  Már  érezte,  hogy 
tulajdonképen  ő  az  oka  a  Margit  balesetének.  Ö  utasította,  hogy 
segítsen  a  bútorokat  kihordani  az  égő  házból.  Azért  is  jött  csak 
későn  ebéd  után,  mert  azon  gondolkozott,  hogy  mit  is  mondjon 
a  lánynak?  Kereste  a  szavakat,  de  sehogyse  tudta  megtalálni 
az  igazit,  amit  szeretett  volna.  Végre  összeállított  a  fejében 
egy  kis  beszédet,  de  mire  a  betegágyhoz  ért  zavarában  már  el 
is  felejtette.  Csak  állt,  álldogált  szótlanul,  végre  lekapta  melléről 
a  tüzoltó'érmet  és  odaadta  Margitnak:  —  Vah'ta-Vah,  ez  téged 
illet . . . 

Margit  kérdőleg  meresztette  rá  a  szemét,  —  Te  érdemled  meg 
legjobban  —  folytatta  a  fiu.  A  Nagy  Főnök  ugy  találta,  hogy 
ez  nagyon  szép  és  nemes  cselek  det  volt.  Olvasta  az  újságban, 
meg  látta  képen  is,  hogy  előfordul,  amikor  fejedelmek  a  saját 
kitüntetésükkel  jutalmazzák  meg  kedves  alattvalóikat.  Ugy 
tett  ő  is,  bár  nagyon  nehéz  szívvel  vált  meg  az  éremtől. 
Vah'ta-Vah  megcsókolta  a  feléje  nyújtott  kitüntetést  és  vissza* 
adta  neki: 

—  Köszönöm,  de  nem  fogadhatom  el  .  .  .  Viseld  te  tovább 
büszkén  ...  én  is  büszke  vagyok  rá  . . . 

A  Nagy  Főnök  hálásan  tűzte  vissza  mellére  a  tüzoltó'érmet 
és  kijelentette,  hogy  majd  szól  a  polgármesternek  a  Vah-ta-Vah 
kitüntetése  miatt.  Diadallal  mesélte  el,  hogy  a  polgármester 
őt  külön  megdicsérte  és  való|ában  ugy  gondolta,  hogy  neki 
ezentúl  már  csak  szólni  kell  a  polgármesternek,  aki  nyomban 
teljesiti  a  kívánságát.    Egyelőre  elbúcsúzott: 

—  Ma  délután  nagy  dolog  vár  rám  —  mondta  —  Chingach' 
gookkal  veszedelmes  útra  vállalkoztunk  ...  —  Vigyázzatok 
magatokra    —   aggódott   Valvta^Vah    és    kérdőn   tette   hozzá: 

—  hová  mentek?...  —  Torzsáshoz.  Egyenesen  a  lakására... 

—  Minek?  ...  —  Visszahozzuk  a  hosszú  puskát ...  —  Vissza" 
adja?...  —  Nem  kérjük.  Vadölő  megtalálja  a  módját,  hogy 
a  hosszú  puska  ismét  kezei  között  legyen ...  —  A  Nagy  Szellem 
kisérjen  utadon  —  búcsúzott  el  tőle  a  lány. 

Vadölő  emelt  fővel,  délcegen  távozott  a  szobából.  A  kapuban 
beleütközött  Ravasz  Rókába,  aki  két  kézre  fogta  a  kalapját  és 
ugy  tartotta  nagy  vigyázva  maga  előtt.  Ahogy  a  Nagy  Főnök 
neki  ment,  bosszúsan  nézett  a  szeme  közé  és  az  egyik  tenyerét 
óvatosan  a  kalap  fölé  tartotta. 

—  Mi  az  Róka?...  Mit  viszel  a  kalapodban?...  —  kér* 
dezte  Vadölő.  —  Majd  kilökted  az  egészet  —  volt  a  mérges 
válasz.  —  Margitnak  viszem .. .    Aszaltszilva...  —  Loptad?... 

—  Kaptam.  Anyám  kibékült  velem,  mikor  megmutattam  neki 
az  érmet.  Azt  mondta,  hogy  ez  nagy  kitüntetés  és  büszke  lehet 
rám  az  egész  hitközség. . .  Megbocsátották  a  strucctollas  legyezőt 
és  még  adtak  öt  marék  aszaltszilvát . . .  Mandulát  is  kaptam, 
egy  marékkal,  a  kettő  nagyon  jó  együtt . .  . 

—  Adj  egy  kicsit  belőle  ...  —  Nem  lehet,  ne  haragudj, 
Vah'ta'Vah  beteg,  neki  adom  . . . 

Hamarosan  ott  is  hagyta  Vadőlőt  és  sietett  be  a  lakásba. 
Kapkodva  mesélte  el  Margitnak,  hogy  Hill  Gyula  a  kapuban 
szilvát  kért  tőle,  meg  mandulát,  de  ő  nem  adott  egy  szemet  sem. 

—  Tessék  mind  megenni  —  tette  hozzá  —  az  egész  a  magáé . . . 
Vaívta^Vah  hozzá  sem  nyúlt  az  ajándékhoz.  Szépen  megköszönte 
Ravasz  Rókának,  aztán  eltette  a  párnája  alá.  —  Majd  megesszük, 
ha  Gyula  újra  átjön  —  gondolta  magában  —  és  szivből  lestc 
várta  ezt  a  pillanatot. 

15. 

A  két  Bánhegyesi  már  reggel  óta  az  erdőt  bújta.  Utoljára  fel' 
keresték  a  kedves  helyeket,  külön  el  kellett  búcsúzni  minden 
fától  és  minden  bokortól,  minden  tisztástól  és  minden  ma' 
dárfészektől,  mert  ki  tudja  mikor  láthatják  viszont  újra  eze' 
ket?...  Vándorlásukban  nagyon  elfáradtak  és  egy  bokor  tö' 
vében  leheveredtek  a  zöld  fűre,  arccal  a  földre  borulva  és  a 
két  karjukat  kitárták,  mintha  magukhoz  akarnák  ölelni  utol' 
jára  a  hü  szerelmest,  akit  itt  kell  hagyni  és  csak  álmodni 
lehet  majd  felőle,  a  messzi-messzi  idegenben,  ahol  szigorú  és 
katonás  fegyelemben  élnek  és  reggeltől-estig  dolgozni  kell  és 
nincs  játék  és  nincs  Somos  erdő  .  .  .  mert  vezekelni  muszáj 
a  bűneikért  .  .  . 

—  Isten  veled  .  .  .  Isten  veled .  .  .  zokogták  bele  a  rengetegbe 
és  a  lombok  fájdalmasan  visszasusogtak,  mert  a  lomboknak 
nincs  lelke  és  nem  tudják  jóság  és  rosszaság  szerint  osztályozni 
az  embereket .  .  .  Halkan  suttogott  az  erdő,  a  méltóságteljes, 
öreg  fák  levelei  zizegve  reszkettek  és  Bánhegyesiék  ugy  érezték, 
hogy  minden  marasztalja  őket,  minden  tartja  őket  visszafelé... 

—  Meg  lehet  szökni  onnan  ?  —  kérdezte  a  kisebbik  a  bátyjától. 
Az  tagadólag  rázta  a  fejét.  —  Nem  hiszem.  Ugy  hallottam 
magas  kőfallal  van  körülzárva  és  nagyon  vigyáznak  az 
emberre  .  . . 

Elhallgattak  és  szomorúan  bámultak  tovább  a  fák  közé  és  a 
bokrok  közé,  ahonnan  léptek  zaja   hallatszott.  —  Valaki   jön 

—  mondták,  de  nem  is  nagyon  törődtek  az  egésszel,  mert 
már  mindegy  volt  nekik,  hogy  kivel  találkoznak  az  erdőben. 
Ugy  akadt  rájuk  Vadölő  és  Chingachgook,  ahogy  elkeseredetten 
és  bánatosan  gubbasztottak. 

A  két  mohikán  harcos  már  tudta,  hogy  Bánhegyesiék  holnap 
indulnak  az  aszódi  javítóintézetbe  és  őszintén  sajnálták  őket, 
mert  azt  is  hallották,  hogy  a  tüz  után  nagyon  megverte  őket 
a  részeges  apjuk  és  enni  sem  kaptak  egy  egész  napig. 

—  Hát  elmentek?  —  kérdezte  tőlük  Vadölő.  Alig  hallhatóan 
felelték :  —  El  .  .  .  —  Ne  búsuljatok  semmit.  Egy  évig  tart 
az  egész  ...  —  Honnan  tudod  ?  —  Tudom.  Aki  jól  viseli 
magát  és  megtanul  valami  mesterséget  egy  év  múlva  haza^ 
jöhet  .  .  . 

Jól  esett  a  vigasztalás  Bánhegyesiéknek,  annál  inkább,  mert 
az  ellenségtől  jött,  akivel  szemben  ők  nem  viselkedtek  mindig 
becsületes  módon.  Elkezdtek  rögtön  hálálkodni : 

—  Megmondjuk  nektek,  hogy  merre  van  a  borz^tanya . . . 
Vadölő   arca   megélénkült :    —    Biztos  ?  . . .    —    Biztos.  Akár' 
hányszor  voltunk  Torzsással  borz4esen.   Most  is  hivott,  hogy 
menjünk  vele,  de  már  nem  volt  kedvünk . . . 

—  Torzsás  vadászni  ment  ?  —  Igen,  az  előbb  jött  el  házul" 
ról . . .  Az  indiánok  összenéztek.  Rendben  van,  jelentette  a 
tekintetük ...  —  No,  Isten  veletek !  —  búcsúztak  el  hirtelen 
Bánhegyesiéktől  és  elindultak.  —  Hát  nem  akarjátok  tudni  a 
borz'tanyát  ?  . . .  —  Köszönjük  —  felelte  gőgösen  Vadölő  — 
majd  megtaláljuk  magunk  is  .  . . 

Ebben  a  pillanatban  nem  is  a  borz'tanya  érdekelte  őket,  ha' 
nem  az,  hogy  Torzsás  nincs  otthon  és  a  hosszú  puska  őrizete- 
lenül  fekszik  az  erdőkerülő  lakásában.  Nem  volt  szabad  elmu" 
lasztani  ezt  az  alkalmas  időt  és  majdnem  futva  törtettek  előre 
az  erdőben,  egészen  addig,  mig  el  nem  érkeztek  a  Nagy  Fehér, 
arcú  Ember  kunyhójához.  Éber  figyelemmel  néztek  körül, 
hogy  nincs-e  élőlény  a  közelben,  mert  tudták,  hogy  ilyen 
esetben  csak  az  óvatosság  és  a  gyors  elhatározás  használhat  a 

dolognak.  Száraz  vesszösövénnyel  volt  körülkeritve'a  vadász' 
kunyhó,  amely  kis  tisztás  közepén  feküdt  és  néhány  gyümölcsfa, 
meg  tarka  virágágyak  tették  szeliddé  és  barátságossá  a  kietlen 
vadon  közepében. 

Átugrottak  a  kerítésen  és  mint  a  kigyó,  hasrafekve,  csúszva 
közeledtek  a  kunyhóhoz.  Mikor  közel  jutottak  hozzá,  Vadölő 
hátrahagyta  a  társát,  mert  ilyen  merész  vállalkozásnál  csupán 
a  maga  erejében  és  ravaszságában  bízott.  A  Nagy  Főnök  most 
már  egymaga  kúszott  a  földön,  lassan,  nesztelenül,  mint  a 
csiga  a  nedves  fűben.  Mikor  a  virágágyakhoz  ért,  tisztán  látta, 
hogy  az  ablak  nyitva  van  és  az  ajtóban  ott  kuporodik  Bundás, 
a  kutya.  Szegénynek  még  most  is  be  van  kötve  az  első  lába, 
ahogy  Vadölő  eltalálta  a  hosszú  puskával.  —  Alszik  —  állapi^ 
totta  meg  magában  a  Nagy  Főnök  és  a  végtelen  nagy  csönd' 
ben  fülét  a  földhöz  illesztette  és  ugy  hallgatózott.  Ekkor  ugy 
rémlett  neki,  mintha  valami  alvó  embernek  a  szakadozott, 
hosszú  lélegzését  hallaná.  Tovább  kúszott,  mire  egyszer  csak 
azon  vette  észre  magát,  hogy  egy  hatalmas  férfi  fekszik  a  fűben, 
a  gyümölcsfák  alatt.  Nem  tudta,  hogy  ki  lehet,  annyi  bizonyos : 
nem  Torzsás.  Talán  a  szolgája,  vagy  valamelyik  rokona,  aki 
itt  lakik  vele  és  a  házat  őrzi,  míg  az  erdőkerülő  oda  jár .  .  . 
Vadölő  egész  melléje  csúszott  és  föléje  hajolt,  hogy  csakugyan 
alszik^e?  Majd  hirtelen  visszahúzódott  a  fatörzs  mögé  és  ugy 
hallgatózott  tovább.  Mikor  az  alvó  ember  horkolása  meggyőzte, 
hogy  nincs  mitől  tartania,  négykézláb,  oda  surrant  az  ablak 
alá  és  bekukkant  a  szobába.  Szemben  vele,  a  falon  egy  nagy 
zöldposztóval  bevont  tábla  volt  kifeszítve,  kampók  álltak  ki 
belőle  és  a  kampókon  óriási  puskák,  kétcsövű  fegyverek,  vadász-* 
kések,  vadásztarisznyák,  tölténytáskák  és  vadászhálók  függtek. 
Lega'ól  egy  kampón  ott  lógott  a  hosszú  puska,  amely  ugy 
nézett  ki  ebben  a  díszes  gyülekezetben,  mint  valami  gyerek' 
játék.  Vadölő  szive  hangosan  kalapálni  kezdett  és  most  már 
nem  bánta:  lesz,  ami  lesz,  azzal  átvetette  magát  az  ablakon. 
Odabent   még   egyszer    körülnézett.    Azt   se    tudta,   hogy   mit 

bámuljon  először.  Tele  volt  a  szoba  kitömött  madarakkal,  meg 
kitömött  állatokkal  és  az  ajtó  felett  két  óriási  vaddisznófej 
vicsoritotta  rá  félelmetesen  az  agyarát  és  köröskörül  a  falon 
szarvas'  és  őzaggancsok  díszelegtek  . .  .  Ámulattal  és  rajongással 
nézte  a  sok  szépséget  és  nesztelenül  a  vadász'állvány  alá  kúszott 
és  a  kampóról  leemelte  a  hosszú  puskát . . . 
Szeretett  volna  felkiabálni  boldogságában  és  alig  birta  elfőj" 
tani  örömének  kitörését,  de  csak  megölelte  a  flóbertet,  magához 
szoritotta  és  megcsókolta  tízszer,  százszor  .  . . 

—  Meneküljünk,  villant  fel  hirtelen  agyában  a  gondolat  és  a 
fegyverrel  kezében  kimászott  az  ablakon.  Egy  kicsit  vigyázatlan 
volt,  mert  elkezdett  gyorsan  szaladni  és  lépteivel  felébresztette 
Bundást...  A  kutya  elvakkantotta  magát,  ugatott  és  három  ép 
lábán  sántítva  futott  utána  és  keserves  csaholással  üldözte.  Mikor 
Chingachgookhoz  visszaérkezett,  csak  intett  neki,  hogy  előre, 
azzal  rohantak  tovább.  A  kerítés  előtt  hátra  néztek,  hát  látták, 
hogy  az  ember  is  szalad  utánuk,  aki  az  előbb  ott  horkolt  a 
fűben.  Szamárfület  mutattak  feléje,  mert  tudták,  hogy  az 
erdőben  ugy  sem  éri  utol  őket,  azzal  átvetették  magukat  a 
kerítésen  és  eltűntek  a  rengetegben  . . . 

Jó  darabig  szaladtak,  aztán  fáradtan  levetették  magukat  egy 
kis  tisztáson  a  földre.  Vadölő  csak  most  örvendezhetett  való" 
jában  a  hosszú  puska  visszaszerzésének  : 

—  Mondtam,  hogy  addig  nem  fogok  nyugodni,  míg  újra  a 
kezemben  nem  lesz  és  a  Nagy  Szellem  hozzásegített  —  szólt 
diadallal.  —  Van  nálad  töltés  ?  —  kérdezte  Chingachgook. 
Vadölő  büszkén  a  zsebére  ütött :  —  Van. 

Nyomban  megtöltötte  a  fegyvert,  aztán  a  vállára  akasztotta 
és  tovább  indultak.  Alig  érkeztek  száz  lépésnyire  a  helytől 
ahol  megpihentek,  Vadölő  „vigyázz"'t  intett  a  szemeivel 
Chingachgook  felé,  az  arcához  emelte  a  hosszú  puskát,  célzott 
és  hirtelen  eldördült  a  lövés. 

—  Meg  van !  .  .  .  Meg  van !  —  ordított  győzelemittasan.  A 
bokorhoz  rohant  és  a  kezével  magasra  emelte  a  borzot,  a  hőn 

óhajtott  vadat,  ami  után  régtől  fogva  reszketett  és  most  vélet- 
lenül sikerült  rábukkania  és  szerencsésen  elejtette. 
Chingachgook  megdicsérte :  —  Valóban  méltónak  bizonyultál 
a  fegyverhez,  soha  életemben  nem   láttam    szebb,   pompásabb 
lövést  .  .  . 

A  zsákmányt  magukkal  vitték  és  most  már  gyorsabban  ha* 
ladtak  Gerendavár  felé.  A  Csikós'kertet  övező  sürü  bozótnál 
megállottak,  mert  a  zászló  nem  integetett  feléjük  a  tetőről. 

—  Vájjon  mi  lehet  megint?  —  aggodalmaskodtak.  A  bokrok 
között  aztán  meglelték  a  többi  harcost,  akik  hason  fekve 
figyeltek  a  bejárat  irányában.  A  kapu  ki  volt  nyitva  és  ebben 
a  pillanatban  gördült  eléje  egy  könnyű  kis  kocsi,  amelyről 
egy  fekete  szakállas,  magas,  elegáns  ur  ugrott  le  a  földre  és 
a  gyeplőt  odavetette  a  háta  mögött  üldögélő  feszes  inasnak. 
Ahogy  leszállott,  látták,  hogy  a  háta  meg  van  hajolva  és  a 
feje  szórakozottan  a  mellére  esik. 

—  A  gróf  —  suttogták. 

Ö  volt,  az  erdő,  a  Csikósakért  és  a  Gerendavár  ura,  aki  bent 
lakik  a  város  közepén  lévő  gyönyörű  kastélyban,  amelyet 
óriási  park  övez  körül.  Valami  megható  tisztelet  és  hódolat 
tette  legendássá  a  gróf  alakját  a  kis  város  lakói  előtt,  akik 
ősidőktől  fogva  megszokták,  hogy  a  kastély  itt  áll  az  ő  polgári 
és  egyszerű  lakóházaik  között  és  a  kastély  gazdái  képviselők 
és  miniszterek  lesznek,  apáról'fiura  száll  a  kastély  és  a  nép* 
szerűség  s  mikor  a  gróf  végighajtat  kocsiján  az  utcákon,  vagy 
maga  hajt  kocsiján  az  erdő  felé:  minden  szem  megfordul  és 
az  emberek  áhítattal  ejtik  ki  az  ajkaikon:  —  A  gróf.  .  . 
A  mostani  gróf,  aki  váratlanul  és  hirtelen  megjelent  a  Csikós* 
kert  kapujában,  csak  keveset  mutatkozott  a  városban.  Pesten 
élt  és  a  kastély  tornyának  a  legtetején  nagyon  ritkán  hirdette 
a  zászló,  hogy  a  földesúr  itthon  tartózkodik.  Szóval  itt  volt 
és  a  mohikánok  szemtől^szemben  láthatták  és  jól  megfigyel* 
hették  a  két  törpe  kutyát  is,  ahogy  azok  nyomban  utána  le' 
ugrottak  a  kocsiról  és  nem  mozdultak  el  mellőle  egy  pillanatra 

sem.  A  gróf  a  Gerendavár  felé  tartott,  ahonnan  az  a  két  idegen 
ur  sietett  elébe,  akik  már  tegnap  is  itt  voltak,  mikor  a  széna 
alá  bújtak  előlük  a  mohikánok. 

—  Nézzétek,  a  pepitanadrágos  —  figyelmeztette  Vadölő  a 
többieket. 

—  Kezében  van  a  bot,  amelyikkel  a  fejembe  szúrt  —  tette 
hozzá  Párducmacska  .  .  . 

Azok  hárman  már  eltűntek  az  istállóépületben  és  a  mohikánok 
szive  elszorult.  Erezték,  hogy  itt  komoly  dologról  van  szó  és 
Gerendavárat  nagy  veszély  fenyegeti.  Éppen  most,  amikor 
annyi  diadalban  és  örömben  van  részük ! . . .  Éppen  most, 
amikor  a  hosszú  puska  újból  a  Nagy  Főnök  kezei  között  van 
és  az  első  nagy  vadat  elejtették ! . .  .  Éppen  most,  amikor 
otthonosan  berendezték,  Torzsás  nem  tud  róla  és  egyetlen 
ártalmas  ellenségük,  a  két  Bánhegy  esi  az  apai  szigor  folytán 
messzire  utazik  és  senki  és  semmi  sem  zavarná  többet  bol' 
dogságukat  és  terveiket ! . . . 

—  Várjuk  meg,  hogy  mi  történik  —  szólt  a  Nagy  Főnök  és 
izgatottan  figyeltek  tovább  a  leshelyen. 

A  gróf  és  két  kísérője  csakhamar  kijöttek  az  istállóból  és 
sorban  benyitottak  a  lakószobákba.  Mikor  végig  járták  mindet, 
a  kocsi  felé  indultak,  amely  ebben  a  pillanatban  megfordult 
és  félreállt  az  útból.  Félreállt,  hogy  helyet  csináljon  a  lovaknak, 
mert  lovakat  vezettek  be  a  Csikós'kertbe  .  .  . 
.  .  .  Karcsú,  hosszúlábú  paripákat ...  Be  voltak  boritva  finom 
sárga  pokróccal  és  a  patáik  fölött  sárga  bőrkamásni  keltett 
élénk  feltűnőséget.  Kényesen  lépdeltek  és  izgatottan  kapkodták 
jobbra-balra  finom  fejüket,  simára  kefélt  sörényükbe  nevetve 
kapaszkodott  bele  az  aranyos  napsugár,  amelyet  a  felettük 
fénylő  égitest  üdvözlésükre  ide  vetett  a  fák  között.  Finomak 
voltak  és  előkelőek.  Elegáns  lovászok  vezették  őket  sorra  egy-' 
más  után  és  a  gróf  ott  állt  a  kapuban  és  mindegyiknek  meg' 
simogatta  a  nyakát,  barátságosan  végigveregetett  a  hátukon  és 
cukrot  vett  elő  a  zsebéből,  ugy  etette  a  lovakat  a  tenyeréből... 

A  mohikánok  számolták  a  paripákat:  —  Egy,  kettő,  három, 
négy  .  .  .  Tőitek  egymás  után,  fürgén,  gőgösen,  volt  olyan, 
amelyik  csendben,  nyugodtan  lépkedett,  a  másik  idegesen 
viháncolt,  toporzékolt  és  harsányan  nyeriteni  kezdett.  —  Öt, 
hat,  hét,  nyolc,  kilenc  .  .  . 

Nincs  tovább.  Az  utolsó  is  eltűnt  az  istálló  ajtajában,  a  grót 
még  egy  pillantást  vetett  feléjük,  aztán  könnyen  felugrott  a 
kocsijába,  nyomában  a  két  törpe  pincsi,  kezébe  vette  az  ostort, 
de  meg  se  kellett  érinteni  a  lovakat.  Ahogy  érezték,  hogy  itt 
van  az  ideje  nyomban  megindultak  és  repítették  magukkal  a 
kocsit  ...  A  borotvált  arcú  inas  a  hátsó  ülésen  keresztbe  fonta 
a  karját,  mint  a  jó  kis  gyerekek  az  iskolában  . . . 

—  Itt  vannak  a  versenylovak  —  mondta  Chingachgook.  —  El 
foglalták    tőlünk  a  Gerendavárat   —  tette  hozzá  Ravasz  Róka. 

—  Most  mi  lesz?  —  kérdezték  a  többiek  . . . 

Vadölő  hirtelenében  nem  tudott  nekik  válaszolni.  Csak  érezte, 
hogy  egyszerre  elöntötte  a  bánat  és  a  keserűség.  Gerendavár 
elveszett ...  A  prerie  elveszett ...  A  vadászterület  elveszett . .  . 
Minden,  minden  oda  van  megint . . .  Alig  hallhatóan  mondta 
végül : 

—  Mi  lesz?...  Azt  én  is  szeretném  tudni... 

Aztán  sokáig  nem  szólalt  meg  egyikőjük  sem.  Mélységes 
csendben  kuksoltak  tovább  a  bokrok  között.  A  nap  még  nem 
áldozott  le,  de  az  erdő  lassan  sötétedni  kezdett.  Hirtelen  szél 
rázta  meg  a  fákat  és  a  szél  belekapaszkodott  az  ágakba  és  a 
bokrokba  és  a  lombok  elkezdtek  zúgni,  zúgolódni.  Ugy  érezték 
valamennyien,  mintha  fáznának.  Szorongva^borongva  ültek 
még  egy  darabig  a  Csikósakért  előtt,  aztán  Dámvad  és  Holló 
fészkelődni  kezdtek : 

—  Haza  kell  menni  —  mondták  csendesen.  Senki  se  tartotta 
őket  vissza,  hát  felkeltek  a  fűből  és  elindultak.  Ravasz  Róka 
utánuk  szólt:  —  Várjatok...  én  ismegyek...  Párducmacska 
és  Fiatal  Sas  követték  őket,  csak  hárman  maradtak  továbbra 
is  a  leshelyen,  kitartóan  és  szótlanul. 

—  Elmentek  —  szólalt  meg  később  Gyors  Szarvas,  csak  éppen, 
hogy  mondjon  valamit.  —  Nem  baj  —  válaszolta  Vadölő  — 
csak  had  menjenek  .  . . 

Legjobban  szeretett  volna  egész  egyedül  maradni.  A  fejében 
különös  és  furcsa  gondolatok  forgolódtak,  űzték,  kergették 
egymást  a  tervek  és  a  készülődések,  ugy  érezte,  hogy  elérkezett 
a  döntő  csata  ideje. 

—  Testvéreim,  induljunk  mi  is  —  szólt  végül.  Annál  is  inkább, 
mert  holnap  nagy  nap  lesz . . .  ígérem,  hogy  visszafoglaljuk 
a  Gerendavárat . .  . 

A  másik  két  indián  csodálkozva  nézett  Nagy  Főnökre,  de  nem 
szóltak  semmit.  Tudták,  hogy  komoly,  elszánt  harcos,  aki  nem 
ismeri  a  tréfát.  Amit  mond,  az  szentírás  és  nem  kételkedtek 
egy  pillanatig  sem,  hogy  most  is  valóra  váltja  az  igéretét . . . 


129 


16. 

Késő  este  volt,  aludt  az  erdő.  A  Gerendavár  épületében  az 
egyik  ablakból  még  világosság  szűrődött  ki  a  prerie*re  és  az 
indiánok  jó  idő  óta  lestek  ezt  a  világosságot.  Hárman  voltak : 
Vadölő,  Chingachgook  és  Gyors  Szarvas.  A  Nagy  Főnök  csak 
két  válogatott  harcost  vitt  magával  a  veszedelmes  útra,  amely 
kockázatos  vállalkozásnak  ígérkezett,  de  Gerendavár  vissza* 
hóditása  függött  tőle* 

Ott  feküdtek  a  keritésen  kívül  és  várták,  hogy  minden  elcsen* 
desedjék.  Látták,  amikor  a  pepitanadrágos  lovászmester  kijött 
az  istállóból  és  bevonult  a  szobájába,  látták,  amikor  a  lovász* 
fiuk  is  sorban  nyugovóra  tértek,  csak  azt  nem  tudták,  hogy 
ki  maradt  a  lovakkal  az  istállóban?  Azért  vártak,  hogy  az 
egyetlen  világos  ablak  is  homályba  boruljon,  mert  akkor 
nyugodtan  megközelíthették  a  Gerendavárat. 

—  Végre  —  súgta  oda  halkan  Vadölő  Chingachgooknak, 
ahogy  az  éberséget  hirdető  utolsó  fénysugár  is  eltűnt  az 
éjszakában.  —  Mehetünk  .  .  . 

—  Még  nem  —  tette  hozzá  a  tapasztalt  öreg  harcos  —  vár* 
junk  egy  kicsit,  hátha  nem  aludt  el?  .  .  . 

Izgalmas  percek  következtek,  kis  idő  múlva  aztán  óvatosan, 
nesztelenül  kúsztak  mind  a  hárman  a  Gerendavár  felé.  Mielőtt 
az  épülethez  értek  sokáig  hallgatóztak.  Nem  hallatszott  semmi 
nesz,  csak  a  lovak  mozgolódása  és  az  egyhangú,  folytonos 
ropogtatás,  ahogy  fogaikkal  morzsolták,  őrölték  a  szénát. 

—  Gyors  Szarvas  nézze  meg,   hogy  be  varve  zárva  az   ajtó  ? 

—  adta  ki  Vadölő  az  utasítást.  Az  indián  harcos  azonnal 
hasra  vágódott  és  a  falhoz  lapulva,  ügyesen  csúszott  előre. 
Nemsokára  visszajött  és  jelentette,  hogy  az  ajtó  nyitva  van, 
sőt  az  egyik  szárnya  ki  is  van  tárva,  ugy,  hogy  kényelmesen 
beférkőzhetnek  rajta.  Mint  a  tolvajok,  ugy  surrantak  be  óva' 
tosan  az  istállóba  és  figyelmesen  körülnéztek.  A  tetőről  egy 
dróthálóval  védett  olajmécses  pislogott  haloványan,  ennek  a 
fényénél  észrevehették,  hogy  a  csikókat   itt   nem   őrzi   senki. 

—  A  Nagy  Szellem  mindig  segíti  az  ő  fiait  —  mondta  Vadölő, 
azzal  intett   két   társának,    hogy   lássanak   rögtön   munkához. 

—  Oldjátok  el  sorra  a  lovakat  a  jászoltól  és  vezessétek  min' 
det  hozzám  .  .  .  Csak  vigyázzatok,  csendben  és  hangtalanul 
történjék  az  egész  .  .  . 

Chingachgook  és  Gyors  Szarvas  a  parancs  szerint  cselekedtek. 
Lélegzetvisszafojtva,  fürgén  dolgoztak  és  félpercenként  vezették 
a  lovakat  Vadölőhöz,  aki  ott  állott  az  ajtóban  és  mindet  össze 
fogta  a  kötőféknél.  Mikor  együtt  volt  az  egész  csapat:  Vad' 
ölő  hozzálátott,  hogy  pokoli  tervét  végrehajtsa. 
Már  elő  volt  nála  készitve  a  tapló  és  kis  darabokat  tépett  le 
belőle,  Chingachgook  pedig  meggyújtott  egy  szál  gyufát  és  a 
tapló  parazsat  fogott  és  vörösen  izzott  a  Nagy  Főnök  kezében. 
De  csak  egy  pillanatig,  mert  a  következő  pillanatban  már  az 
első  ló  fülébe  nyomta,  aztán  szabadon  engedte  a  kötőféket, 
majd  következett  a  második,  a  harmadik  és  ugy  sorba,  mind 
a  kilenc  . . .  Egy  percig  tartott  az  egész  müvelet,  aztán  a  három 
indián  harcos  eszeveszett  futással  szaladt  el  a  Gerendavárból, 
csak  a  keritésen  kivülről  figyelték,  hogy  hogyan  sikerült  Vad' 
ölő  merénylete  . . . 

...  A  kilenc  versenyparipa  eleinte  csak  csipő,  csiklandozó 
szúrást  érzett  a  fülében  és  idegesen  nyugtalankodott.  De  a 
tapló  egyre  jobban  és  jobban  kezdett  égni,  a  parázs  most  már 
nem  csak  mart,  hanem  égetett  és  a  lovak  toporzékolni,  ugrán' 
dozni  kezdtek.    Ott  széledtek  el  a  Csikós-kert  füvén  és  össze' 

vissza  rohantak,  nyugtalanul  viháncolva.  A  fejüket  a  föld  felé 
hajtották  és  levágódtak  a  fűre  és  ott  henteregtek,  a  négy  lábukkal 
az  égnek  meredezve.  Rugdalóztak,  kapálóztak,  fel-fel  ugrottak 
a  fűről  és  nekiiramodva  szaladtak  egy  keveset,  majd  megint 
levetették  magukat  és  ugy  fetrengtek,  rángatóztak,  forgolódtak 
kétségbeesett  fájdalmukban  . .  . 

A  személyzet,  aki  őrizte  őket,  ugy  látszik  nagyon  mélyen  aludt, 
mert  nem  vett  észre  semmit  az  egészből. 

...  A  lovak  meg  egyre  jobban  vadultak.  A  tapló  kínozta, 
űzte,  hajtotta  őket.  Táguló  orrlikkal,  az  égnek  szegzett  fejjel 
ugráltak  és  vágtattak  a  mezőn,  mint  a  vad  lovak  az  ős^renge^ 
tegben.  Aztán  felhallatszott  az  első  kétségbeesett  nyerités  .  .  . 
utána  a  második  és  sorra  mind,  a  többi .  . .  Füisiketitő  lárma, 
robaj,  nyihogás  verte  fel  az  éjszaka  csendjét  és  a  Gerendavár 
ablakai  sorra  megvilágosodtak .  .  .  Ijedt,  rémült  lovászok  sza*- 
ladtak  ki  a  szobákból  és  fogalmuk  se  volt  róla,  hogy  mi 
történhetett,  csak  szaladtak  eszeveszetten  a  csikók  felé,  de 
azok  vadul  menekültek  előlük.  Amelyiket  sikerült  elkapni  a 
kötőféknél,  az  állati  erővel  hirtelen  kiszabaditotta  magát,  hara^ 
pott,  rúgott,  túrta  az  orrával  a  földet  és  elvágtatott  a  másik 
irányban .  .  . 

. . .  Óriási  hajsza  és  borzalmas  vágtatás  keletkezett.  Az  emberek 
kiabáltak : 
—  Hó,  hahó !  .  .  . 

Alovak  mindigjobban  és  jobban  vadultak,  tomboltak,  lázadoztak. 
Fö'di  hatalom  nem  fékezhette  őket.  Az  égő  tapló  most  már 
teljesen  megvadította  mindet  és  az  összeverődő  patkók  felszik' 
ráztak,  ahogy  nekivágtattak  az  éjszakának.  Csak  a  kerítésig 
szaladtak,  ott  a  szöges  drót  belevágódott  a  húsukba  és  véres 
csikókat  szántott  végig  a  testükön.  Borzalmas  fájdalmukban 
csak  vészesen  felnyeritettek,  visszavágtattak  egy  darabon,  aztán 
újra  nekivágódtak  a  drótkerítésnek  .  .  .  Az  emberek  rémült 
izgalomban  próbálták  összefogdosni  a  lovakat:  —  Hóha  te! . . . 
Ha-hó!... 

. . .  ott  lógott  a.  hosszú  puska  . . . 


A  régi  rómaiak  cirkuszi  jeleneteihez  hasonlított  legjobban  ez 
a  kép,  mikor  a  megvadult,  kiéheztetett  állatokat  rászabadították 
a  halálra  ítélt  emberekre  .  . .  Csakhogy  itt  emberek  üldözték 
a  megvadult  állatokat,  hát  százszorosan  izgalmasabb  volt  a 
menekülés  és  a  hajsza  .  .  . 

...  Az  egyik  ló  olyan  erővel  szaladt  neki  a  drótkerítésnek, 
hogy  keresztülszakitotta  és  nyerítve  rontott  a  rengetegnek. 
Nyomában  hirtelen  kitört  a  másik  és  a  sövényük  fellobogott 
és  a  patáik  csapkodása  alatt  feldübörgött  a  föld  és  most  már 
nem  volt  előttük  akadály.  Zúgva  vágtatott  a  többi  is  a  kéri* 
tésnek  és  egyszerre  három  helyen  tépték  keresztül  és  szabad 
lett  az  ut  és  a  nemes  versenyparipák  bevágtattak  a  fák  közé, 
a  bokrok  közé,  gőgösen  legázolták  a  lombokat  és  a  leveles  ágakat 
és  fájdalmukban  nekifutottak  a  fatörzseknek  és  karcsú  bokáik' 
kai,  finom  lábaikkal  vészesen  toporzékoltak  maguk  körül . .  . 
Tépve,  törve,  rombolva,  szerteszét  forró,  meleg  gőzt  lehelve 
vágtattak  előre,  az  égő  tapló  egyre  űzte  őket  beljebb  és  beljebb, 
a  nyeritésük  mind  messzebbről  és  messzebbről  sirt  fel  és  a 
Csikós'kertből  nem  hallatszott  más,  mint  a  lovasfiuk  kétségbe*- 
esett  káromkodása  és  egy  éles  hang,  ahogy  kiadta  a  parancsot : 

—  Gyorsan  a  lovak  után,  be  a  rengetegbe!  .  .  . 

...  A  három  harcos  végignézte  az  egészet,  aztán  Vadölő  hír' 
telén  megszólalt :  —  Mehetünk  . . . 

Késő  éjszaka  volt,  mire  hazaérkeztek.  Fáradtak  voltak  és 
kimerültek,  de  még  sokáig  nem  jött  álom  a  szemükre.  Vadölő 
ugy  érezte,  hogy  alig  aludt  el,  mikor  az  édesanyja  már  fel' 
ébresztette : 

—  Felkelni  hé !  .  .  .  Elkésel  az  iskolából  .  . . 


—  Sikerült  ?  —  faggatták  Nagy  Főnököt  a  mohikánok,  ami' 
kor  reggel  belépett  az  osztályba. 

Szótlanul  bólintott  feléjük,  a  részleteket  aztán  már  Chingach* 
gook  és  Gyors  Szarvas  mesélték  el  a  harcosoknak. 

—  Elkergettük  az  ellenséget ...  A  Gerendavár  üres  ...  A  esi' 
kók  szétszéledtek  az  erdőben  . . . 

—  Akkor  délután  kimehetünk  ? 

—  Kérdezzük  meg  Vadölőt .  .  . 

Vadölő  azt  felelte,  hogy  egy  óra  után  majd  határoznak.  Min^ 
denesetre  együtt  induljanak  hazafelé .  .  . 

...  Az  utolsó  óra  német  volt  és  a  fiuk  már  türelmetlenül 
lestek  a  végét.  A  felelők  ott  kínlódtak  és  bajlódtak  a  ka' 
tedra  előtt,  a  többiek  pedig  izgatottan  vártak  a  csengetésre. 
Egyszerre  csak  kopogtatás  hallatszott  kivülről  és  a  fürge  Foga' 
rassy  kiugrott  az  ajtó  elé  és  mindnyájan  kíváncsian  figyel' 
ték,  hogy  mi  történik?  Legnagyobb  meglepetésükre  és  csoda' 
latukra  a  köröző'könyvet  hozta  be  Fogarassy,  mert  a  pedellus 
kint  maradt,  s  odavitette  a  tanár  urnák  a  katedrához.  A 
felelők  egy  pillanatra  megkönnyebbültek,  az  osztály  pedig  szó 
nélkül  felállott  a  padokból  és  érdeklődéssel  hallgatták  a  hir' 
detést : 

—  „A  grófi  uradalom  kérésére  a  gimnázium  ifjúságának  a  mai 
naptól  kezdve  megtiltom,  hogy  a  Somos  erdőt  látogassa"  .  .  . 
így  szólt  az  igazgató  ur  utasítása.  A  legtöbben  egykedvűen 
és  közömbösen  fogadták,  csak  a  Somos'Utcaiaknak  szorult  el 
a  szive  és  csak  ők  érezték  át  teljes  valójában  a  csapást  •  .  . 
Csengetés  után  a  diákok  azon  tanakodtak,  hogy  mi  lehet  az 
oka  a  szigorú  utasításnak  ?  Nem  tudták  elképzelni,  még  csak 
nem  is  sejtették.  De  a  mohikán  törzs  harcosai  érezték,  hogy 
ez  ő  miattuk  van,  azért  nem  is  szóltak  egy  szót  sem,  nem  is 
igen  volt  kedvük,  meg  nem  is  akarták  elárulni  magukat  .  .  . 
Egy  csoportba  verődve  mentek  hazafelé,  s  ahogy  a  Somos' 
utca  sarkához  értek,  látták,  hogy  nagy  csoportosulás  van  a 
kocsiút  közepén.  Kiss  Pali  bácsit,  a  városi  hajdút  koszorúzta 
körül  a  gyerekhadsereg  és  az  éppen  arra  járó  érdeklődők  esc 
portja.  Kiss  Pali  nagyon  népszerű  volt  a  városban,  különösen 
a  gyerekek  előtt.  A  nyakából  vastag  szíjra  akasztott  dob  lógott 
alá  és  ugy  járta  az  utcákat  és  minden  népesebb  téren  megállt 

és  minden  útkereszteződésnél  megállt  és  minden  utcasaroknál 
megállt,  megpergette  maga  előtt  a  dobot,  ugy  adta  tudtára  a 
saját  külön  hallgatóközönségének,  ha  veszett  kutya  garázdái' 
kodása  miatt  ebzárlat  rendeltetett  el,  vagy  a  vásártéren  fekete 
pénztárca  találtatott.  Harsányan  zúgott  fel  szónoklata  végén 
az  éljenzés,  ő  meg  nyugodtan  összehajtotta  az  irást,  a  dob" 
verőket  beszorította  a  helyére  és  ment,  mendegélt  tovább,  uj 
felolvasást  tartani  .  .  .  Most  is  ott  állt  a  gyülekezet  közepén 
és  a  két  kezében  maga  előtt  tartotta  a  papirost,  ugy  olvasta 
reszketősen,  de  élesen  és  fennhangon: 

—  Köz'hhvré  té^te^tik,  hogy  a  mai  naptól  kezdve  a  város  pol-* 
gárságának  a  Somos  erdő  területére  lépni  szigorú  büntetés  és 
pénzbírság  terhe  alatt  tilos  ! . . .  Továbbá  közhirré  tétetik,  hogy 
a  Somos  erdőbeli  Csikós'kertből  ismeretlen  tettesek  az  éjszaka 
folyamán  kiűzték  a  grófi  versenyparipákat,  amelyek  közül 
ötöt  még  mostanáig  sem  lehetett  megtalálni .  .  .  Aki  véletlenül 
tudna  róluk,  vagy  helyes  nyomra  vezet  illő  pénzjutalomban 
részesül . . .  Jelentkezés  a  városházánál . . . 

A  két  dobverő  újra  végig  pergett  a  kifeszített  kutyabőrön,  de 
a  körülállók  harsány  éljenzése  most  elmaradt,  a  városnak  ez 
a  része  szótlanul  és  némán  vette  tudomásul  a  hirdetést. 
Vah^ta^Vah  is  ott  állott  a  hallgatóközönség  között.  Ma  kelt  fel 
az  ágyból  és  első  útja  a  fiuk  elé  vezetett,  várta  őket  haza  az 
iskolából.  Ahogy  összetalálkoztak,  mosolyogva  integetett  felé' 
jük,  de  a  mosoly  egyszerre  eltűnt  az  arcáról,  amikor  Kiss  Pali 
felolvasását  meghallotta. 

—  Nem  lesz  ebből  baj  ?  —  kérdezte  a  Nagy  Főnöktől.  Az  mosc 
lyogva  vigasztalta :  —  Ne  félj  semmit.  Csak  felesküdött  har^ 
cos  testvéreink  tudnak  a  titokról,  ők  pedig  nem  árulkodnak. 
Meg  Vah'ta'Vah  tudja,  a  mohikán  leány... 

Az  utolsó  szavakat  olyan  hangon  mondta,  mint  aki  tudja, 
hogy  Vah'ta'Vah  éppen  olyan  megbízható,  mint  a  többiek, 
akik  felesküdtek  .  .  .  Azok  pedig  ott  álltak  körülöttük  és 
várták,   hogy   mit  mond   a   Nagy  Főnök  .  .  .    Vadölő   feléjük 

fordította    a    tekintetét    és    emelt   hangon    jelentette    ki :    Öt 

órakor    mindnyájan    találkozunk,    a    Csikósakért    mellett,    a 

bozótnál .  . . 

A  mohikánok  beleegyezően  bólintottak,  hirtelen  lekapták  fejük' 

ről  a  sapkát,  vagy  a  kalapot,  a  magasba  emelték,  meglengették 

maguk  körül  a  levegőben  és  az  éljenzés,  amely  az  előbb  elma^ 

radt,  most  tizszeres  erővel  tört  ki  belőlük: 

—  Éljen  ! . . .  Éljen! . .. 

Csak  ugy  visszhangzott  belé  az  utca  .  .  . 

17. 


Az  özvegy  asszony  egyre  ámultvbámult  a  csodálkozástól,  hihe- 
tétlenül  csóválta  a  fejét  és  nem  tudta  megérteni,  hogy  mi 
történt  az  ö  fiával  ?  Hill  Gyula  ebéd  után  elővette  a  könyveit, 
kitelepedett  a  nyitott  folyosóra  és  szorgalmasan  tanulta  a  lec 
kéjét.  Négy  óráig  mindig  tanult,  akkor  átszólt  a  szomszédba 
Lajkóért  és  ketten  megindultak  a  Somos  irányában.  Vargáék 
háza  előtt  Párducmacska  csatlakozott  hozzájuk,  hárman  foly- 
tatták tovább  az  utat.  Bánhegyesiék  leégett  viskója  körül 
munkások  szorgalmatoskodtak,  épitették  újból  felfelé,  amit  a 
tűz  elpusztitott. 

—  Emlékszel  ?  —  fordult  Vadölő  Chingachgookhoz  —  Vah- 
ta-Vah  nem  birt  keresztül  törni  a  füstfellegen  ...  Mi  meg 
fedetlen  fejjel,  megperzselt  hajjal,  kormos  inggel,  kigyúlt  arccal 
lestük,  hogy  mikor  jön  elő  a  szobából  ...  —  A  keze  között 
egy  csomó  ruhát  szorongatott  ...  —  Akkor  leomlott  a  fal 
és  szegény  csak  elvágódott  ... 

Már  régen  bent  jártak  az  erdőben  s  még  mindig  a  tűzről 
beszélgettek.  Nem  az  utón  mentek  és  gyakran  megálltak  hall- 
gatózni, mert  féltek,  hogy  összetalálkoznak  valakivel. 

—  Jó,  hogy  a  két  Bánhegyesi  már  nincs  itthon  —  mondta 
Párducmacka  —  most  ők  is  szomorkodnának  .  .  .  Talán  nem 
is  tudnák  elviselni  ezt  a  csapást . .  . 

Éppen  ott  haladtak  el,  ahol  a  nagy  Bánhegyesi  Párducmacs- 
kát először  mellbe  vágta.  Újra  és  újra  elfogta  őket  az  emlé- 
kezés, és  most  már  nem  csak  a  kellemes  és  jó  benyomásokra 

gondoltak  vissza  nagy-nagy  szeretettel,  hanem  minden  kinos 
perc  és  minden  rossz  pillanat  kedvesnek  és  bájosnak,  felejthe- 
tetlennek és  gyönyörűségnek  tűnt  fel  az  emlékezetükben . . . 
Közel  jártak  a  barlanghoz,  az  első  tanyához,  az  első  vadász' 
területhez,  ahol  annyi  szép  és  vidám  délutánt  töltöttek .  .  .  Nem 
arra  vezetett  az  útjuk,  de  szótlanul  odatartottak,  mintha  gon^ 
dolatban  mind  a  hárman  megérezték  volna  ...  A  régi  bar' 
lángnál  meg  kellett  állni  egy  rövid  időre  ...  A  kémény  még 
most  is  ott  meredezett  az  égnek  a  bokrok  között  és  ismerős 
volt  itt  minden  fa  és  minden  fűszál,  nem  lehetett  meghatódás 
nélkül  visszaemlékezni  az  egészre  .  .  .  Tovább  siettek,  mert  a 
találkozás  helyén  meg  akarták  előzni  a  többieket.  Vadölőnek  az 
volt  a  terve,  hogy  mire  a  harcosok  megérkeznek,  —  a  Gerenda^ 
várból  valahogyan  kicsempészik  a  harci  ruhákat  és  harci  fel" 
szereléseket,  ha  ugyan  egyáltalán  még  ott  vannak.  A  tetőről  most 
nem  integetett  feléjük  barátságosan  a  zászló,  amit  Vah'ta'Vah 
varrta  törzsnek,  mégis  nyugodtan  átbújtak  a  kerítésen.  Szeren' 
cséjük  volt,  sehol  nem  találkoztak  egy  élő  lélekkel  sem  és  Pár' 
ducmacska  a  régi  deszkakapun  kúszott  be  a  Gerendavárba, 
amelyet  még  az  istálló  falába  feszitettek.  Sorra  kiszórta  tár- 
sainak a  ruhadarabokat,  harcitollakat,  fegyvereket,  nyilakat, 
gummipuskákat,  ami  mind  a  jászol  alá  volt  elrejtve  a  szál' 
mába  és  eddig  senki  se  vette  észre.  Gyorsan  összekapkodták 
a  holmit  és  siettek  vissza  a  sürü  bozót  közé,  ahol  el  voltak 
bujtatva  az  idegen  szeme  elől.  Egymásután  öltötték  magukra 
a  ruhát,  a  héjjatollakat  bal  fülükhöz  tűzték,  karjukat  és  mel' 
lüket  kifestették  színes  harci'jelekkel  és  a  fegyvereket  maguk' 
hoz  vették.  Gonddal  és  aprólékos  figyelemmel  készülődtek, 
Párducmacska  és  Gyors  Szarvas  övében  ott  fityegett  a  kék' 
csillagos,  meg  a  piroscsillagos  tornasapka  is,  a  legyőzött  Bán' 
hegyesiék  skalpja  . . .  Közben  megérkeztek  az  összes  harcosok 
és  ők  is  követték  társaik  példáját .  .  . 

Nemsokára  az  egész  indián  törzs  ott  tanyázott  a  rengeteg 
közepén,  a  posztok  elfoglalták  kijelölt  helyeiket,  a  nagy  tanács 


138 


pedig  összeült,  mintha  komoly  dolgokban  határoznának.  Chin- 
gachgook  vitte  a  szót  és  a  mohikánok  áhitattal  figyeltek  az 
öreg  harcos  szavaira : 

—  Testvéreim  —  kezdte  —  a  Nagy  Szellem  arca  a  felleg 
mögé  vonult!...  Szemét  elfordította!...  Kezét  levette  rólunk!... 
Öreg  harcos  vagyok  már,  s  látom,  hogy  elérkezett  a  vég!... 

—  Az  nem  lehet  —  jegyezte  meg  Vadölő.  Amig  Chingachgook 
testvérem  életben  van,  addig  a  mohikánok  törzse  nem  szűnik 
meg,  s  az  ő  bölcsessége  megmutatja  a  helyes  utat,  amelyen 
tovább  haladhatunk  . . . 

Chingachgook  csendes,  megtört  hangon  folytatta: 

—  Az  én  perceim  meg  vannak  számlálva.  Fáradt  vagyok  és 
kimerültem  a  sok  küzdelemben. ..  De  mielőtt  örökre  eltávoznék 
a  harcosok  sorából,  s  megtérnék  őseimhez  a  boldog  vadász' 
mezőkre,  egy  tanácsot  hagyok  nektek  örökségül:  Keressetek 
magatoknak  uj  tanyát,  messze-messze  ettől  az  átkos  helytől, 
ahonnan  a  felsőbb  hatalmak  elűztek  benneteket,  idegen  terü- 
leten, a  nagy  város  másik  oldalában  ... 

A  harcosok  néma  fejbólintással  adták  tudtára  beleegyezésüket 
és  csodálattal  néztek  Chingachgook-ra,  aki  összeroppant  a  nagy 
csapás  súlya  alatt.  A  szava  egyre  gyengült  s  mind  halkabban 
és  halkabban  suttogta: 

—  Első  ősöm,  a  nagy  Chingachgook  halálával  fejeződött  be  a 
mohikánok  történelme  és  én  méltó  utóda  akarok  tenni,  nevének 
igaz  viselője,  aki  tudja  a  kötelességét .  .  .  Érzem,  hogy  mindjárt 
meghalok  .  .  . 

Vadölő  halk  suttogással  furdult  a  többiek  felé: 

—  Az  ő  órája  ütött ...  A  szeméről  látom . . . 

—  Vadölő  —  szólt  újból  a  haldokló  mohikán  —  atyáim  hivnak 
a  boldog  vadászterületekre  .  .  .  Ott  szabad  az  ösvény  és  a  harcos 
szeme  megfiatalodik  .  . .  Őseim  és  a  Nagy  Szellem  magukhoz 
szólitanak  ...  A  vén  mohikán  hozzájuk  megy  . . . 

E  szavak  után  elhallgatott  Chingachgook.  Arcát  fölemelte  s 
karját  napszállat   felé  forditotta.    Egy   negyed  óra  hosszat  ült 

igy,  mozdulatlanul.  Csak  néha'néha  nyitotta  fel  a  szemét  s  a 
Csikósakért  fölötti  égalj  ragyogó  szinpompájára  forditotta. 
Mintha  leste  volna,  hogy  mikor  tárul  szét  előtte  az  ég  kapuja. 
Hirtelen'váratlan  megragadta  Vadölő  kezét,  s  felállt,  s  szinte 
ágaskodva  végigtekintett  a  gyülekezeten.  Azután  felkapta  a 
fejét,   mintha  hallgatóznék,    mire  katonás    hangon    kiáltotta : 

—  Itt  vagyok  !  .  .  .    Megyek  már  !  .  .  . 

Azután  élettelenül  hanyatlott  le  a  földre  és  Chingachgook,  a 
delavárok  Nagy  Kígyója  nem  volt  többé  .  .  . 
Lassú,  mélabús  énekbe  kezdtek  a  mohikánok,  majd  Vadölő 
felállt  és  igy  szólt  emelkedett  hangon:  —  Minek  hagytál  el 
bennünket  törzsünk  büszkesége  ?  .  .  .  Hírneved  nagyobb  volt, 
mint  a  delelő  nap !  Lábad  olyan  volt,  mint  a  sas  szárnya  í 
Karod  súlyosabb  a  fenyő  ágánál !  A  te  hangod  a  Nagy  Szellem 
hangja  volt!  Mért  hagytál  el  bennünket?  .  .  . 
Aztán  a  harcosok  sorra  Chingachgook  holttestéhez  vonultak 
és  az  elesett  hős  dicsőségét  magasztalták.  Majd  mély  csend 
következett.  Egyszerre  csak  reszkető,  halk  zsongás  hallatszott, 
amelynek  csengő  hangja  ugy  rémlett,  mintha  a  messziségből 
hömpölygött  volna  a  gyülekezet  felé.  Vadölő  siralmas  gyászéneke 
volt,  amely  szinte  kísértetiesen  zúgott  fel  a  rengetegben  és  áhita* 
tatosan,  mint  a  templomi  orgona  bugása.  Egy  darabig  szólt 
még  a  hang,  majd  lassan  elenyészett,  eltűnt,  akárcsak  a  szellő 
sóhajtása .  .  .  Majd  két  harcos  megfogta  Chingachgook'Ot,  hátát 
z%y  fatörzshöz  támasztották,  mint  azt  az  indiánok  szokása 
megkívánja,  arccal  a  nap  felé  fordítva.  Igy  nyugszik  minden 
mohikán  harcos  a  sírban.  Melléje  fektették  vadászeszközeit  és 
valamennyi  fegyverét.  .  .  A  fiatalabb  indiánok  hangosan  fel" 
zokogtak,  Vadölő  a  szemeit  törülgette  és  Ravasz  Róka  meg' 
bökte  Dámvad  oldalát: 

—  Meglátod  ebből  színész  lesz .  .  .  Ezt  nagyon  jól  csinálta . . . 
Senkinek  se  volt  jó  kedve,  ezen  mégis  mosolyogni  kellett. 
Maga  Chingachgook  is  mosolygott,  —  vagy  csak  a  szelleme  — 
de  egyszerre  feltápászkodott  a  sírból  és  ezt  mondta: 

Ckíngacbgook,  a  dela<várok  Nagy  Kígyó/a  nem  <vott  többé. 


—  Chingachgook  meghalt .  .  .  Vége  a  mohikán  világnak  .  .  . 
S  hirtelen  más  hangon :  —  Mondjátok,  kinek  van  meg  a 
német  feladata  ?  .  .  . 

Persze,  persze .  .  .  Holnapra  magyar'német  forditást  adott  fel 
a  tanár  ur . . .  ötlött  eszébe  a  többieknek  is. 

—  Nekem  meg  van!  —  jelentette  ki  általános  meglepetésre 
Hill  Gyula.  —  Ha  akarod  odaadom,  leírhatod  .  .  . 

Alig  hittek  a  saját  fülüknek.  Hát  ennyire  megváltozott  min' 
den?  .  .  .  Hill  Gyulának  délután  készen  van  a  holnapi  fel' 
adata?.  .  .  Itt  valami  csoda  történt,  földöntúli  hatalom  babo' 
názta  meg  a  lelkeket .  .  .  Aztán  eszükbe  jutott,  hogy  jó  lesz 
sietni,  mert  ők  bizony  még  hozzá  sem  kezdtek  a  tanuláshoz. 
Gyorsan  ledobálták  magukról  az  indián  harci-felszereléseket, 
mindent  otthagytak  az  erdőben,  csak  Holló  kapta  vissza  a 
flóbertet  és  Párducmacska,  meg  Gyors  Szarvas  vitték  maguk' 
kai  a  Bánhegyesiék  tornasapkáját  .  .  . 

Futó  szellő  kerekedett  és  körülöttük  hangosan  zúgott  az  erdő. 
A  szellőből,  mely  hirtelen  jött,  pillanatok  alatt  szélvész  támadt, 
megrázta  a  lombokat  és  süvítve  táncolt  a  falevelek  között* 
Egyszerre  minden  sötétedni  kezdett.  Messziről  tompa  morgás 
hallatszott,    majd    nyomban    utána    erősebb,    mély    csattanás: 

—  Dörög    az   ég   —  mondta   egyikőjük.  —  Vihar    készülődik 

—  tette  hozzá  a  másik.  —  Jó  lesz  hazamenni  .  .  . 
Gyorsan  felkerekedtek  mindannyian  és  megindultak,  kifelé  az 
erdőből.   Az  óriási  százados  fák  most  már  nyögve  hajladoztak  a 
szélben,  a  vihar  gyorsan  közeledett  és  nemcsak  faleveleket  sodort 
le  az  ágakról,  hanem  roppant  száraz  gályákat  is. 

—  Siessünk  ...  —  nógatták  egymást. 

Az  ég  folyton  zengett  és  egyik  csattanás  a  másik  után  követ' 
kezett.  Villám  cikkázott  át  a  fekete  felhők  között  és  olyan 
sötét  lett  az  erdőben,  hogy  alig  láttak  tiz  lépésnyire.  Kövér 
esőcseppek  kezdtek  hullani  az  égből,  aztán  nyomban  gyors 
zápor  vert  végig  rajtuk,  a  dörgés  és  a  villámlás  nem  szűnt 
meg  zgy  pillanatra  sem.    Csurom    viz    volt    a   ruhájuk    és    a 

cipőjükben  cuppogott  a  viz.  Érezték  a  hátukon  leszaladó  eső' 
cseppeket .  .  .  Tovább  és  tovább  rohantak  a  nyári  zivatarban, 
kergette  őket  az  eső,  nem  is  látták  egymást,  csak  akkor,  ha 
a  felcikkázó  villámlás  bevilágította  az  erdőt .  .  . 
Mire  kiértek:  megszűnt  a  vihar.  A  dörgés  csak  messziről 
morajlott  és  ugy  hangzott,  mintha  szekér  menne  át  a  hidon. 
A  felhők  elvonultak  és  kitisztult  az  ég.  A  szemhatár  fölött 
ott  ragyogott  a  leáldozó  nap,  mint  valami  tüzvörös  labda  és 
utolsó  sugarait  áldón  árasztotta  szét  maga  körül.  És  az  enyhe, 
azúrkék  szinben  pompázó  égboltozaton  megjelent  a  szines, 
tarka  hid,  amely  büszkén  iveit  az  elérhetetlennek  látszó  magas" 
ság  felé  :  a  szivárvány  .  .  . 

Nyolc  elázott,  fáradt,  szomorú  kis  diák  ott  állott  a  Somos  erdő 
mellett  és  áhitattal  bámulta  az  egészet.  Szótlanul  és  némán 
gyönyörködtek  ennyi  szépségben  és  gyönyörűségben  és  esik 
lógó  szemük  a  szivárvány  hid  végét  kereste.  Milyen  messze 
lehet?  —  gondolkoztak  magukban  —  és  kinek  szabad  rálépni 
a  tündérkezek  fonta  káprázatos  útra  ? . . .  Tényleg  elérhetetlen, 
mint  a  mesében  van?...  Csak  angyalok  járhatnak  rajta  és  a 
bejárónál  tüzethányó  sárkányok  szedik  el  a  vámot  ?  . . .  Vájjon 
hová  visz  ?  .  .  .  Merre  vezet  ?  .  .  . 

.  .  .  Talán  a  boldogság  felé,  amit  keresünk,  de  sohasem  lehet 
megtalálni  .  .  . 

Ezt  a  könyvet  az  Amicus  megbízá- 
sából a  Thália  rt.-nál  készítették 
1921  karácsonyára.  2000  példány 
Glória-papíron  és  200  példány  fa- 
mentes papíron  került  forgalomba. 

